
Predgovor. 


Priređujući ovo obredoslovlje slijedio sam osim drugih oso- 
bito liturgiku dra. Fischera, a nijesam se žacao gdješto u nju 
uvrstiti i iz Balenovićeve. 

Obrednika sam se samo rimskoga držao, ne osvrćući se na 
obredne osebine pojedinih biskupija naše domovine, jer bi knjiga 
bila prevelika, i za učenike preteška, kad bih sve osebine svih 
naših biskupija (razumijevam ovdje i dalmatinske) bio u nju 
uvrstio. Pa takav mi je i naputak dan. 

Potrebno je, da se u školskoj knjizi, koja rabi i katoličkim 
učenicima grčkoga obreda, bar gdje što spomene i iz ovoga 
obreda, pa to sam učinio u dodatku, da ne bude po knjizi ne- 
sustavno razbacano. Za taj se dodatak lijepo zahvaljujem gosp. 
Đuri Badovincu, podravnatelju grčko-sjedinjenoga sjemeništa u 
Zagrebu, koji mi je u tom na ruku išao, davši mi kratak na- 
putak i naert o toj liturgiji. 

Još mi je pripomenuti, da ima u ovoj knjizi stvari, koje 
su samo zbog njezine cjeline, a nipošto zato, da ih učenici uče, 
pa te sam zabilježio znakom +. 


U Zagrebu na Spasovo 1879. 


Predgovor II. izdanju. 


Ovo je izdanje ostalo, kakvo je bilo i prvo; samo je pra- 
VOpis po propisu zamijenjen fonetskim. 


U Zagrebu o Bogojavljenju 1895. 

Predgovor HI. izdanju. 


Ovo je izdanje kakvo je bilo i drugo; samo su na koncu 
molitve dodane. 


U Zagrebu na Miholje 1898. 


C. m. 
Predgovor IV. izdanju. 
Ovo je izdanje, kakvo je bilo i treće. 
U Zagrebu na Miholje godine 1900. 
Cc. R. 

UVOD. 


$. 1. Što je liturgija i liturgika (obredoslovlje). 


Svaki čovjek kao stvor Božji dužan je Boga, stvoritelja 
svoga, štovati dušom i tijelom ili drugim riječima: nutar- 
njim iizvanjim načinom. 

Nutarnje štovanje iskazuje čovjek Bogu, ako u nj vje- 
ruje, u nj se uzda i ako ga svim srcem ljubi. Vanjsko pak 
štovanje iskazuje on Bogu, ako vrši one bogoštovne vidljive 
znakove ili čine, što ih je odredio koje Isus Krist, a koje sv. 
mati crkva, da se njima u jednu ruku očituje nutarnje štovanje, 
a u drugu podjeljuju milosti Božje. 

Skup ovih sv. znakova ili čina, kojima se nu- 
tarnje štovanje Boga izvana očituje i milosti Božje 
ljudima podjeljuju, zove se katoličko bogoštovlje 
(kat. kult), obredi kat. crkve ili katolička liturgija. 

Knjiga, koja redomice opisuje i tumači kat. obrede ili li- 
turgiju, zove se obredoslovlje ili liturgika. 


Napomena. Riječ ,kult — eultus“ 


dolazi od latinske riječi 
»colere“ štovati. 


Geremonia ili caeremonia različno se izvodi. 
Jedni je izvode od zastarjele riječi cerus 


== sanctus, svet, drugi od 
Gere, staroga tustičkoga grada, gdje su svoju sv. službu vršile Vesta- 
linke, kad su Gali podsjedali Rim. 


Treći od Gaeres, boginje, četvrti 
od glagola carere praznovati, 


peti pače od gerimonia od gerere 
(geritur, zbiva se). Kakogod bilo, stari su Rimljani nazivali svoje bogo- 
štovlje i sve na to spadajuće obrede i običaje caeremoniae. Riječ 
liturgia dolazi od grčke riječi leiturgia, što znači javnu službu 
ili javnu čast, koju je svaki morao obavljati, ili za koju je svaki bio 
dužan trošiti. U staro doba upotrebljavala se ova riječ u crkvi za sve 
bogoslužne čine. 


Cvjetko Rubetić: Katolička liturgika. 


Skup ovih obreda kod pojedinoga bogoštovnoga čina zove 
se latinskom riječju ritus ili obredi n. pr. obredi sv. mise, 
sv. krsta itd. ' 


$. 2. Potreba vanjskoga bogoštovlja. 


Da je vanjsko bogoštovlje potrebito, pokazuje nam to: a) 
narav čovječja, b) primjer Isusa, koga nam je slijediti, i 
e) naredba Isusova. ' 

1. Narav čovječja. a) Čovjek nije samo duhovno biće 

nego i tjelesno; sloga je pravedno, da i tijelom Boga štuje ; 
b) čovječja je narav takova, da svako nutarnje čuvstvo i svaka 
nutarnja težnja već sama od sebe nastoji, da se i izvanjim na- 
činom očituje; c) vanjski čini ukrepljuju i podupiru nutarnja 
čuvstva u nas i u drugih. S ovih razloga i nalazimo, kako nam 
povjest svjedoči, kod svih naroda vanjsko bogoštovlje. 
; 9, Primjer lsusov. Isus je sim dolazio na javno bogo- 
služje i služio se vanjskim činima, da zasvjedoči svoje nutarnje 
štovanje Boga. Tako iđaše on kao 12godišnji dječak s Marijom i 
Josipom, poslije sa svojim učenicima o blagdanima u Jeruzalem ; 
on dolažaše subotom u sinagogu i učaše ondje; on revnovaše 
zato, da se kuća Božja sveto drži. On blagoslovi kruh i ribe, 
koje dade puku u pustinji; on polagaše ruke na bolesnike i 
ozdravljaše ih; on podizaše za molitve svoje oči prema nebu ; 
on moljaše klečeći na Maslinovoj gori. 

3. Naredba Isusova. Isus nauči svoje učenike ,Oče naš“; 
on naredi žrtvu sv. mise i naloži, da se udilj prikazuje; on usta- 
novi sedam sakramenata. On dalje dade nalog i vlast apostolima, 
da sve određuju, što ide na slavu Boga a na spasenje ljudi. ,Što- 
god svežete na zemlji, bit će svezano na nebu, i štogod razriješite 
na zemlji bit će razriješeno na nebu.“ (Mat. 18, 18.). , Tko vas 
sluša, mene sluša; tko vas prezire, mene prezire.“ (Luk, 10, 16.). 


S. 3. Vrste i dioba katoličke liturgije. 


1. Isus je Krist na posljednjoj večeri prvi put ovršio svoju 
žrtvu svečanim obredom: opra noge svojim učenicima, reče im 
svečani govor, moljaše se, blagoslovi kruh i vino, otpjeva hvalo- 
spjev. I apostoli obavljahu sv. misu uz neke obrede. Što se više 
širila vjera, to je veća bivala revnost za slavu Božju, i što se 

više dostajala crkva slobode, to se služba Božja svečanije obav- 
ljala, to su se obredi sve više usavršivali; ali je u različnim 
krajevima i narodima nastala i različita liturgija u načinu samoga 
opslužavanja i u jeziku. 

U našoj domovini, u Hrvatskoj, dvije su katoličke li- 
turgije: rimsko-latinska (ujedno i rimsko-staroslavenska) i 
grčko-istočna, koju upotrebljavaju grčko-sjedinjeni katolici, 
Rinisko-latinska je kraća i služi se latinskim jezikom. Ima nekih 
krajeva, kao što je gdjegdje u senjskoj biskupiji, u Istri i u nekim 
dalmatinskim biskupijama, gdje se rimska liturgija obavlja hr- 
vatskim i staroslavenskim jezikom. 

t Liturgije se uopće dijele na istočne (u Aziji i Egiptu, 
kasnije jošte u istočnoj Evropi) i zapadne (u Evropi, zapadnoj Africi 
a poslije u Americi). Od istočnih su važnije ove: jeruzalemska (kal- 
dejska) ili sv. Jakova ap., prvoga biskupa jeruzalemskoga. ]z ove raz- 
više se druge kao: bizantinske ili carigradske (grčke) dvije: 
jedna sv. Vasilija, druga sv. Ivana Zlatousta. Obje se upotrebljavaju u 
grčko-istočnoj crkvi: Vasilijeva duža za nedjelje, u velikom postu, za veliki 
ijedan, i uoči nekih blagdana, a Ivanova kraća za obične dane. Ove su 
dvije liturgije prešle i među Slavene sa slavenskim jezikom. Liturgija 
antiohijska (sirska), kojom se služi narod sirski, gotovo je ista, 
koja i jeruzalemska, no ima još više oblika i imena (kao n. pr. Jakov- 
ljeva, Petrova, Klementova itd.). Liturgija aleksandrijska (koptska), 
kojom se služe Kopti. Misli se, da joj je početnik sv. Marko. Abi- 
sinska gotovo ista kao i aleksandrijska. Napokon jermenska (Ar- 
menija), koja polazi od patrijarhe jermenskoga Gregorija. 

Zapadna je liturgija rimska ili latinska, kojom se služi sva 
zapadna crkva katolička. Još bijaše na zapadu gotska liturgija u Špa- 
niji ili poslije nazvana mozarapska. Danas je rijetko gdje ima. I u 
Galiji bijaše galikanska, ali se stopila skroz s rimskom. U Milanu 
postoji još milanska liturgija, za koju se misli, da potječe od sv. 
Ambrosija. Sve se ove zapadne liturgije služe latinskim jezikom. 
“va liturgije, tako istočne kao i zapadne, u jezgri i bitnosti 
jedno su isto: u svakoj se izmjenjuje čitanje štiva i moljenje, u 
BRkoj prikazivanje sv. žrtve ima sve poglavite dijelove. Samo se razli- 
kuju u jeziku, obliku molitava, izboru štiva i u obliku čina. 

d Osim u vrsti liturgije ima jošte razlike u crkvenim običa- 
jima i nekim obredima. U svakom je narodu, da u svakoj grani 
1 strani naroda naći kakav različit običaj crkveni, 

* 


U prvo kršćansko doba bijahu tri jezika, kojima se 
obavljala liturgija: latinski na zapadu u liturgiji rimskoj, hebr ejski 
i grčki u istočnim liturgijama. Hebrejski stari već za Isusa pretočio 
se u kaldejski i sirski. Osim ova dva još su grane hebrejskoga. 
jermenski, kopski, etiopski itd. Gdje su vladali grčki i rimsko- 
latinski jezik, tu su ih apostoli primali i u litugiju. Cirili Metod 
slavenski apostoli uvedoše među onim Slavenima, kojima su kršćansku 
vjeru naviještali, grčku liturgiju sa starim slovenskim je- 
zikom. Liturgiju grčku sa slavenskim jezikom držii danas 
crkva grčko-istočna s papinskom stolicom sjedinjena 
(Uniati), gdje je god ima, a i nesjedinjena (pravoslavna). Litur- 
giju rimsku s jezikom slavenskim drže još djelomice nekoje 
biskupije istarske i dalmatinske, a u svemu svom opsegu uz latinski 
jezik i senjska biskupija. Liturgijski su jezici danas svi mrtvi 
t. j. narod ih više ne govori. 5 

2, Katolička liturgija sadržaje svete bogoštovne čine, 


a ovi treba da se obavljaju na nekom stalnom mjestu i u 


stanovito vrijeme. Mjesto i vrijeme posvećuju se sv. činima, 
koji se na njemu iu njemu zbivaju. Prema tomu govori liturgika : 
1. o sv. mjestima ; 
2. o sv. činima i 
3. o sv. vremenima. 


Poglavlie prvo. 


O sv. mjestima. 


Sveta su mjesta ona mjesta, koja su određena i posvećena 
za obavljanje svetih čina. Budući da za obavljanje sv. čina treba 
nekih stvari, bit će ovdje govor i o sv. stvarima. 


S. 4. Kršćanske crkve. 


Dok god bijaše u Jeruzalemu hram, sabirahu se u nj apo- 
stoli i prvi kršćani na skupnu molitvu; samo sv. večeru 
(t. j. sv. pričest) blagovahu u osebnim kućama. Kasnije pak kamo 
bi god doprli apostoli naviještajući evanđelje, odabrali bi kuću 
kojega vjernika, i u nju se tada svi skupljali, da služe sv. misu 
i primaju sv. sakramente. Za žestokih progona obavljali su 


5 


kršćani službu Božju u podzemnim spiljama, u grobnicama (kata- 
kombama), u pećinama, u šumi, u pustinji, u polju, na lađi, da 
i u tamnicama, kad ih zatvoriše. 

Kad je god. 312. pos. I. car Konstantin Veliki kršćanskoj vjeri 
dao slobodu, počeše se svuda dizati posebne zgrade za opsluža- 
vanje službe Božje, koje se nazvaše ,crkve.“ Podi 

Riječ ,crkva ili cirkva ili crikva“ dolazi od grčke riječi 
kyriake oikia (kuća Gospodinova). ' 

Grkve su glavne i područne. Glavne su crkve: me- 
tropolitanska, katedralna (stolna) i župna, kako je koja 
glavna crkva u crkvenoj pokrajini, u biskupijiilužupi. 
N. pr. zagrebačka crkva sv. Stjepana je metropolitanska 
crkva, đakovačka sv. Petra katedralna, a zagrebačka sv. 
Marka župna. 

Područne crkve zovu se obično ,filialne“ t. j. kćeri od 
glavne crkve, ili kapele. Riječ: metropolitanska dolazi od 
grčke riječi metropolis (glavni grad u pokrajini), gdje je obično 
stolica nadbiskupska; riječ: katedralna dolazi od grčke riječi 
cathedra t. j. poviša stolica biskupska. — Kapela ima 
javnih i osebnih. Javne su za sve kršćane, a osebne samo 
za neke ljude i obitelji. Najprije zvalo se samo ono mjesto 
»Kapela“, gdje su franački kraljevi čuvali kratki haljetak (cappa, 
capella) sv. Martina, a poslije nazvaše se kapele sve crkvice, u 
kojima su se nalazile moći (reliquiae) mučenika ili drugih sve 
taca, i sve pobočne crkvice. j 


$. 5. Crkva izvana. 


Već samo vanjsko lice kršćanske crkve kaže nam, da ona 
ima višu svrhu. 

1. Crkva je obično okrenuta prema istoku, jer je 
kršćanska vjera pravo svjetlo, koje rasvjetljuje i ogrijeva čo- 
vjeka, te ona jedina ishodi od Isusa, sunca pravde. 

2. Ona obično nadvisuje ljudske kuće za znak, da je 
ona stan Višnjega, a ne čovjeka. 

3. Crkva ima jedan ili više zvonika (tornjeva). Zvonik 
nam pokazuje kao prst Božji put u nebo, u pravu našu domo- 
vinu. Na zvoniku svijetli se križ za znak, daje Spasitelj po njemu 
ljude s Bogom pomirio, i da se samo po njemu ulazi u nebo. 

Gdje je na zvoniku ura, opominje nas, da brzo prolaze dani 
ovoga života, i da nam zato valja svaki tren na duševnu korist 
obrnuti. — U zvonicima su zvona, što ih je u 5. stoljeću iznašao 
sv. Pavlin, biskup u Noli, koja kao neki viši glas zovu na mo- 
litvu, na sv. misu i na djela ljubavi kršćanske (n. pr. kod po- 
žara, poplave itd.). 

4. Na crkvenom krovu često se viđa prilika pijetla, koji 
nas opominje Isusovih riječi: ,Bdijte i molite, da ne padnete u 
napast!“ Još treba da nas sjeća, kao ap. Petra, naših grijeha i 
opominje na pokoru. 

5. Glavna su vrata od erkve obično veća i ljepše iz- 


djelana i sjećaju nas na nebeska vrata, koja su nam tek po. 


Isusu otvorena. 


$. 6. Crkva iznutra. 


Obično se crkve iznutra dijele na tri dijela: a) na svetište 
ii misnu ogradu (presbyterium-starješinstvo t. j. mjesto za 
misnike, grčki krilos), b) brod i e) predvor. 

i. Svetište ili misna ograda je mjesto kod glavnoga žr- 
tvenika određeno za svećenstvo; stoji obično više nego druga 
dva dijela crkve, da mogu ljudi bolje vidjeti sv. službu; odije- 
ljeno je pak gdješto željeznom, drvenom ili kamenom ogradom 
od broda, da mogu svećenici mirno obavljati službu. 

Uz svetište nalazi se i sakristija t.j. crkvi pridijeljena 
soba, gdje se čuvaju crkvene stvari i gdje se svećenici oblače. 
Negdje je sakristija za glavnim žrtvenikom. 

2. Brod je srednji podugoljasti dio crkve, sličan lađi, gdje 
puk pribiva službi Božjoj. Brod zove se ovaj dio crkve zato, što 
je to stari običaj ispoređivati crkvu s arkom Noinom i s onim 
brodom, na kojem se Isus vozio s učenicima svojima za oluje 
na jezeru genezaretskom. Kršćanin je naime u životu izvržen raz- 
ličnim pogiblima, te mu nema sigurna zaklona osim na brodu- 
u katoličkoj crkvi. Tko se na ovom brodu vozi, taj će samo 
sigurno dospjeti u luku vječne sreće. U mnogim crkvama ima 
osim glavne lađe još po jedna ili dvije pobočne, koje su stupo- 
vima rastavljene od nje. 

3. Predvorje. Predvorje je prostor pred samim ulazom 
u brod ili u samu crkvu. Ovdje su bili u staro doba javni 


pokornici i katehumeni (oni, koji su učili vjeru kršćansku 
i koje je trebalo krstiti). Ovdje su se i siromasi darivali. 
Predvorja nema svaka crkva. 


$. 7. Stvari u svetištu. 


U svetištu nalazi se: a) žrtvenik, b) mali stol (cre- 
dentia) i 6) stolice (faldsistorium i cathedra). 

1. Žrtvenik je za nekoliko stuba uzdignuto mjesto, na 
kom se služi sv. misa. Isprva bijaše u svakoj crkvi samo jedan 
žrtvenik; dan danas ima u erkvama više žrtvenika, no onaj, koji 
je u svetištu, jest glavni ili veliki žrtvenik, a ostali po 
brodu ili kapelicama jesu pobočni žrtvenici. Kakvo je ime 
glavnomu žrtveniku, onako se cijela crkva zove. 

Budući da je Isus na posljednjoj večeri na stolu nekrvnu 
žrtvu naredio, dobili su žrtvenici oblik četverouglasta stola 
i počeše ih praviti od drva. Poslije odabra se oblik lijesa, jer 
su kršćani u prvo doba običavali obavljati sv. misu na grobo- 
vima sv. mučenika. To činjahu zato, da se hrabrošću i mu- 
čeništvom njihovim i sami ohrabre na stalnost u vjeri. U poznije 
doba podizali bi i same crkve na grobovima svetaca. 

Na svakom žrtveniku treba da su: a) moći (reliquiae) sve- 
taca, koje su u kamenoj ploči, posvećenoj od biskupa i zapeča- 
ćenoj i u sredini žrtvenika smještenoj, b) bijeli stolnjaci, 

c) propelo, i d) s obje strane najmanje dva svijetnjaka 
s voštanicama. 

Moći se zato meću, što sada smogije ne mogu biti žrtve- 
nici na grobovima svetaca, kao što su bili prije i kako su jošte 
sada gdjegdje. 

Bijeli nas stolnjaci sjećaju bijela platna, u koje je Josip 
Arimatejac i Nikodem zavio Isusovo tijelo, i svetosti i čistoće 
žrtve, što se na žrtveniku prikazuje. 

Propelo mora zato biti na žrtveniku, jer je sv. misa 
ista žrtva, kao i-ona, koja je bila na križu. 

Goreće svijeće spominju nam: a) revnost prvih 
kršćana, koji su za progona morali obavljati službu Božju po 
noći i po tamnim spiljama itd., te su trebali svijeće; b) predo- 
čuju našu ljubav prema Bogui pobožnost: kao 


što plam svijeće gore (u vis) bukti, tako da i naše srce prema 
Bogu teži. Svijeće moraju biti od voska, jer je on najčišći. 

Nasred žrtvenika je svetoshranište (tabernaculum) t. j. 
ormarić, u kom se čuva presv. tijelo Isusovo za svečane blago- 
slove i sv. pričest. 


Tabernaculum je lat. riječ i znači šator. S obje strane sveto-: 


shraništa kleči po jedan herubh, klanjajući se Isusu u presv. 
oli. sakramentu i opominjući nas, da se i mi moramo klanjati. 

Negdje ima svetoshranište i na pobočnom žrtveniku za sv. 
pričest. 

Poviše žrtvenika smještena je ili slika ili ki p imena, komu 
je na čast žrtvenik podignut. : 

Pred žrtvenikom, na kojem je svetoshranište, gori 

dan i noć neprestano svjetiljka, koja se zove vječno 
svjetlo. Ona pokazuje, da je ovdje prisutan Isus Krist, komu 
se moramo klanjati. Ta svjetiljka svakoga opominje, da dolazeći 
u crkvu ili izlazeći iz nje ili idući pokraj toga žrtvenika prigne 
koljeno i pozdravi Spasitelja. 
Ima još nekih stvari na žrtveniku, koje nijesu baš strogo 
potrebne, no danas ih ima na svakom žrtveniku. To je: za- 
vjes na prednjoj strani žrtvenika (antipendium). Zavjes je 
obično od najfinijega platna, od svile i od čipaka. Zatim jastuci 
ili gdjegdje ljestvica za misnu knjigu; još trikanoničke 
pločice, na kojima su napisane one misne molitve, koje mora 
misnik na pamet znati, i gdjegdje mo ćište (reliquiarium) s mo- 
ćima svetih. ' 

Negdje ima na žrtvenicima i cvijeća. Cvijeće nije samo 
za ures, nego i za opomenu, da se mi naresimo krepostima. 
Ljiljan neka nas potiče na sv. čistoću, ruža na ljubav prema 
Bogu, aljubica na poniznost itd. 

2. Mali stol smješten je uza žrtvenik. Na njemu su dvije 
svijeće i propelo. Kod svečane mise stoji na njemu kalež, posu- 
dice s vinom i s vodom i druge stvari. 

3. Stolice, na kojima sjede za svečane službe Božje 
misnici, obično su smještene na lijevoj strani. U biskupskim crk- 
vama ima još ina desnoj strani stolica (cathedra) za biskupa, 
nad kojom je nebnica (baldachin). 


S. 8. Stvari u brodu. 


U brodu su ove stvari: 

4. Propovjedaonica t. j. ono mjesto, s kojega misnik 
riječ Božju naviješta. Nad propovjedaonicom je krov, a pod njim 
ise obično vidi golub, prilika Duha Sv., koji nadahnjuje propo- 
vjednika. Još je propelo na propovjedaonici za znak, da je 
propovjedniku propovijedati nauk propetoga Spasitelja. Gdjegdje 
su oko propovjedaonice slike ili kipovi apostola, prvih propo- 
vjednika evanđelja. 

2. Krstionica t.j. mjesto, gdje se krsti. Na krstionici 
je obično slika ili kip, kako Ivan krsti Isusa. 

3. Ispovjedaonice, na kojima je gdjegdje slika sv. 
Petra, kako plače svoj grijeh, skrušene Mandaljene i rasipnika na 
povratku, te pobuđuju grješnika, da okaje, ispovjedi svoje grijehe 
i s Bogom se izmiri. 

4. Škropionicaili posuda sa sv. vodom stoji obično pokraj 
crkvenih vrata, da se svatko, ulazeći u crkvu, poškropi sv. vodom. 

5. Pjevalište, gdje su smještene orgulje. Orgulje došle 
su s istoka. Po zapadnoj Evropi raširile su se istom onda, kada 
je Konstantin Kopronin, car carigradski, god. 757. jedne orgulje 
poslao na dar Pipinu kralju franačkomu. 

6. Grkveni trijemovi (oratoria) su povišena mjesta 
u svetištu nad sakristijom ili nad brodom, gdje pribivaju vjernici 
službi Božjoj. 

7. Milostinjak ili su zatvoreni kovčezi ili stupovi, u koje 
kršćani svoje darove meću, koje za crkvu, koje za uboge. Već 
je od apostolskih vremena običaj sabirati po crkvi milostinju. 

8. Ima u crkvi zastava s različnim slikama, da se sjetimo, 
«da smo vojnici i sljedbenici onoga vođe, Isusa Krista, koji je 
Smrt i pakao pobijedio, i da nam je vjerno služiti pod njegovom 
zastavom. Još ima u crkvama klupaisjedala. : 


$. 9. Sv. slike i kipovi. 


Već od početka kršćanstva počeli su kršćanski umjetnici 
Predočivati božanske osobe, različne zgode iz sv. pisma i osobe 
Svetaca bilo to slikari jom na koži, platnu, drvu, ili zidu, 
bilo rezanjem od drva i kamena. Kršćanstvo je vazda svete 
Slike i kipove štovalo. 

Slike ili kipovi oko žrtvenika i po stijenama vješaju se ili 
prave zato, da nas bude na pobožnost i opominju, da njihov 
primjer slijedimo. 

1. Tri božanske osobe. Bog Otac slika se kao 
častan starac. U ruci mu je žezlo a pod nogama kruglja ze- 
maljska za znak, da je sve stvorio, da sve uzdržava i upravlja. 
Bog Sin slika se raznoliko: sad sjedeći o desnu Ocu, držeći 
u ruci križ za znak našega otkupa, i opet viseći na križu, ili 
kako leži u jaslicama, kako počiva na krilu i u naručju majke 
svoje, bl. dj. Marije, kako tvori čudesa i propovijeda, ili kako se 
moli na brdu Maslinovu, ili kako uzlazi na nebo: A slika se 
kadšto kao janje sa zastavom ili kao dobar pastir noseći nađenu 
ovcu. — Bog Duh Sv. slika se kao golub, jer se tako objavio 
na krštenju Isusovu, ili kao goreći jezici, jer je tako sišao 
na apostole. — I pojedina se svojstva Božja slikaju, 
kao: sveznanje (oko posred trokuta viri iz oblika, koje sve 
vidi i zna), svemogućnost, dobrota i pravednost 
(ruka viri iz oblaka). Tako je naslikana i muka Isusova u 14 
slikaili postaja, križni put zvana. 

9, Bl. se dj. Marija na više načina slika: obično se slika 
koji prizor iz njena života, n. pr. gdje je arhanđeo Gabrijel 
pozdravlja, gdje je pozdravlja rođakinja Elizabeta, s Isusom na 
rukama, s mrtvim sinom na krilu (žalosna majka Božja), gdje joj 
sedam mačeva probija sree (sedam žalosti), kako bi uzeta na 
nebo; itd. Neokaljani začetak njezin ovako slikaju : do- 
stojanstvena gospođa sa žezlom u ruci stoji na kugli zemaljskoj, 
oko koje se omotala zmija, pod nogama njezinim polumjesec, a 
oko glave vijenac od 12 zvijezda; jerbo je ovako opisuje sv. Ivan 
u knjizi svoga otkrivenja (Ap. 12. 1.). 

3. Anđeli se kao poslanici Božji obično slikaju kao ne- 
vina djeca ili evatući mladići u bij eloj odori za znak ne- 
dužnosti i čistoće, s krilima za znak, da su spremni i brzi 
ispuniti Božje zapovijedi. Budući da oni Boga slave, imaju često 
naslikana uza se glazbala, a budući da molitve vjernika pri- 


nose Bogu, slikaju se s kadionicama u rukama, znacima ugodne 


molitve. 
A. Sveti apostoli slikaju se s knjigom evanđelistarom 
i svojim mučilima. Sv. Petar ima još posebne ključe, što mu 


E 


il 


je Spasitelj dao najveću čast i moć u svojoj crkvi; ap. Pavao 
ima mač uza se, kojim mu je kao rimskomu građaninu glava 
odrubljena. 

Getiri evanđelista imaju uza se posebne znakove. 
Matej ima uza se dijete (čovjeka), jer je svoje evanđelje 
počeo s rodoslovljem Isusovim; sv. Marko ima lava (stanara pu- 
stinje), jer svoje evanđelje počinje, kako je Ivan u pustinji pro- 
povijedao pokoru; sv. Luka vola (žrtveno živinče), što je svoje 
evanđelje počeo, kako je Zaharija u hramu obavljao svećeničku 
službu; napokon sv. Ivan orla, što tako uzvišeno počinje svoje 
evanđelje, naviještajući božanstvo Isusovo. 


5. Sv. mučenici (t. j. oni sveci, koji su za vjeru Kristovu 
mučeničku smrt podnijeli) imaju uza se: palmu, znak pobjede 
nad svijetom, zastave, ako su bili vojnici, i mučila, kojima 
su mučeni (mač, sjekiru, zublju, pilu, kliješte, kamen itd.) 

Ši. 6. Sv. priznavaoci (t j. oni sveci, koji su svoju vjeru 
riječju i činom ispovijedali, ali su naravnom smrću umrli) slikaju 
se s takim znacima, koji pokazuju njihovo zvanje ili se protežu na 
koju zgodu njihova života. Tako imadu sv. pape trokrunu i 
trokriž, sv. nadbiskupi dvokriž i biskupsku kapu, bisku pi 
palicu i kapu biskupsku; sv. carevi, kraljeviikraljice 
krunu i žezlo. Učiteljiier i i ji 

: jiierkvenioci knjig "tij ; 
DE ira na S1jt i cnjige, artiju, pera 
PSA adenciidjevice drže u ruci ljiljane. 
Svaki pak svetac ima oko glave svijetao vijenac 


$. 10. Crkveno ruho. 


Obavljajući misnik sv. čine odjene se posebnim odijelom 
da pokaže u jednu ruku strahopočitanje prema aretinji, 
au drugu da se pokaže, da misnik ne obavlja svetih čina u a 
svoje, nego kao nasmjesnik Kristov u njegovo ime. Odijelo 
erkveno dopire do prvih vremena kršćanstva. 


A. Oprava misnikova. 
Oprava za svetu misu jest: 


k. 1. Naglavni k (humerale) t. j. onaj bijeli platneni rubaec, 
Oim misnik zavije vrat i leđa; opominje na onaj rubac, kojim 
su Isusu u mukama oči zavezali. 

2, Misna košulja (alba vestis) t. j. bijela duga platnena 
haljina, koja ide do pete; sjeća nas na bijelu košulju, u kojoj je 
bio Isus od Iruda poružen, što je tobože hotio da bude kraljem. 

3. Pojas (cingulum), kojim misnik pripaše misnu košulju, 
da mu ne smeta u hodu; naznačuje ono uže, kojim su Isusa 
vezali i tukli. 

4. Naručnik (manipulus, sudarium) bijaše najprije platnen 
rubae, koji nošaše misnik na lijevoj strani, da sebi briše znoj. 
Danas se on upotrebljava za ures i napravljen je od iste stvari 
kao misnica, a sjeća nas na onaj rubac, što ga je Veronika na 
križnom putu Isusu pružila, da sebi znoj obriše. 

5. Naramenica (stola) je okrajak, koji visi oko vrata i 
ramena s jedne i druge strane sprijed. Najprije bijaše to či- 
tava oprava. Naramenica naznačuje posvećujuću milost, koju nam 
je Isus svojom smrću opet pribavio, i u priči o rasipniku i u 
gozbi svadbenoj odjeći prispodobio. Zato je ona i znak misničke 
vlasti, kojom dijeli sv. milosti, te bez nje ne obavlja misnik ni- 
koje svete službe. 


6. Misnica (casula), bijaše nekoć haljina sa svih strana 
zatvorena, koja je imala samo u srijedi otvor, kojim se preko 
glave spuštala. Zvala se casula od casa, casula, kolibica, jer je 
poput kolibice cijelo tijelo pokrivala. Poslije prorezaše je s obje 
strane ispod pazuha i tako joj daše današnji oblik. Ona prilikuje 
Isusovoj gornjoj haljini, koja je bila cijela otkana, za koju vojnici 
baciše kocke (pokockaše se). Za službe Božje pridizali bi je po- 


dvornici, da misnik može kretati rukama. Odatle osta još i danas 


običaj, da podvornici za podvorbe drže okrajak misnice. 


Kad misnik obavlja druge sv. čine, n. pr. kada krsti, ispo- 
vijeda itd., ima na sebi: kratku košulju (rocheta, parvus 
roceus) t. j. prikraćenu albu, i naramenicu (stolu), a kadšto 
i plašt (pluviale). Plašt je široka kabanica, što visi s leđa 
čak do peta, a sprijed se kopča oko vrata. Najprije su se njime 
ogrtali svećenici, kad bi za kakvoga ophoda udarila kiša (odatle 
mu i ime pluviale od pluvia kiša), a na glavu su navukli ku- 
kulju (kapueu). Sada on ne čini te službe, već se uzima na sve- 
čanim večernjama, blagoslovima, ophodima i sprovodima. 


B. Oprava svećenika, kada dvore. 


Dvoreći svećenici (ili đakon i pođakon) imadu na albi 
dalmatiku (dalmatica, tunicella). Ova misnici slična oprava 
ima svoje ime od haljine, koju su nosili Dalmatinci. 


C. Oprava biskupa i nadbiskupa. 


Osim navedene oprave nosi biskup za svečane službe Božje 
još ove stvari: 

1. Svilenu tuniceluidalmatiku pod misnicom 
za znak, da on kao biskup sve redove ima i dijeli; 2. posebnu 
kapu mitra ili infula zvanu sa dva šiljka i sa dvije niz za- 
tiljak viseće vrvce (rese), koje naznačuju st. in. zavjet, koji treba 
da biskup kao veliki svećenik dobro znade; 3. posebne cipele 
za znak, da je vazda spreman naviještati evanđelje; 4. ruka- 
vice za znak, da hoće da nevinim rukama žrtvu prinese ; 
9. pastirsku palicu kao znak svoje pastirske službe; ona 
je ozdo šiljata, a ozgo zavinuta, i usrijed zavoja ima obično pri- 
liku čovjeka. Siljata je ozdo, a to znači, da biskup mora istinu: 
božanskoga nauka braniti, ma da se radi toga i zamjeri komu ; 
zavinuta je gore, a to sjeća biskupa, da mu se valja privijati 
do najprostijega puka; prilika čovjeka sjeća biskupa, da je ipak. 
čovjek, ako je svojom čašću i uzdignut nad ostalo ljudstvo ; 
6. prsni križ na opomenu, da ima uvijek živo držati u pa- 
meti muku Isusovu; 7. prsten kao zaručnik crkve, za koju, 
ako ustreba, mora biti spreman i život dati; 8. krilo (pre- 
gača, gremiale), koje mu se prostire na krilo, kada sjedi za službe: 
Božje. 

1 drugim je mnogim svećenicima zbog njihove osobite službe do- 
zvoljeno upotrebljavati ove biskupske stvari (pontificalia). Zovu se opati 
1 prepošti ili infulirani prelati. 


Nadbiskup nosi na neke dane crkveno runo (pallium) 
kao znak nadbiskupske časti. Crkveno je runo tkanina, dlan ši- 
Bika od bijele vune, koja se ovije oko vrata; na njoj ima šest 
križića utkanih i uvezenih; njezin jedan okrajak pada na prsa, 
a drugi na leđa. Dobiva se to runo od jagnjeta, koje blagosilja. 
SV. otac na dan sv. Agneze. 

D. Opravarimskoga pape. 


Papa ima halju od bijele svile, grimizne cipele, na 
kojima je uvezen križisv. moći umetnute, što se poljubi, 
kad se sv. ocu cjeliva noga; zatim kapu od bijeloga baršuna, 
haljetak od hermelina, ovratniki pojas, s kojega vise 
oba kitnjasta kraja; naramenicu, koja visi uzduž i na njoj 
tri križa, plašti mitru. Dalje spada još k papinskoj opravi: 
crkveno runo, kao ono nadbiskupsko; ribarski prsten 
od suha zlata, koji predočuje Petra u lađici, kako razapinje 
mreže. Ovim prstenom pečati papa manja svoja pisma (breve), 
koja se pišu na koži ili artiji. Prsten ovaj znači, da je papa na- 
sljednik Petra ribara. Zatim ima pastirsku palicu, koja 
nije gore zavinuta kao biskupska, nego ima gore trokriž; tiaru 
trokrunuiapostolsku ili sv. stolicu t. j. prijestol, na 
koji sjedne papa, kada primi vladu. 


E. Svećeničko odijelo izvan službe Božje. 


Svećenici nose duge crne haljine, halja zvane (re- 
verenda, talaris vestis), redovnici pak prema svome redu habhite 


različnih boja; zatim ovratnik (collare), biret kvadrat 
(kamilavka ili kapa četverača). Biskupsko odijelo, koje je istoga 


kroja kao i ono ostalih svećenika, jest ljubičaste ili ervene boje, 


a papino bijele. 


S. 11. Boja crkvenih oprava. 


Crkvene oprave jesu različne boje. Ravnaju se pak boje 


prema čuvstvu, što ga crkva hoće da očituje i u vjernim svo- - 


jima probudi; ima ih pet: bijela, crvena, zelena, modra 
icerna. 

a) Bijela boja znamenuje radost i nevinost; zato 
se upotrebljava na radosne blagdane Gospodina, bl. dj. Marije, 
anđela i svetih, koji nijesu mučenici, nego su čistoćom svoga 
nevinoga života postali sveti. ' 

b) Grvena boja znamenuje vruću ljubav, i upo- 
trebljava se na Duhove, kada je Duh sv. oganj ljubavi izlio na 
apostole, na svetkovine apostola i mučenika, koji su ljubav prema 
Kristu svojom krvlju zasvjedočili. ' 


A 

c) Zelena boja znači nadu u sretan vječni život, koju 
smo dobili po Isusu Kristu. Upotrebljava se po Bogojavljenju do 
sedamdesetnice i poslije Duhova do Došašća, ako tih dana ne 
padne koji posebni svetac. 

d) Modra boja (ljubičasta) znači pokoru i poniznost; 
uzima se u Došašću i korizmi, na dane posne i pokorničke. 

e) Grna boja, znak tuge, upotrebljava se na veliki 
petak, na zadušnicama i sprovodima. 


S. 12. Crkveno posuđe. 


Grkveno posuđe jesu posude ili stvari, što se upotreblja- 
vaju za službu Božju, za sv. sakramente i za druge sv. čine. Te su: 

1. kaležs pliticom (patena). Kalež je čaša, u koju se 
ulijeva vino i pretvara u krv Kristovu. Plitica je malen ta- 
njurić, na koji se meće sv. hostija. Kalež i patena trebalo bi da 
su od zlata, a mogu biti i od druge kovine, ali ovi svakako 
treba da su iznutra dobro pozlaćeni. Na kalež idu: 

a) čistilo (purificatorium); to je platnen rupčić za čišćenje 
kaleža; b) pokrovac (palla) je mali četverouglast pokrovac, 
kojim se kalež pokriva; c) koprena (velum, velamen), kojom 
je do prikazbe i poslije pričesti pokrit kalež s pliticom i pokrovcem ; 
ona je od iste tvari i boje, od koje kazula; d) tok (burza) 
četverouglasta uklopnica od iste tvari i boje, kao i misnica, u 
koju se spravlja tjelesnik; e) tjelesnik je platnen ulašten 
rubac, na koji se polaže kalež i sv. tijelo Gospodnje ; 

2. čestičnjak (ciborium) je poveći kalež, u kom se ču- 
vaju sv. čestice i tijelo Gospodnje za sv. pričest. On je često 
ovit malim plaštom. Njim se daje kadšto i blagoslov ; 

3. pokaznica (monstrancia) je nalik na vijenac od zlatnih 
traka ili na rtast tornjić, u kom se izlaže sv. hostija, da joj se 
klanjamo. Upotrebljava se i za sv. ophode. Sv. hostija smještena 
je u polumjesecu (lunula), koji je zlatan ili bar pozlaćen. 

4. vrčići (urceoli, ampulae) su bočice, u kojima stoji vino 
i voda za sv. misu. Još je uz njih tanjurić za pranje ruku 
irubace za brisanje ; 

95. kadionica (thuribulum), u kojoj se na žeravici upa- 
ljuje tamnjan. Tamjan je u lađici (navicula), iz koje se vadi 
žličicom. 

6. zvonce, kojim se za podizanja i pričesti daje puku znak ; 
7. posudicezasv. ulja, u kojima se čuvaju sv. ulja: 
katehumensko, bolesničko i krizma. Obično su od srebra. 


$. 18. Crkvene knjige. 

Crkvene su knjige ove: 

a) missale (misna knjiga), u kojoj su sve misne molitve: 
i štiva cijele godine, i neke molitve za blagoslove. Za zadušnice i 
opijelo upotrebljavaju se posebne tanje knjige: 

b) pontificale t. j. knjiga, u kojoj su obredi sakrame- 
nata, posveta i blagoslova onih, koje obavlja biskup (pontifex); 

e) rituale t. j. obrednik, u kom su obredi sakramenata 
i blagoslova, što ih misnik obavlja izvan mise; 

d) evanđelistar t. j. zbirka štiva iz sv. evanđelja i 
ostaloga sv. pisma (poslanica), što se preko godine puku čitaju; 

e) časoslov (breviarium), molitvenik za duhovnike raz- 
ređen na časove cijele godine, iz koje mole svete čine; 

f) directorium ili crkveni koledar, koji kaže: koju i 
kakvu treba uzeti službu u misi i u moljenju časoslova (brevi- 
arium). Osim toga ima pjesmarica (cantionale), knjižica 
kršćanskoga nauka i molitvenica za večernje. 


Poglavlje drugo. 


Bogoštovni čini. 


Pod bogoštovnim ili svetim činima razumijevaju se: a) bo- 
goštovni ili sv. znaci, b) sv. misa, 6) sv. sakramenti, 
d) blagoslovine (sacramentalia) i e) molitva i cr- 
kvene pobožnosti. 


Odsjek prvi. 


Sv. znaci, 
S. 14. Pjevanje. 


Pjevanje se i sviranje silno doima ljudskoga srca i budi u 
njemu pobožna čuvstva. Sv. Augustin opisuje, kako ga je zanijelo 


ki 

pjevanje kod službe Božje u milanskoj crkvi za sv. Ambrosija, 
ovako: ,Ala se rasplakah za tvojih sv. pjesama i popijevaka ! 
Ala me dirnuše milozvučni hvalospjevi u tvojoj odjekujućoj crkvi! 
Glasovi mi oni prodriješe uši, umekšaše srce, i priznah i primih 
tvoje istine ; s njih usplamtješe moja duševna čuvstva, potekoše suze 
i one me okrijepiše.“ (Gonfess. IX. 6.). Za to se već od _pamti- 
vijeka pjeva i svira kod službe Božje. Izraelci, prešavši kroz cr- 
veno more, pjevahu Bogu hvalu i slavu; David kralj sastavi više 
pjesama (psalama) i naloži, da se pjevaju kod službe Božje uz 
svirku. Isus je na posljednjoj večeri pjevao pjesmu zahvalnicu, 
prije nego je pošao na muku; isto tako pjevahu apostoli s vjer- 
nicima psalme i druge sv. pjesme, i nalagahu, da se pjeva (Efes. 
5, 19; Jak. 5, 18). Tako posta pjevanje i sviranje čest bogoslužja. 
Isprva pjevaše vas puk, a poslije bijahu stalni pjevači, koji su 
uz glazbala pjevali. 

Velike zasluge stekoše za crkveno pjevanje sv. Ambrosije, 
papa Gregorije 1. i drugi. Pjevaju se za službe Božje: psalmi, 
cantica, hymnii druge crkvene pjesme. 

Psalmi zovu se pjesme, što ih je ponajviše bogoduhi David 
ispjevao. Gantica su druge iz sv. pisma izvađene pjesme n. pr. 
Magnificat (Veliča itd.) slavopjev bl. dj. Marije, Benedictus 
(Blagosloven itd.), slavospjev Zaharijin. Hymni zovu se one 
pjesme, što su ih kršćanski pjesnici ispjevali, kao: Te deum 
(Tebe Boga itd.), Veni sancete spiritus (Dodji Duše Sv.) itd. 

Crkvene pjesme jesu one, što se u narodnom jeziku pje- 
vaju za službe Božje, koje može pjevati i puk. 

Istočna crkva nema orgulja i nikakove svirke. 


8. 15. Križanje. 


Križati se starodrevni je običaj kršćana. Ima manji i 
veći križ. Manji (njemački) se križ pravi, kada čovjek palcem 
desne ruke prekriži čelo, usta i prsi, a lijevu ruku položi na 
Prsi; veći (ili latinski), kada cijelom rukom taknemo najprije 
čelo, tada prsi, zatim lijevo, a napokon desno rame. Križajući se 
bilo jednim ili drugim križem izgovaraju se riječi: ,U ime Oca 
i Sina i Duha Sv. Amen.“ 

Križamo se: a) da javno očitujemo, da nas je Sin Božji 
Svojom smrću na križu otkupio: b) da ispovijedamo svoju vjeru 

Cvjetko Rubetić: Katolička liturgika. 2 

u presv. Trojstvo, i c) da od Boga molimo, neka bi nas po za- 
slugama propetoga Spasitelja čuvao od svakoga zla duše i tijela, 
i blagoslovio naše posle. Križamo čelo, da bi naše misli smje- 
rale k Bogu, usta, da bi naše riječi zborile o njemu i o nje- 
govoj slavi, a prsi, da bi naše želje i težnje bile k njemu. 

Sv. križ upotrebljava se često u sv. misi, u sv. sakramen- 
tima, u blagoslovima, a i prije i poslije molitve. 


S. 16. Drugi sv. znaci. 


Nema sumnje, da uredan vanjski položaj tijela jako pomaže 
nutarnju pobožnost čovjeka. Svatko će se pobožnije moliti na- 
samo nego u sobi, gdje ima drugih, koji amo tamo hodaju, kle- 
čeći nego ležeći ili hodajući itd. Zato je od starine običaj, da 
tijelo za bogoslužnih čina zauzme neki stalan položaj. Položaji 
su tijela ovi: 

a) Klečanje. Klečeci molimo za znak poniznosti; jer 
mi grješni ljudi, slabi i ubogi stvorovi, dolazimo pred Božje 
veličanstvoineizmjernu svetost. Sam je Sin Božji 
klečao u vrtu getsemanskom; sv. je Petari Pavao klečeći 
molio pa tako je taj lijepi običaj ostao za sve vrijeme u kršćana. 
— Koljeno prigibljemo do zemlje prolazeći uz žrtvenik, gdje 
je sv. tijelo Gospodnje, ili ulazeći u crkvu i izlazeći iz nje za 
znak duboka klanjanja i poniznosti. 

b) Padanje ničice. Padamo ničice za znak jošte 
veće poniznosti, kajanja i stida, nego što ga oćutjesmo klečeći. 
Tim se hoće da rekne: Bože, nijesam vrijedan, da te u lice 


gledam. Ovo su činili u staro doba javni pokornici. Danas se | 


samo na veliki petak i subotu ničice leži za molitve. 

c) Stajanje. Stojeći molimo osobito o Uskrsu i po“ne- 
djeljama na spomen uskrsnuća Isusova. Tako stojimo i kada se 
čita sv. evanđelje. U prvom slučaju stojimo od veselja nad uskrs- 
nulim Spasiteljem, a u drugom iz počitanja prema riječi Božjoj 
i spremnosti, s kojom ćemo je rado vršiti. 

d) Naklanjanje glavom pokazuje naše strahopočitanje 
pred Bogom i svetinjom. 

e) Otkrivanje glave u crkvi i izvan nje za sv. čina po- 
kazuje također velepočitanje i našu zavisnost. Po propisu apostola 
Pavla muški treba da su otkriti u crkvi, a žene pokrite glave. 


* 

f) Dizanje ruku znači molitvu, kojom se pamet i 
srce k Bogu diže, a sklapanje opet toplu, vruću mo- 
litvu, koja ide iz srca. 

' g) Siren je ruku znak je prošnje. Misnik širi ruke za 
nekih misnih molitava, kao što se je Spasitelj molio raširenih 
ruku na križu za svoje neprijatelje. 

h) Udaranje u prsa znak je velikoga skrušenjai 
kajanja za grijehe, kojima je srce leglo. 


Odsjek drugi. 


Obredi sv. mise. 


S. 17. Sveta misa uopće. 


Isus Krist svojom smrću na križu žrtvovao se Ocu svomu 
nebeskomu, da zadovolji za naše grijehe. No on htjede, da se 
ova njegova krvna žrtva po sva vremena ponavlja nekrvnim 
načinom, i da vjerni njegovi po njoj postaju dionici zasluga nje- 
gove krvne žrtve; zato je na posljednjoj večeri naredio i način, 
kako će se ta žrtva obavljati. 

On naime a) uze kruh i kalež s vinom u svoje svete ruke; 

b) blagoslovi oboje i izreče nad kruhom: ,Ovo je tijelo 
moje, koje će se za vas predati“; a nad vinom: ,Ovo je krv 
moja novoga zavjeta, koja će se za mnoge proliti na oprost 
grijeha“ ; 

c) dade prisutnim apostolima, da blaguju njegovo tijelo i 
piju njegovu krv ; 

d) naloži im: ,Ovo činite na moj spomen.“ 

Ovo, što je Isus učinio na posljednjoj večeri, vazda se 
U crkvi činilo, kako je to on zapovjedio. Apostoli pretvarahu 
kruh i vino u tijelo i krv Isusovu i oboje prikazivahu Bogu, a 
za njima činjahu tako njihovi nasljednici i čine još udilj. Taj 
Sveti čin zove se danas sv. misaili žrtva sv. mise. 

Sv. misa je neprestana žrtva novoga zavjeta, u 
kojoj Isus Krist, Gospodin naš, pod prilikamakruha 
i vina po misničkim rukama prikazuje sebe svomu 
nebeskomu Ocu nekrvnim načinom, kako se negda 


krvnim načinom prikazao na križu. 
*& 

Sv. misa bitno je ista žrtva. koja je bila na križu. 
U obje je Isus Krist, koji žrtvuje i koji se žrtvuje Ocu svomu 
nebeskom, samo se razlikuje način žrtvovanja: na križu se Isus 
žrtvovao krvnim načinom, a u sv. misi nekrvnim. 


S. 18. Bitnost, obredi i dijelovi sv. mise. 

1. Bitni su dijelovi sv. mise: prikazba (žrtvovanje, offerto- 
rium), pretvorba (posveta, consecratio) i pričest (communio). 
Ovo su bili glavni dijelovi i posljednje večere. Isus naime uze kruh 
i vino, zahvali Bogu, blagoslovi oboje i prikaza mu. Tako čini i 
namjesnik Isusov svećenik. Ovo je prikazba. Zatim Isus pretvori 
kruh u svoje tijelo i vino u svoju krv. Ovako čini i svećenik. 
Ovo je pretvorba. Napokon dade Isus oboje blagovati svojim 
apostolima. Ovako biva i sada u sv. misi. 

9, No prije nego što je Isus ova tri bitna dijela obavio, 
pripravi nekim načinom apostole na njih. Tako im opra noge, 
reče im lijepi govor, izmoli molitvu za njih i za sve 
one, koji će po njima u njega vjerovati, a napokon završi sv. 
službu hvalospjevom. Tako su i apostoli i njihovi nasljed- 
nici kod službe Božje molili, čitali sv. pismo, učili, opominjali, 
upućivali i druge obrede obavljali. Svim se ovim uzveličava sve- 
čanost sv. mise i sve ovo pobuđuje vjerne na pobožnost. 

3. a) Služili se sv. misa većom svečanošću, te misnika dvore 
dva duhovnika ili više njih, pjevaju li se molitve, svira li se i kadi 
tamjanom, tad se ta misa zove svečana misa (missa solemnis). 

b) Ako je svečanost manja, te misnik sam pjeva molitve, 
zove se pjevana misa (missa cantata). 


c) Kad se pak sve molitve samo tiho čitaju, a puk pjeva , 


ili sam ili uz svirku koju crkvenu pjesmu, ili ne pjeva nitko, 
zove se tiha (štivena) misa (sacrum lectum). 

d) Lakšega pregleda radi može se misa razdijeliti na troje: 

I. na predmisu ili pripravu za pravu misu od početka 
do poslije vjerovanja. 

H. na pravu misu od tri dijela, kao: prikazbu, pre- 
tvorbui pričest; 

NI. svršetak mise t. j. od pričesti do konca. 

5. Za apostola zvala se sv. služba ,omljenje kruha“, 
jer je Spasitelj na posljednjoj večeri lomio kruh ili svoje tijelo. 
Poslije počeše je nazivati ,misom“, koja je riječ uz male pro- 

mjene prošla gotovo u sve jezike, a dolazi od latinske riječi: 
missaimissio, što znači otpuštanjeili odaslanje. 
Najprije značila je ova riječ ,missa ili missio“ otpuštanje ili 
odaslanje onih od službe Božje, koji nijesu smjeli biti kod pri- 
kazbe ili drugih dijelova mise, a poslije otpuštanje svih vjernika 
na svršetku sv. mise. U crkvi naime ne smjedoše od pametara 
biti katehumeni (poučnici, koji nijesu još bili kršteni) i pokornici 
kod prikazbe i dalje službe. Zato im se poslije evanđelja na- 
vijestilo, da izađu, a to bi se učinilo riječju latinskom: Ite missa 
est ili missio. Ova se riječ tako usjekla puku u pamet, da se 
cijela služba Božja po njoj počela nazivati misa. 


Obredi svete mise. 


I. Predmisa. 


Od početka pa do prikazbe jest predmisa ne zato, kao 
da ne bi spadala u sv. misu, nego zato, što je ona uvod u pravu 
misu i priprava za nju. 

Osim škropljenja blagoslovenom vodom, kako je na više 
mjesta nedjeljom običaj, ima u predmisi: 1. Molitve pri- 
stupne. 2. Ulaz (introitus)i Gospodine pomiluj (Kyrie 
eleison). 3. Slava (Gloria). 4 Skupljene (ili zborne) mo- 
litve (collectae). 5. Poslanica (epistola). 6. Nekoje prije- 
lazne molitve. 7. Evanđelje i 8. Vjerovanje (Credo). 

Napomene. 1. U stolnim i zbornim crkvama pa i u nekim 
župnima jest običaj, da misnik prije, nego sv. misu počne, puk škropi 
uz neke molitve. Osim toga je u svakoj crkvi škropionica, te se kršćani 
ulazeći u crkvu i izlazeći iz nje škrope blagoslovenom vodom. Ovo 
jedno i drugo škropljenje treba da ih sjeti, da im valja Bogu 
čistom dušom služiti, kako im dušu očisti sv. krštenje. 

2. Još spominjemo ovdje neke znakove i riječi, koji se često po- 
navljaju u sv. misi. Misnik se često poklanja glavom i to iz poči- 
tanja pred propelom, sv. slikama i kad izgovara sv. imena. Više puta 
sagiblje se gornjim tijelom, kao n. pr. moleći opću ispovijed. 
To čini za znak, da se u duši duboko ponizuje pred Bogom. 

Često pravi znak križa zato, da se spomenemo muke i smrti 
Isusove, i jer se sv. križem u ime Propetoga blagoslivlje puk i žrtveni 
darovi. 


[ES] 
PO 


Poljubac, što ga misnik daje žrtveniku, znači ljubav prema 
Spasitelju i prema svecima. 

Pozdrav ,Dominus vobiscum“ (Gospodin s vama), koji 
dolazi 8 puta u sv. misi, jest pozdrav uzet iz sv. pisma. Ovako! po- 
zdravi Booz svoje žeteoce (Rut. 2.), ovako arhanđeo Gabriel bl. dj. Ma- 
riju: Gospodin s Tobom, Puk ili u ime puka podvornici odgovaraju 
na ovaj pozdrav: Et cum Spiritu tuo (I s duhom tvojim). Ovaj lijepi 
pozdrav prešao je i u naš narod, koji se običaje pozdravljati: Bog 
s tobom ili s vama. 

Oremus (Pomolimo se) je poziv, kojim misnik poziva puk 
prije skupne molitve, prije prikazbe, prije tihe i popričesne molitve, 
da se s njim moli Bogu. 

Poraba tamjana je znak klanjanja i štovanja Boga i ujedno vruće 
naše molitve, koja se poput miomirisnoga tamjana diže k Bogu. S ovih 
se razloga često kade žrtveni darovi, posvećene stvari i osobe. O ostalim 
znacima, koji dolaze u sv. misi češće, jur govorasmo u S. 16. 


S. 19. Molitve pristupne. Ulaz (introitus) i Gospodine po- 
miluj (Kyrie eleison). Slava (Gloria) i skupne molitve. 


1. (Molitve pristupne). Odjeven u misno ruho misnik 
ide s podvornicima k žrtveniku noseći kalež. Na žrtveniku ra- 
zastre tjelesnik, položi na nj kalež, otvori knjigu i siđe pred 
posljednju stubu žrtvenika. Prekriživši se počne izmjenice s po- 
dvornicima moliti pristupne mjolitve i opću ispovijed. 

' Svećenik silazi pred posljednju stubu, što se ne 
scijeni vrijednim odmah stupiti pred Gospodina, nego ostaje poput 
carinara podaleko. : : 

Podvornici mole s misnikom mjesto puka. Ovo je ne- 
kada molio sav puk s misnikom. 

Moli se psalam 42., u kom je David veliku svoju želju iz- 
javljivao za svetištem Božjim, kadno je bježao pred opakim sinom 
Absalonom. Misnik s pukom izriče, da se želi s Bogom pomiriti 
i k njemu doći. Zatim moli opću ispovijed (Confiteor = 
Ispovijedam se), u kojoj moli za zagovor bl. dj. Mariju i svece, 
te se tri puta udara u prsi izjavljujući se krivcem. Tada mole 
podvornici Boga, da mu se smiluje i da mu oprosti grijehe, a iza 
toga oni opet obave opću ispovijed, a misnik se za njih moli, da 
im Bog oprosti grijehe. 


23 


Kojisukod sv. mise, valja daseovdje kaju 
za svoje grijehe i mole sebi za njih od Boga 
oprost. 

2. (Ulaz, introitus). Poslije toga ide misnik na lijevu 
stranu, (kako se gleđe od žrtvenika dolje) i moli malu molitvu 
ulaz zvanu. To su tri četiri retka iz sv. pisma, koja se protežu 
na svetkovinu dana. Ova se molitvica zato zove ulaz, što ju je 
nekada puk pjevao, kad je misnik ulazio u crkvu. 

3. (Gospodine pomiluj, Kyrie eleison). Stojeći 
u sredini žrtvenika moli misnik, izgovarajući šest puta Gospodine 
pomiluj, a tri puta Kriste pomiluj izmjenice s podvornicima, milo- 
srđe Božje. Devet puta moli, t. j. svakoj božanskoj osobi tri puta. 

Vjernitrebadatadatakođer vapijuk Bogu 
zasmilovanje. 

4. (Slava, Gloria). Slava je slavospjev, koji se sastoji 
od riječi, što su ih anđeli nad betlehemskom štalicom pjevali, 
kad se Isus rodio, i od riječi zahvalnih i prozbenih, što ih je 
crkva dodala. 

Kad se misa služi u modroj i crnoj odjeći, ne pjeva se i 
ne moli radosna pjesma. 

Na ,Slava“ slaviti nam je Boga, koji je poslao 
svoga jedinorođenoga Sina za nas na svijet. 

5. (Skupne molitve, collectae). Poslije Slava, 
ili ako nije u misi Slava, poslije Gospodine pomiluj, po- 
ljubi misnik žrtvenik, okrene se prema puku, raskrili ruke 1 po- 
zdraviga: Gospodin s vama. Dobivši odgovor: 1 sduhom 
tvojim, pođe knjizi, rozove puk: Pomolimo se (oremus), 
te moli jednu ili dvije molitve, koje završuje riječima: Po Go- 
spodinu našem lsusu Kristu, Sinu tvojem, koji s tobom živi i 
kraljuje u jedinstvu Duha Sv., Bog po sve vijeke vijekova. Po- 
dvornici odgovaraju na to: Amen == Tako bilo! 

Ove se molitve zato zovu skupne, što ih misnik sa- 
bira i kupi od svih prisutnika, te ih on kao zastupnik puka 
Bogu prinosi. U stara vremena bio je običaj, da je ovdje misnik 
i puk po tiho koji časak molio, a tada je misnik sakupio sve 
Molitve u jednu rukovet i Bogu ih prinio. — Zaključuju se pak 
molitve ove zato riječima: Po Gospodinu našemu Isusu 
Kristu itd., što je Isus rekao: Štogod budete molili Oca u 

moje ime, dat će vam. Mi se dakle utječemo iz poniznosti 

pouzdano k Bogu, da nam što udijeli u ime zasluga Isusovih. 
Čim dakle misnik pozove na molitvu, treba da 

svaki izruči g. Bogu svoje potrebe duše i tijela. 


S. 20. Poslanica (epistola). Prijelazne molitve. Evanđelje 
i Vjerovanje (credo). 


1. Poslanica (epistola). Poslanica je ulomak iz sv. 
pisma staroga zavjeta ili novoga osim evanđelja, a najviše iz 
listova kojega apostola. Uvijek se proteže taj ulomak na svetko- 
vinu dana. Na koncu kaže podvornik u ime puka: Deo gratias 
(Bogu hvala), što je Bog svoju vjeru objavio po prorocima i apo- 
stolima. Pod svečanom misom čita misnik poslanicu tiho, a 
pođakon je glasno pjeva na lijevoj strani. 

2. (Prijelazne molitve). Prijelazne su molitve: stu- 
pajnica (graduale), alleluja (slavite Gospodina), zavlaka 
(tractus) i sljedica (sequentia). 

a) Stupajnica je kratka molitva od dva tri retka iz kojega 
psalma, proteže se na svetkovinu dana, koja se prije pjevala 
među poslanicom i evanđeljem, dok se đakon, pripravivši se mo- 
litvom, penjao po stubama na štionik, odakle je pročitao puku 
evanđelje. 

b) Alleluja (slavite Gospoda) je slavna riječ, koja se u 
veselo i slavno doba pridaje stupajnici. 

e) Zavlaka je molitvica ili pjesmica od nekoliko redaka, 
koja se ozbiljnim otegnutim glasom pjevala u danima pokore 
i tuge. Od mukla i zategnuta glasa ima i ime zavlaka. 

d) Sljedica je pjesma, što se na neke svetkovine kao 
na Uskrs, Duhove, Tijelovo, na žalosnu Majku Božju, pjeva ili 
moli, i u mrtvačkim misama. 

Ovdje se prenese knjiga na desnu stranu; jer je u staro 
«doba bio običaj poslije evanđelja donositi darove na žrtvenik, 
koje su smještali na lijevoj strani, i jer je desna strana poštova- 
nija te se time čast daje sv. evanđelju. 

3. (Evanđelje). Iza prijelaznih molitava moli misnik 
prignut u sredini žrtvenika, da mu dade Gospod čistim srcem 
dostojno naviještati evanđelje. Tada ide na desnu stranu, po- 
zdravi puk običnim pozdravom: Gospodin s Vama (Dominus vo- 

biseum), napravi znak križa na početku evanđelja u knjizi i na 
sebi, govoreći: Nastavak ili početak sv. evanđelja 
po Mateju ili Marku, po Luci ili lvanu (Sequentia 
ili initium sancti evangelii secundum Mathaeum ild.), kako je 
ulomak za ovaj dan određen iz ovoga ili onoga evanđelista. Nato 
odgovara podvornik: Slava tebi Gospodine (Gloria tibi 
domine). Dočitav evanđelje, poljubi misnik. knjigu, a podvornik 
odvrati: Hvala tebi Kriste (Laus tibi Ghriste). 


Evanđelje križa misnik za znak, da je to nauk 
propetoga Spasitelja; misnik sei puk križa na čelu, ustima 
i prsima, da pokažu, da će nauk propetoga Krista stalno vjero- 
vati, ispovijedati i vjerno vršiti. Za čitanja evanđelja stoje svi, 
da pokažu riječi Božjoj svoje štovanje i spremnost, s kojom će 
je wšiti. Iza čitanja ljubi misnik knjigu iz počitanja prema 
riječi Božjoj, a podvornik u ime puka hvali Bogu za blagu vijest 
spasenja, što nam je donese Spasitelj, na što misnik dodaje: 
Evanđeoskim riječima, izbrisali nam se grijesi! 
Već u staro doba bijaše poslije pročitana evanđelja propovijed, 
koju je rekao puku ili biskup ili misnik služeći misu, ili drugi 
duhovnik; pa je tako običaj i sada po nedjeljama i blagdanima 
kod župnih misa. 

Kod svečane službe Božje pjeva đakon evanđelje, pomo- 
livši se prije Bogu za milost, i dobivši zato blagoslov od misnika. 
Uza nj se drže svijeće za znak, da je evanđelje rastjeralo tmine 
i rastopilo led poganstva. 

Za čitanja ,poslaniceievanđelja“ treba da 
se vjerni mole za jakosti stalnost u sv. vjeri, 
kao i za tu milost, da će vazda moći po njoj 
živjeti. 

4. (Vjerovanje, eredo). Na neke svetkovine moli 
misnik vjeroispovijed ili vjerovanje t.j. kratku sa- 
držinu kršćanske vjere (Simbolum Nicaeno-Gonstantinopolitanum), 
da pokaže da vjeruje sav nauk Kristov. Na riječi: I upućen je 
po Duhu Sv. u djevici Mariji, te postao čovjek, prigne misnik 
koljeno iz zahvale i klanjanja prema Spasitelju, što je za nas 
čovjekom postao. 

Ovdje treba da svaki moli vjerovanjeida 
probudičin vjere. 

II. Prava misa. 


Ima prikazbu, pretvorbui pričest. 


$. 21. Prikazba (Offertorium). 


Misnik prikazuje Bogu žrtvene darove: kruhi vino, u 
koje se ulilo malo vode, i taj sv. čin zove se prikazba. Pri- 
kazba ima ove dijelove: 1. uvod; 2. samo prikazivanje 
žrtvenih darova; 3. predslavlje (praefatio) kao pri- 
jelaz u kanon. 

1. (Uvod). Prije nego počne misnik uvod, pozdravi puk 
običnim pozdravom: Gospodin s vama, i pozove na molitvu: 
Pomolimo se, te moli kratku molitvicu (stih iz kojega 
psalma) kao uvod, koji se zove ,offertorium.“ Dok su u staro 
doba vjernici polagali svoje darove na žrtvenik, pjevao se tada 
cijeli psalam. Koji bi se pričešćivati smjeli, donosili bi kruha, 
vina i drugih stvari. Jedan dio ovih darova pripao bi crkvi za 
službu Božju, drugi za duhovnike, a treći bi se razdijelio među 
uboge. Od 11. stoljeća moralo je svećenstvo pribavljati sve, što je 
za sv. misu potrebito, a prvašnji darovi izmijenili su se u novac. 

2. (Prikazba sama). 

a) (Prikazivanje). Misnik otkrije kalež i prikaže 
objema rukama hostiju na plitici Bogu. Zatim ulije u kalež 
vina i nekoliko kapi vode i prikazuje isto tako kao i kruh. 

Prikazuje beskvasan kruh, kao što je to činio Isus 
na posljednjoj večeri. 

Voda se za to ulijeva, što je 4) Isus tako činio na po- 
sljednjoj večeri, B) što je iz rebra Isusova na križu potekla krv 
i voda, i y) što miješanje vode s vinom lijepo označuje božanstvo 
Isusovo s čovječanstvom sjedinjeno u jednoj osobi. Voda se 
blagosilja prije nego se ulijeva, jer ona naznačuje puk, komu 
treba blagoslova. 

Kruh seivino prikazuje Bogu zato, jer je Isus na po- 
sljednjoj večeri blagoslovio kruh i vino, i tim ih odabrao kao 
tvar (materiju) za žrtvu sv. mise i sv. pričesti. 

b) (Pranje ruku). Misnik sebi pere ruke, i to bijaše u 
staro doba upravo nužno; jer je primajući darove vjernika po- 
nešto mogao zamazati ruke, ali sada to čini: a) da pokaže, da 

nam valja Bogu služiti čistom dušom, i B) kako je Pilat prao ruke 
tobože za znak svoje nedužnosti, izrekavši osudu nad Isusom. 

e) (Molite se braćo, Orate fratres). Došavši po- 
slije pranja ruku misnik u sredinu žrtvenika moli presv. Trojicu, 
da milostivo primi ovu žrtvu, i okrene se k puku, pozivajući ga 
riječima: Molite se braćo (orate fratres), itd. da se mole Bogu, 
da milostivo primi njihovu žrtvu. Podvornici u ime puka mole, neka 
bi Gospodin iz njegovih ruku primio ovu žrtvu sebi na slavu i 
čast, a na dobro njima i cijeloj crkvi (Suscipiat). 

d) (Tihe molitve, secreta). Misnik okrenuvši se 
prema žrtveniku moli neke tihe molitve, koje sadržinom i 
brojem odgovaraju skupnim molitvama. Zovu se tihe, 
što ih tiho moli, samo posljednju završuje nešto glasnije običnim 
riječima: Po sve vijeke vijekova (Per omnia saecula 
saeculorum). Ovima se ujedno počinje predslavlje. 

e) (Predslavlje, praefatio). Predslavlje je svečana 
zahvala i proslava Boga. Misnik pozove glasno puk, da Boga s njim 
slavi i hvali, ovako: Po sve vijeke vijekova. Podvornik 
odgovori: Amen, Gospodin s vama. Podvornik odgovori: I 
s duhom tvojim. Gore srea (Sursum corda) t j. uzdignite 
sada svoja srca i pamet Bogu. Podvornik odgovori: Imamo 
ih kod Gospodina (Habemus ad dominum). Hvalu dajmo 
Gospodinu Bogu svomu (Gratias agamus Domino Deo 
nostro). Podvornik odvrati: Vrijednojei pravo (dignum 
et justum est). Iza toga hvali najprije misnik Bogu za sve pri- 
mljene milosti i darove, a zatim ga slavi po primjeru anđela na 
nebu, i jeruzalemske svjetine, kad je Isus svečano ulazio u grad. 

Na ,Svet, sanctus“ pozvoni se, da se vjerni opomenu, da 
im valja sada osobito pobožnima biti. 

Za ,prikazbe“ neka svaki sebe cijela Bogu 
na službu prikaže, neka odlučiusrcu posve se 
predati volji Božjoj poput bl. dj. Marije i drugih 
svetaca, ineka slavi Boga. 


S. 22. Kanon. 


Kanon je grčka riječ i znači pravilo, ustanova. Ovaj 
se dio mise zato zove kanon, što sadržava sv. čine i molitve, 

koje se ni ujednoj misi ne mijenjaju. Iz osobita počitanja prema 
sv. tajnama, koje se zbivaju, kanon se moli tiho. 

1. (Pred pretvorbom). Misnik moli najprije za dobro 
cijele vojujuće crkve, za papu, za biskupa, za kralja i za sve pri- 
znavaoce prave vjere. Iza toga moli za žive kršćane, osobito za 
one, za koje služi misu, ili koji su mu se preporučili ili ih on 
hoće osobito Bogu da preporuči, napokon za sve, koji su pri 
misi. Pa da Gospod prije usliša njegovu molbu, prizivlje misnik 
i svete na nebu, da mu je svojim zagovorom Bogu preporuče. 

Ovdjetreba, da svaki moli za duhovne i svje- 
tovne poglavare, za roditelje, braću, rodbinu 
prijatelje, zasebeizasvežive. 

Poslije ove molitve položi misnik ruke nad kalež i hostiju, 
i moli, da Bog ove darove dostoji primiti i u svoje tijelo i krv 
pretvoriti. 

2. (Pretvoba, consecratio). Misnik sada ono čini, 
što je Isus na posljednjoj večeri činio, uzme naime kruh u ruke, 
blagoslovi ga i pretvori ga u tijelo Isusovo, veleći: Ovo je 
tijelo moje. Zatim se pokloni tijelu Isusovu, prignuvši ko- 
ljeno, podigne ga više sebe objema rukama, da mu se i vjerni 
u crkvi klanjaju. 

Tada istim načinom pretvori vino u krv Isusovu govoreći: 
Ovo je kalež krvi moje, novoga i vjekovitoga 
zavjeta, otajstvo vjere, koja (krv) ćesezavasi 
za mnoge proliti na oproštenje grijeha. Iza ovih 
riječi pokloni se sv. krvi i digne kalež, da se i vjernici poklone 
sv. krvi. 

Za podizanja tijela i krvi Gospodnje pozvoni podvornik, da 
sjeti vjerne, da im se valja Isusu Kristu klanjati. Negdje je 
običaj, da se i na tornju tada zvoni, da i oni vjernici, koji su 
kod kuće, znadu, da je sada Isus sišao na oltar i da mu se bar 
u duhu poklone. 

Za podizanja valjasesmjerno klanjati Spa- 
sitelju temusvojuljubavod prilike ovako oči- 
tovati: Isuse, tebi živim! Isuse, tebi neka i umrem! 
Isuse tvoj sam živimrtav!iopet: Isuse smiluj 
mi se! Isuse pomozi mi! Isuse oprosti mi ne- 
voljnu grješniku! 

3. (Poslije pretvorbe). Poslije pretvorbe moli misnik 
ove molitve : 

a) Riječi Isusove: Ovo činitenamojspomen, na- 
lažu misniku, da se sada opomene muke, smrti, uskrsnuća 


i uzašašća njegova, te ga prikazuje Bogu Ocu u prilikama 


Kruha i vina kao nevinu, svetu i neokaljanu žrtvu. 

b) Zatim moli, da Bog dostoji ovu žrtvu od nas pri- 
miti onako milostivo, kako je primio žrtvu Abelovu, Abraha- 
movu i Melkisedekovu. 

€) Moli dalje za pokojnike, i to najprije za one, koji mu se 
naročito preporučiše, a tada i za sve. 

d) Napokon moli i za sve nas grješnike (nobis quoque 
peccatoribus), da nas Gospod dostoji primiti u svetu družbu sve- 
taca. Kod ovih prošnja udari se u prsa za znak, da se kaje za 
svoje grijehe, a da i drugi čuju, i s njim skupa mole, ove riječi: 
Inamagrješnicima, izgovara nešto glasnije. 

Svakizasebe moliovajčasobilje milostii 
blagoslova zadušuitijelo, i preporučuje svoje 


pokojnike i druge gospodinu Bogu, da ih što 


eprimiksebiuslavu. 


S. 28. Pričest. 


1. Priprava za sv. pričest. 

a) Misnik moli glasno ,Oče naš“ (Pater noster), jer je to 
molitva Gospodinova, te moli njom za sve dobre darove, kojih 
mi trebamo za dušu i tijelo. 

Tadalomisv. hostiju nad kaležem na dva dijela. 
Jedan dio položi na pliticu, a od drugoga otrgne mali ko- 
madić, načini njim tri križa ispusti ga u kalež govo- 
reći: Mir Gospodnjibio vazda s vama (Pax Domini sit 
semper vobiscum). Podvornik na to odgovori: I s duhom tvojim. 

Sv. hostija lomi se koje za uspomenu lamanja kruha 
na posljednjoj večeri, koje za znak silovite smrti Isusove. 
Spušta se mali komadić sv. hostije u kalež za znak, da je u 
tijelu prava krv i u krvi pravo tijelo Isusovo, i opet da se na- 
znači, da se tijelo i krv Isusova opet združila t. j. da je Isus 
uskrsnuo. ( G . 

j 

b) Poslije toga duboko prignut moli misnik udarajući se tri 
puta u prsa: Jaganjče Božji, koji uzimaš grijehe svijeta, smiluj se 
nama (Agnus Dei), i tri molitve, koje su priprava za sv. pričest. 

Prva od ovih molitava jest prošnja za mir. 

U stolnim erkvama daje sebi svećenstvo ovdje ejelov 
mira. Prije su se svi kršćani muški s muškima, žene sa ženama 
cjelivali za znak međusobne iskrene kršćanske ljubavi. Sada se 
gdjegdje u vanjskim župama ljubi križ. 

c) Iza ovih pripravnih molitava uzme misnik sv. hostiju u 
lijevu ruku, udara se desnom tri puta u prsi i govori: Gospo- 
dine nijesam vrijedan, da uđeš pod krov moj, 


nego samo reciriječizdravaće bitiduša moja 


(Domine non sum dignus). 

Ovdje se pozvani, da se vjernici priprave za sakramentalnu 
pričest ili za duhovnu. 

2. (Samo pričešćivanje). Misnik se pričesti najprije 
sv. tijelom veleći: Tijelo Gospodina našega Isusa 
Krista sačuvalomidušuzaživot vječni! Pošto se 
časak po tiho klanjao presv. otajstvu, pobere droptinice sv. 
hostije pliticom po tjelesniku i spusti ih u kalež. Uzme zatim 
kalež sa sv. krvlju, napravi njim znak križa, i pričesti se sv. 
krvlju veleći: Krv Gospodina našega Isusa Krista 
sačuvala midušuzaživot vječni. Amen! 

Iza toga opere kalež s malo vina, koje popije, a poslije nad 
kaležem opere prste vinom i vodom, koju opet popije. Pere pak 
prste nad kaležem zato, da spere s prsta droptinice, ako su mu 
koje ostale od sv. hostije. 

Za sv. pričesti valjada svaki probudi u sebi 
vjeru, ufanje, ljubav premalsusu, iželju zdru- 
žitisesnjimbarduhovnim načinom. 


II. Svršetak sv. mise. 


S. 24. Molitve poslije sv. pričesti i blagoslov. 


Poslije pričesti očisti misnik kalež čistilom, pokrije ga onako 
kako ga je donesao k žrtveniku i moli malu molitvicu (stih) na 
strani poslanice, koja se zove pričesnica (communio). 
Tada poljubi u sredini žrtvenik, okrene se prema puku, pozdravi 

ga: Gospodin s vama, i pođe ka knjizi na lijevu stranu. Tada 
moli, pozvavši prije i puk na molitvu: Pomolimo se (oremus), 
popričesne molitve (postcommunio), koje izriču Bogu 
hvalu za sv. misu i pričest, i prošnju za milost. Ovih je popri- 
česnih molitava toliko, koliko je bilo skupljenihitihih, a 
završuju se isto onako, kao i ove. 

Kitica pričesnica (tommunio) bijaše nekoć veća, te se pje- 
vala, dok se puk pod misom pričešćivao. 

Poslije pričesnih molitava pozdravi običnim načinom misnik 
puk i proglasi mu, da je misa gotova riječima: Idite svršeno 
jeiliotpuštate se (Ite missa est). Puk odgovori: Hvala 
Bogu (Deo gratias). U pokorne i posne dane mjesto: Idite... 
kaže misnik: Slavimo Gospodina (Benedicamus Domino!), 
čim opominje vjerne, da nastave molitvu. Nekad naime ne bi 
se puk odmah po misi razilazio, nego bi onako sabran ostao u 
crkvi i nastavio molitve. 

Iza toga okrene se misnik k žrtveniku i moli sagnut Boga, 
da prikazanu žrtvu dostoji milostivo primiti i da bude njemu i 
svima, za koje bješe prikazana, na spas. Okrenuvši se potom bla- 
goslovi puk križajući ga desnicom i govoreći: Blagoslovio vas 
svemogući Bog: Otac, Sini Duh Sv.! (Benedicat ete.). 

Napokon ide na evanđeosku stranu i čita početak evanđelja 
sv. Ivana, ako nije koje drugo za taj dan odredeno, gdje Ivan 
svjedoči, da je Isus pravi Bog. Na koncu kaže podvornik: Hvala 
Bogu (Deo gratias). 

Podkonacmisenekazasebe svatko moliodđ 
Bogablagoslovusvemusvom poslovanju. 


Kod svečane mise, koja se služi uz podvorbu dvojice ili više 
duhovnika, pjeva se Gloria, skupne molitve, posla- 
nica, evanđelje, prva riječ vjerovanja (Vjerujem = ' 
credo), predslavlje, Očenaši popričesne molitve; 
zatim svi pozdravi: Gospodin s vama, pozivi na molitvu: 
Pomolimo se i otpusnica: Idite misa jeitd. — Uz to 
se kadi žrtvenik, knjiga, žrtveni darovi i misnik. 

Kadšto izlaže se već na početku sv. mise na žrtvenik 
Presv. otajstvo u pokaznici, kojim se daje blagoslov na početku: 
i na svršetku sv. mise. 


S. 25. Crna misa ili misa za pokojne. 


Mise, što se služe za pokojne, kojih su duše u čistilištu, 
zovu se zadušnice ili reqguiem (ovako nazvane od prve 
riječi ulaza) ili crne mise; jer se u ernini služe. ' 

Mala je razlika u obredima crne mise od običnih misa: 

a) Izostavljaju se sve molitve, koje izriču veselje, jer duše u 
čistilištu ne gleđu još lica Božjega. Tako se izostavlja iz pristupne 
molitve psalam 42., svuda slavoslov ,Slava Ocu i Sinu i Duhu 
Sv.“ i ,Slava.“ ' 

b) Za znak prošnje, da bi Bog plodove sv. mise 
osobito za spasenje dušama pokojničkim ubrojio, 
ne križa misnik sebe, počinjući moliti ulaz, nego knjigu, ne ljubi 
evanđelje poslije proštivena evanđelja, ne kaže: Evanđeoskim 
riječima zatrli nam se grijesi, ne blagosilja vode kod prikazbe 
ni puka na koncu mise, a moli poslije stupajnice sljedicu ,D pa 
srdžbe“ (Dies irae) i završuje misu veleći: ,Neka poči- 
vaju u miru“ (Requiescant in paece). 


Zapovijeda se svakom kršćaninu, koji je k razumu došao, da 
bude svake nedjelje i blagdana kod sv. mise, ako ga valjan 
razlog ne ispriča. Revni kršćani idu iuradne dane k sv. misi, te 
beru iz nje najobilnije plodove. Mnogi kršćani pobožno mole iz 
molitvenika, koji imaju za svaki sv. čin mise molitvice, mnogi 
pak čislo, a ima ih, koji za sv. mise razmatraju muku 
Isusovu, kaju se za grijehe svoje, odlučuju, da će 
pobožnije živjeti, te sebi u sreima uspiruju sve to 
veću ljubav k Spasitelju, koji je za njih na križu umr o. : 

Pristoji se, da se pod cijelom misom osim evanđelja kleči, 
ili ako je komu to teško, neka bar kleči od početka mise do 
evanđelja, zatim od kanona (kad prvi put zazvoni) pa do 
poslije pričesti, napokon na blagoslov. 


Odsjek treći. 


Obredi svetih sakramenata, 


Sakramenatje vidljiv znak naređen od Isusa 
Krista, kojim Bog dijelinevidljivu milostinu- 
tarnje posvećenje. 


CO 
Uo 


isus je naredio sedam sakramenata : 

1. krst, 2. potvrdu, 3. presv. oltarski sakramenat, 4. po- 
koru, 5. posljednju pomast, 6. sv. red, 7. ženidbu. 

Prvih je pet naređeno za svakoga čovjeka, a posljednja dva 
za posebna dva staleža. 

Crkva je jur od starine naredila, da se sakramenti podje- 
ljuju s lijepim obredima, i to stoga, da se primaoci do- 
stojno za njih priprave, da im sezorno predoče 
one milosti, koje po sakramentima dobivaju, i da se sjele d u- 
znosti, koje im valja po tomu vršiti. 


: S. 26. O krstu uopće. 

Krstom, prvim i najpotrebitijim sakramentom, očišćuje se 
čovjek od grijeha istočnoga i drugih osobnih grijeha prije krštenja 
učinjenih, te se u Isusu Kristu kao novi stvor na život vječni 
preporađa i posvećuje. 

Svaki još nekršten čovjek može sv. krst primiti, bio odrastao 
ili još dijete. Već su se za apostola ne samo odrasli nego i 
djeca krstila, što se vidi iz onih mjesta sv. pisma, gdje se pri- 
povijeda, da je krštena čitava kuća, dakle i djeca (Dj. ap. 10, 48; 
16, 32; 18, 8.). — Odrasli, koji su se slobodnom voljom iz- 
javili, da će primiti sv. krštenje, učili bi po više mjeseci, a 
kadšto i godine sv. vjeru, i u to se vrijeme zvali ,katehumeni“ 
(t.j. oni, koji se poučavaju, dakle »poučnici“). Osim toga pri- 
pravljali su se poučnici za sv. krštenje nekoliko tjedana mo- 
litvom, postom i djelima pokore; trebalo je da se odreknu bludnje, 
opačine i nečista duha, a Isusu da obećaju vjernost i poslušnost. 
To je bio krsni zavjet (ili obećanje). Za koga se znalo; 
da živi zao život, ne bi ga pustili na krštenje. Ovaj krsni 
zavjet izjavili su već u prvo doba kumovi, koji su tim stu- 
Pali u duhovno rodbinstvo s kumčetom i s njegovim roditeljima, 
i preuzimali na sebe teške dužnosti, da će se naime brinuti, ako 
roditelji umru ili ako se ne bi dostatno brinuli, da dijete bude 
Valjano kršćanski odgojeno. Zbog toga ine mogahu biti kumovi: 
nevjernici, krivovjerci, zlikovciisuludi. Obično 
Je bio kum ili kuma, ili oba. 

Svečano kršćavanje obavljalo se u staro doba na 
veliku subotuili u subotu pred Duhovima, čega radi 

Cvjetko Puletić: Kutolička liturgika. 3 

još se i danas na te dane posvećuje voda za krštenje. Djeca su 
se krstila svaki dan. Istočani krstili su poučnike osobito 
na Bogojavljenje. 
Krstilo se ili uronjavajući krštenika u vodu ili škropeći 
ga ili poljevajući po glavi. 
Po starom crkvenom propisu treba krstiti u crkvi, a samo 
iznimice slabašnu i boležljivu djecu kod kuće. 


8. 27. Obredi sv. krsta. 


1. Donesavši kumovi dijete na krštenje čekaju snjim 
pred erkvenim vratima na svećenika. Ovo nas sjeća, da 
čovjek samo po krštenju ulazi u crkvu Isusovu i da bez krštenja 
nema spasenja. 

2, Svećenik dođe, odjeven roketom i modrom stolom, i za- 
pita: ,Kako će bitiime djetetu?“ Kumovi reknu ime ko- 
jega sveca ili svetice, koje će ime dijete za svega svoga ži- 
vota zadržati. Ime se sveca ili svetice daje djetetu, da mu 
bude taj imenjak zagovornik na nebu i uzornik u životu. 

3. Zatim pita svećenik: ,Što traži dijete od crkve?“ 
Kumovi odgovore u ime djeteta, da traži vjeru, na što mu sve- 
ćenik veli: ,Ako hoćeš uljesti u život, drži zapovijedi. Ljubi Go- 
spodina Boga svoga svim srcem svojim, svom dušom svojom, 
svom mišlju i svom snagom svojom, a bližnjega svoga kao sa- 
ma sebe.“ Tim riječima kaže, da vjera bez kršćanske ljubavi 
nije za život vječni. 

A4. Tada dahne tri puta djetetulagano ulice 
i napravi mu znak križa na čelu i prsima. Dahnjiva u 
dijete zato, što je Bog stvoritelj dahom dao čovjeku život, Krist 
svojim apostolima Duha Sv., a i dijete dobiva krstom novi du- 
hovni život. Pravi mu znak križa na čelu zato, da se ne 
smije sramiti križa Isusova, znaka njegove sv. vjere, nego se 
njim ponositi, a na prsima, da mu vjera svu dušu pronikne i 
da je uzljubi. 

5. Položi djetetu ruke na glavu, kao što nekada po- 
loži Isus na djecu blagosiljući je za znak, da je krštenik pod 
zaštitom Božjom. 

6. Dade mu malo blagoslovljene soli u usta. Sol 
čuva od gnjiloće ijelo čini tečno, te je zato znak kršćanske mu- 
drosti, koja čuva dušu od grijeha. 

7. Svećenik drži ruku nad krštenikom i zaklinje*) 
nečastivoga duha za znak, da je čovjek istočnim grijehom pao 
pod gospodstvo vražje, a sv. krstom da ga se treba riješiti 
i Kristu se pridružiti. 

8. Zatim stavi svećenik kraj odštole na kršte- 
nika, vodi ga u crkvu do krstionice, gdje moli zajedno s kumo- 
vima Vjerovanje i Očenaš. 

Štola znamenuje: crkvenu vlast, s kojom svećenik vodi 
krštenika u crkvu. Moljenje Vjerovanja i Očenaša 
čini se na spomen, što su to nekada i poučnici bili dužni izmo- 
liti; ovo naime dvoje sadržava glavne članke vjere. 

9. Tada namoči prstuslinu, pomiješa slinu s pra- 
šinom, i tim mazom pomaže kršteniku uši, nosi usta, ve- 
leći: ,Epheta“ t. j. otvori se. Ovo sjeća na čudnovato liječenje 
Spasiteljevo: on je naime ovako izliječio gluhonijema i slijepa od 
rođenja; a znači, da kršteniku treba svoja osjećala otvoriti nauku 
Božjemu i svemu dobru, a zatvoriti svemu zlu. 

10. Poslije toga pita svećenik krštenika: ,Odričešli se 
vraga, njegovih djelaisvenjegove gizde?“ Ku- 
movi odgovore u njegovo ime, da se odriče. Zatim mu na- 
mažeprsiileđa sv. uljem za znak, da mu se valja bo- 
Titi protiv svih napasti, a da će ga u toj borbi jačati Duh Sv. 
Sve dotle ima svećenik modru štolu, znak tuge i pokore, a 


.sada je zamijeni bijelom, znakom nevinosti krštenikove. 


11. Na to pita: ,Vjeruješ liu Boga Oca, stvori- 
teljanebaizemlje, ulsusa Krista, Sina njegova 
jedinoga, Gospodina našega, rođenoga i muče- 
noga iuDuhaSv,sv.crkvu katoličku, općinstvo 
Svetih, oproštenje grijeha, uskrsnuće tijela i 
Život vječni?“ Naova pitanja odgovore kumovi : » Vjerujem.“ 

12. Tada zapita svećenik: ,Hoćešlidase krstiš?“ 
Kumovi odgovore: ,Hoću.“ Sada slijedi samo krštenje. Svećenik 
Poljeva vodom tri puta u liku križa glavu kršteniku i istodobno. 


*) Zaklinjanje (exorcismus) postoji na krštenju već od apostolskih vre-. 
Mena. No crkva nikada nije držala, da je čovjek prije krštenja podsjednut 
vragom kao n. pr. oni bjesomučnici u evanđelju; nego da vrag čovjeka, 
Optršena istočnim grijehom na zlo navodi i tako njime gospoduje. Toga go- 
spodstva rješava ga krštenje. 

izgovara riječi: ,J. Jate krstim u ime Oća i Sinai 
Duha Sv.“ 

Voda naznačuje učinke krsta. Kao što voda čisti tijelo, tako 
milost posvećujuća čisti dušu od grijeha. Poljeva se nalik križa 
za znak, da krst ima svoju moć od zasluga Kristovih, što nam 
ih je pribavio svojom smrću na križu. 

13. Iza toga namaže svećenik kršteniku tjeme u križ 
sv. krizmom za znak, da je sada kršćanin, t. j. da je Kristov 
ili pomazanikov. 

14. Postavi bijelu košuljicću ili rubac na kršte- 
nika, a ona znači kao i ona bijela haljina, što su je nekada 
odrasli krštenici nosili po osam dana, da je krštenik po krstu 
posve nevin i Bogu drag, te da mu je tu nevinost neokaljanu 
čuvati. 

15. Goreća svijeća, što se na to daje kumu u ruke, 
naznačuje svjetlost Isusovu, kojom treba da krštenik bude 
prosvijetljen i za kojom treba da ide u vječni život, te tako 
dobrim djelima svijetli drugima. Na koncu otpusti svećenik kršte- 
nika riječima: ,Idiu miru; Gospodinbiostobom!“ 

Dobro je da krštenik, čim dođe k razumu, ponovi krsni 
zavjet t j. da obeća, da će vjerovati Kristov nauk, držati nje- 
gove zapovijedi, riječju, živjeti kako se pristoji kršćaninu. Ovo je 
dobro činiti na imendan ili krsni dan, i na blagdan presv. Trojstva. 


S. 28. Obredi sv. potvrde. 


Isus je sv. potvrdu naredio zato, da nas utvrdi u sv. vjeri, 
što smo je stekli na sv. krstu, kako ćemo je moći stalno ispo- 
vijedati i po njoj živjeti. Isprva su i odraslima i djeci odmah 
poslije krštenja podjeljivali sv. potvrdu, a taj je običaj još i sad 
u istočnoj crkvi; no kasnije odredi crkva, da se potvrda podje- 
ljuje samo odraslima, bolje već poučenima u sv. vjeri. Budući 
da su apostoli na Duhove dobili Duha Sv., to je i sada običaj 
sv. potvrdu dijeliti na taj blagdan; ona se može u svako vrijeme 
podjeljivati. 

1. Prije samoga potvrđivanja kleknu, kojisuza potvrdu, 
ovezavši bijelu vrvcu oko glave u redu, i probuđuju vjeru, 
ufanjeiljubav. Za njima stoje kumovi. Bijela vrvea 


ar 
oi 


služi zato, da se ne razlije sv. krizma po čelu. Ovu su vrveu u 
prijašnje vrijeme potvrđenici po više dana nosili. 

2. Biskup, prije nego počne potvrđivati, moli sklopljenih 
ruku, da bi-Duh Sv. očistio od grijeha sve, koji će se potvr- 
đivati i da bi ih pripravio za ovu milost. Zatim raskrili ruke 
razimice i moli, da im Bog pošalje Duha Sv., koji će ih na- 
dariti svojim sv. darovima: mudrošću, razumo m, sa- 
vjetom, jakošću, znanjem, pobožnošću istrahom 
Božjim. 

3. Tada zaredi od jednoga potvrđenika do 
drugogaipolaže ruke na njih, maže sv. krizmom sva- 
komu čelo na lik križa, nadjene im ime kojega sveca 
ili svetice, govoreći: ,J. Znamen ujem te znakom sv. 
križa i potvrđujem te krizmom spasenja uime 
OcaiSinaiDuhaSv. Amen“ 

Polaganje ruku znači, da će Bog štititi potvrđenike, 
i da će im biti u pomoć. Krizma (smjesa od ulja i balzam a) 
naznačuje milost, što je sv. potvrda dijeli. Ulje znači jakost 
u borbi, a balzam ugodni miris dobrih djela, kojima 
nam je za cijeloga života mirisati. — Križ načelu opominje nas, 
da sene sramimo svoje vjere, nego da je riječju i činom 
javno ispovijedamo. — Ime sveca znači, da će nam imenjak 
biti zagovornik na nebu i uzornik u životu. 


Za potvrđivanja drži kum desnu svoju ruku potvrđeniku na 
ramenu za znak, da on svjedoči njegovu obećanju, i da će ga 
opominjati, da tomu obećanju ostane vjeran. Obećaje pak po- 
tvrđenik, da će do smrti svoje ostati vjeran sv. vjeri Kristovoj. 

4. Zatim udari biskup malo potvrđenika po obrazu govo- 
reći: ,Mirstobom“, a to zato, da ga sjeti, da je dužan sve 
nevolje i protivštine dragovoljno podnositi za vjeru. 

5. Napokon moli biskup završnu molitvu, da bi Duh Sv. 
dostojao u srcima potvrđenika stanovati. Na koncu im podijeli 
blagoslov. Potvrđenici treba da do konca ostanu u crkvi i Bogu 
zahvaljuju za primljenu milost. 

Roditeljiikumovi treba da češće sjećaju svoju djecu 
1 kumčad na primljenu ovu milost i na obećanje Bogu na sv. 
Potvrdi učinjeno. 


Qo 

S. 29. Obredi sv. pričesti. 
(Oltarski sakramenal.) 


Isus je Krist iz prevelike svoje ljubavi prema nama odabrao 
duše naše hraniti svojim božanskim tijelom i pojiti svojom bo- 
žanskom krvlju. Isus Krist je naročito zapovjedio, da se pri- 
češćujemo t. j. blagujemo njegovo presv. tijelo i pijemo 
njegovu presv. krv. U prvo doba kršćanstva bijaše veoma spa- 
sonosan i lijep običaj, da su se svi kršćani, što su bili kod mise, 
zajedno s misnikom pričešćivali. Tko se nije svaki dan pričešćivao, 
taj se sigurno po nedjeljama i po blagdanima. Kad su kršćani 
počeli hladnjeti u ovoj revnosti, propisala je crkva na saboru 
lateranskom (god. 1215.), da se barem oko Uskrsa svaki pričesti, 
Prva tri stoljeća pričešćivalo se samo kod sv. mise pod obje 
prilike, a izvan sv. mise gotovo uvijek jednom prilikom, 
i to prilikom kruha.- Bolesnici, pustinjaci, kršćani u uzi i muče- 
nici pričešćivali su se uvijek samo prilikom kruha. Tako je po- 
slije crkva s važnih razloga ustanovila, da vjernici primaju sv. 
pričest samo pod prilikom kruha. — Sv. pričest prima se obično : 
a) ujutru ito pod sv. misom ili poslije nje, b) na tašte, 
jer to ište počitanje, da hranu vječnoga života okusimo prije od 
druge obične hrane i e) klečeći, jer se Isusu u sv. hostiji 
klanjamo kao pravomu Bogu. 

Sv. pričest podjeljuje se ovako: 

1. Podvornik moli opću ispovijed (Ispovijedam se 
Bogu svemogućemu itd.), da senjom oni, koji pristupaju k stolu 
Gospodnjemu, opomenu, neka još jednom priznadu svoju ne- 
vrijednost i neka se pokaju za svoje grijehe. 

2, Misnik se okrene prema pričesnicima i moli za njih, 
da im se g. Bog smiluje, te im oprosti grijehe. 

3. Tada uzme iz čestičnjaka jednu sv. česticu, i držeći je 
nad kaležom govori: ,Evo jaganjea Božjega, evo ga, 
koji oduzima grijehesvijeta.“ Zatim nastavlja: ,G o- 
spodine nijesam vrijedan, da uđeš pod krov moj, 
nego reci samo riječ i ozdravit će duša moja.“ 
Ponizne ove riječi opetuje tri puta, a pričesnici klečeći udaraju 
se tri puta u prsi od žalosti zbog grijeha. 

4. Tada zaredi misnik od jednoga do drugoga, napravi 
sv. hostijom pred svakim znak križa i metne na jezik sv. česticu 


govoreći: ,Tijelo Gospodinanašega Isusa Krista 
sačuvalotidušuzaživot vječni! Amen!“ — Znak 
križa sjeća nas, da na sv. pričesti primamo tijelo Gospodnje, koje 
je bilo na križu žrtvovano. 


3. Misnik spravivši čestičnjak u svetohranište nastavi misu. 
Pričešćuje li izvan mise, tada se okrene i blagoslovi puk rukom 
govoreći: ,Blagoslovio vas svemogući Bog, Otac, Sin i Duh Sv. 
Amen!“ 


8. 50. Obredi sakramenta pokore. 


Sakramentom pokore možemo dobiti oproštenje grijeha, koje 
smo poslije krštenja učinili, ako se za njih skrušeno pokajemo, 
pravu volju imamo popraviti se, te ih određenu za to sveće- 
niku iskreno ispovjedimo. 


1. Slušajući svećenik ispovijed zaodjene se roketomi 
štolom modre boje. Štola znači duhovnu vlast, a modra 
boja pokoru i žalost. Pokornik klekne pred ispovjednika kao na- 
mjesnika Božjega, prekriži se i moli za sv. blagoslov: ,Molim vas, 
oče duhovni, sv, blagoslov, da mogu svoje grijehe iskreno i pot- 
puno očitovati.“ Dobivši blagoslov nastavi: ,Ja nevoljni grješnik 
tužim se Bogu svemogućemu i vama, oče duhovni, namjesto 
Boga, da sam od svoje posljednje ispovijedi, koju sam (n. pr. o 
Božiću) učinio, mnogo sagriješio?“ Sada iskreno i razgovijetno 
očituje sve svoje grijehe, kojih se sjeća iza pomnjiva razmišljanja. 
Iskazavši sve svoje grijehe završuje ispovijed ovako: ,Za ove i 
sve ostale grijehe svoje, znane i neznane, vlastite i tuđe, kajem 
se od svega srca, što sam njima uvrijedio Boga, najveće i svake 
ljubavi najdostojnije dobro. Mrzim na sve svoje grijehe i tvrdo 
odlučujem, da ne ću više griješiti, a da ću sve grješne prigode 
bježati. Molim vas, oče duhovni, odriješite me od grijeha i spa- 
sonosnu mi naložite pokoru.“ 


2. Ispovjednik sada sudi, da li je pokornik vrijedan, da 
mu se grijesi oproste ili ne, poučava ga, kako da se čuva 
grijeha i kako će život svoj popraviti te mu nalaže primjernu 
pokoru (zadovoljštinu). Nađe li, da je vrijedan odriješenja, tad 
ga ovako odrješuje: ,Ja te odrješujem od grijeha 
tvojihuimeOceaiSinaiDuhaSv. Amen!“ 

3. S pozdravom ,Hraljen Isus“ otpusti svećenik po- 
kornika i ovaj pođe vršiti zadanu pokoru. 


8. 31. Pokora u staro doba i oprost (oproštenje). 


U prvim stoljećima ispovijedalo se biskupu i svećeniku po 
njemu ovlaštenu, i to tajno (tiho). Ako je pak koji zločin bio 
javno poznati po njemu kršćanskoj općini sablazan dana. 
naložilo se grješniku, da grijeh javno pred cijelom općinom 
ispovjedi. Mnogi bi ovo činili i dragovoljno iz gorljivosti : 
ali kad su se počeli neki zbog toga odvraćati od ispovijedi, uki- 
nuta bi javnaispovijed, tajna je pak ostala kao prije: 
nju bo naredi sam Krist. Većje iz počelka kršćanstva nalagao 
ispovjednik pokorniku neku pokoru ili zadovoljštinu za grijehe, 
koju je on ili javno ili tajno bio dužan obariti. 

Pokornička djela bijahu ova: 1. pokorniknebismio 
doći na sv. pričest, dokle mu ne bi minuo rok pokore, i 
dok nije pravim popravkom zavrijedio odriješenje; 2. bilo mu 
je uzdržavatisezabavei veselja, i všiti dobra djela, 
kao: moliti, postiti, milostinju dijeliti, bolesne 
dvoritiitd. — Zajavne grješnike bijahu još i posebni 
stroži propisi. Oni bi se na prvi dan korizme (na pepelnicu) 
stavljali pred biskupa u crkvi u pokorničkoj odjeći za znak ža- 
losli za grijehe. Biskup bi im tada u crkvi posuo glavu pepelom. 
a oni bi zatim ničice polegli, dok bi biskup s drugim vjernicima 
za njih molio. Iza toga rekao bi im biskup govor, u kojem bi 
im javio, da će ih iz općine vjernika izopćiti, kao što je Bog 
Adama prognao iz raja zbog njegova neposluha, ali ih ujedno i 
sokolio, da se čvrslo uzdaju u veliko milosrđe Božje. Poslije toga 
izađoše iz crkve. 

Javnih pokornika bijahu obično četiri razreda: a) U prvom 
razredu zvaku se pokornici plačući (flentes). Ovi su stajali 
pred crkvenim vratima, i plačući molili vjerne. koji ulažahu u crkvu, 
da se za njih Bogu mole. Na sv. misi vazda su posebne molitve 
za pokornike moljene. b) U drugom razredu bijahu sluša- 
jući (audientes). Probavivši pokornici stanovito vrijeme među 
plačućima, smjeli bi unići u crkvu i slušati propovijed i tuma- 
čenje sv. pisma. Poslije propovijedi morali bi se udaljiti iz crkve, 
kao i poučnici. c) U trećem razredu zvahu se klečeći (pro- 

strati). Ovi suostajali poslije slušajućih još časak u crkvi klečeći, 
dok bi se svršile stanovite molitve za njih. Na ove bi biskupi i 
svećenici polagali ruke, na što bi odilazili iz crkve. Ovi istom 
bijahu pravi pokornici, i njima bi se tek za pokoru nalagala 
različita djela. d) U četvriom razredu zvahu se stojeći 
(consistentes). Ovi su smjeli do kraja biti kod molitava vjernih, 
i stajali su po nedjeljama kao i drugi; samo im još ne bijaše 
dozvoljeno donositi darove za žrtvu te ići na sv. pričest. 

Kada je pokornicima istekao rok, odriješio bi ih obično 
biskup na veliki četvrtak i primio natrag u crkvenu op- 
ćinu. Pokora bi u prvo doba trajala često puta više go- 


dina, a kadšto i po čitav život. Međutim ako je koji 


pokornik pokazao pravo skrušenjeiveliku revnost 


u pokori, iako su za nj molili pobožni kršćani osobito m u- 
čenici, prikratio bi mu se rok, a štogod i popustilo u pokori. 
Odavle potječe oprost (indulgentiae, Ablass). Oprostom 
opraštaju se vremenite kazni, koje bismo trpjeli, pošto su nam 
već oprošteni grijesi, budi na ovom svijetu budi na drugom u 
čistilištu. Oprostje obilat, kad se otpuste sve vremenite 
kazni, aneobilat, kad ih je samo dio otpušten. 

Općeniti ili veliki oprost (jubilaeum) je obilat 
otpust, što ga papa podjeljuje svake 25. godine, ili kad nastupi 
papinstvo, a i u izvanrednim zgodama. 


S. 32. Obredi posljednje pomasti. 


Isus Krist nije hotio čovjeka, kad polazi s ovoga svijeta, 
ostaviti u smrtni čas bez osobite svoje pomoći, već on naredi 
sakramenat posljednje pomasti, da bolesnu kršćaninu poda utjehu 
i jakost u smrtnim bolovima, da mu oprosti male i one velike 
grijehe, kojih ne može više ispovjediti, da ga riješi ostataka već 
oproštenih grijeha, i podade mu zdravlje, ako je to spaso- 
nosno duši. 

1. Svećenik, odjeven u roketi i bijeloj štoli, izvadi iz če- 
stičnjaka u svetoshraništu sv. česticu, zavije je u mali tje- 
lesnik, spremi u posudicu, i uzme sa sobom sv. ulje bolesničko. 
Sve ovo nosi u torbici, obješenoj o vrat, otkriven, a pred njim 
nosi svjetiljku vodič i ciniče zvoncem, da opomene kršćane, neka 
se poklone presv. sakramentu. Gdjegdje se daje znak tomu i 

s tornja. U nekim je krajevima liep običaj, da misnika ovakom: 
zgodom prati poveća povorka do kuće bolesnikove moleći i 
klanjajući se tijelu Gospodnjemu. Došavši u sobu bolesnikovu 
pozdravi svećenik bolesnika i prisutne riječima: ,Mir ovoj kući 
i svim ukućanima!“ i blagoslovi sve presv. tijelom Isu- 
sovim. Postavi zatim torbicu (bursu) na stol, i poškropi bolesnika 
blagoslovljenom vodom. Škropljenje ovo opominje bolesnika, da 
dušu očisti od svojih grijeha. 

9, Pošto svećenik izmoli propisane molitve, počinje pri- 
pravljati bolesnika na svetu ispovijed i pričest. Ispovjedivši bo- 
lesnika, pričesti ga, a ukućani kleče i mole se Bogu. Pričešćujući 
bolesnika govori: ,Primi, brate (sestro), popudbinu 
Gospodinanašegalsusa Krista, kojite od zlob- 
noganeprijateljabranioiuveo uživot vječni! 
Amen.“ 

3. Izmolivši još neke molitve, počinje bolesniku na lik križa 
mazati sv. uljem: obje oči, uši, nosnice, usnice, ruke 
inoge kao oruđe grijeha govoreći: ,Po ovom sv. ma- 
zanjuiposvom blagom milosrđu oprostio ti Go- 
spodin, što si god sagriješio vidom, sluhom, te- 
komigovorom, dotikom i hodom u ime Ocai Sina 
iDuhaSv. Amen.“ 

Kad se bojati, da bi bolesnik naglo umro, tada se u 
brzo namaže samo čelo, i napomenu se najedanput sva ostala. 
osjetila. Mazanje uljem naznačuje učinke posljednje pomasti.. 
Ulje liječi, jači i blaži bolove; tako i posljednja pomast liječi 
dušu od grijeha, jači je u smrtnoj borbi i blaži bolove. 

A. Poslijetoga položi svećenik ruku na bo- 
lesnikai moli, da Bog dozvoli, da mu sv. pomast bude ne: 
samo na spasenje i okrepu duše, nego i tijelu na polakšicu. Tada 
.mu pruži propelo, da ga poljubi, te ga opomene, da se 
čvrsto uzda u Gospodina, svoje boli strpljivo snosi i posve se: 
preda u volju Božju. 

Napokon mu podijeli općenito odriješenje, apo- 
stolski blagoslov i obilat oprost, ako je na to 
ovlašten. 

Ukućani treba da priprave bolesnika na ove sakramente : na 


ispovijed, pričesti posljednju pomast, moleći kod. 
njega, nagovarajući ga, da se s Bogom pomiri, čitajući mu koju: 

dobru knjigu na glas, i pomažući ga u ispitivanju duše. Dužni 
su poslati po svećenika u horu, dok je još bolesnik pri sebi. 

Pokriti im je u sobi bolesnikovoj stol bijelim stolnjakom, 
užgati na njemu dvije svijeće ili bar jednu, staviti na nj propelo, 
čašu blagoslovljene vode, nešto soli na tanjuru i pet kuglica. 
pamučnih ili lanenih. Solju sebi svećenik otire palac, a pamukom 
namazana mjesta bolesnikova. Ova sol i pamuk spale se u 
vatri. I poslije treba da ukućani s holesnikom mole i njega opo- 
minju, da se Bogu preporučuje. — Grješno je zavlačiti s po- 
sljednjom pomašću, a ludo misliti, da će bolesnik odmah umrijeti, 
ako je primi. 


S. 55. Sv. red uopće. 


Krist je hotio, da njegova crkva traje po sve vrijeme, i da. 
se širi po svim krajevima, da se svi ljudi mogu spasti. U tu 
svrhu odabra apostole kao poglavare svojoj crkvi i predade im 
svu oblast, koju je on imao riječima: ,Kao što mene posla otac, 
tako šaljem i ja vas.“ Poimence dade im vlast: naučati, sa- 
kramente dijeliti (t.j. krstiti, potvrđivati, pričešćivati,. 
ispovijedati, sv. misu služiti itd.) i upravljati crkvom. Bu- 
dući da su i apostoli bili umrli ljudi, odabrali su sebi namjes- 
nikeinasljednike u službi, predavali im svečanim pola- 
ganjem ruku i molitvom (dakle sv. redom) od Isusa dobivenu vlast 
s nalogom, da opet oni druge postave i vlast im tu predadu. 

Nekima predadoše apostoli svu svoju oblast, i ti su se zvali 
biskupi (t. j. nadzornici), drugima pak samo dio vlasti, i ti se: 
nazvaše starješine (presbyter), svećenici, opet treće po- 
staviše za pomoćnike (diaconus), koji su dijelili sirotinji mi- 
lostinju i pomagali “biskupe i svećenike u naučanju riječi Božje, 
u krštenju i podjeljivanju sv. pričesti. Ovo činjahu apostoli po: 
primjeru i volji Spasitelja, koji je također uz apostole odabrao 
72 učenika, kojima je dao manju vlast nego apostolima (Luk. 10.). 
Da se mogu duhovne službe valjano obavljati, potrebna je ne: 
samo duhovna oblast za to, veći posebna milost. 
Oboje se ovo dobiva sv. redom. 

5 vremenom bile su i druge službe u crkvi potrebite, kao : 

I. Služba vratara (ostiarius). Vratari bijahu dužni paziti, 
da javni grješnici i poučnici budu na svom mjestu, da se 

u stanoviti čas udalje iz crkve i da se nikoji nevjernik ne ušulja 
na službu Božju. Vratari bijahu dužni pozivati vjerne na službu 
Božju; kad su pak zvona uvedena, bijahu tada i zvonari. 

2. Služba štilaca (lector). Štioci bijahu dužni čitati puku 
sv. pismo samo ne evanđelje, predmoliti i pjevati. 

3. Služba zaklinjalaca (exorecista). Kako za Isusa, tako 
i poslije bijaše više bjesomučnika. Ove su u ime crkve osloba- 
đali od nečistoga duha zaklinjacci. ' 

4. Služba svjećonoša (acolythi). Svjećonoše imahu u 
staro doba dužnost, svijeće nažigati i kod službe Božje svijetliti, 
vodu, vino, kruh i k&d donijeti, riječju sve, što je trebalo za 
bogoslužje. 

5. Služba pođakona (subdiaconi), koji su s đakonom 
kod svečane službe Božje dvorili misniku i biskupu. 

Prva čeliri reda zovu se ,manjiredovi“, te su stup- 
njevi k višim redovima: k pođakonatu, Čakonatu 
i presbiterijatu. Premda suslužbe manjih četiriju re- 
dova danas prestale u crkvi, crkva ih je ipak pridržala i po- 
djeljuje ih onima, koji se pripravljaju za više redove. Prvi je 
ipak stupanj k svim ovim redovima ostrig (tonsura). 

Pripravnici za svećenički stalež odgajaju se i pripravljaju u 
zavodima, koji se zovu sjemeništa (seminarium). 


$. 34. Obredi ostriga (tonsara) i manji redovi. 


1. Ostrig podjeljuje se pripravnicima svećeničkoga staleža 
ovako : 

a) Biskup moli za pripravnike, koji pred njim kleče, i striže 
im kosu na glavi na pet mjesta. Strigući kosu govore oba: ,Go- 
spodin je dio baštine mojeikaleža moga; ti si, 
koji ćeš mi vratitibaštinu moju.“ (Psl. 15, 5.). Ovo 
striženje kose po biskupu sjeća pripravnika, da mu je ostaviti 
se svake zemaljske taštine i težiti za Bogom, komu 
se posvećuje na službu. 

b) Potom mu biskup oblači bijelu košulju (roketu) 
i opominje ga, da živi kao novi čovjek u pravednosti i svetosti. 

6) Napokon stupi pripravnik pred biskupa s gor e- 
ćom svijećom za znak, da svjetlo njegovih dobrih djela 
treba da uvijek svijetli ljudima. Ostrig je ujedno znak trnove 

krune Isusove, te sjeća duhovnika, da je odlučio zborom i 
tvorom biti vjeran sluga okrunjenoga trnovom krunom kralja. 

2. Manji se redovi ovako podjeljuju : 

a) Službu vratara podjeljuje biskup pružajući uz mo- 
litvu ređeniku crkvene ključe, koje on prima, 

b) Službu štioca pružajući mu uz molitvu sv. pismo, 
koga se on desnom rukom takne: 

e) Službu zaklinjaoca pružajući uz molitvu ređeniku 
knjigu zaklinjalicu, koju on primi. 

d) Službu svjećonoše podjeljuje biskup pružajući 
mu uz molitvu svijetnjak s gorećom svijećom i prazne: 
posudice, kojih se on takne. 


S. 85. Pođakonat i đakonat. 


i. Pođakonat je red, kojim se podjeljuje ređeniku vlast, 
s đakonom dvoriti misniku kod službe Božje i poslanicu 
pjevati. Ovaj se red podjeljuje pred poslanicom u sv. 
misi ovako: 

a) Biskup ozbiljno opomene ređenike, da dobro promisle.. 
dok je jošte vrijeme, kako će teško breme primiti. Pođakon 
je naime dužan, dok živi, ostati u duhovnom staležu, molili časo- 
slov, i ne smije se ženiti. Iza ove opomene popadaju ničiće re- 
đenici. Biskup pak i drugi prisutni misnici kleče i mole lita- 
nije svih svetaca. Pred prošnjom : ,Da nas uslišiti do-- 
stojiš“, ustane biskup, okrene se prema ređenicima i križajući ih 
moli: ,Da ove izabranike + blagosloviti, + posvetiti i + za svoju 
službu zarediti dostojiš.“ 

b) Biskup uputi ređenike na posebne njihove dužnosti, i dade 
im dotaći se desnom rukom prazna kaleža s pliticom. 
vrčića s vinom i vodom, odjeće pođakonske: naglavnika. 
(humerale), albe, naručnikaitunicele, i knjige, gdje: 
su poslanice. 

e) Napokon moli biskup novo posvećenim pođakonima od 
Boga blagoslov i milost, da uzmogu vjerno svoju službu vršiti.. 

2. Đakonat je red, kojim se podjeljuje pođakonima rlast,. 
misnike kod siužbe Božje dvoritiievanđelje pje- 
vati. S osobitom pak dozvolom mogu đakoni također pro p o- 
Bijedati krstitiisv. pričest dijeliti. 

Zaredba đakona sastoji se poglavito u tom, što biskup svakomu 
pojedinomu polaže svoju desnurukunaglavuipri 
tom govori: ,Primi Duha Sv. naokrepuinaotpor 
proti sotoni i njegovim napastima u ime Gos- 
podnje.“ X 
+ Đakonat se napose podjeljuje poslije poslanice u sv. misi 
ovako : E 

a) Arhiđakon privede poslije poslanice ređenike k biskupu i za- 
moli ga u ime crkve, da ih zaredi u đakone. Na pitanje biskupovo, 
»Koliko ljudska slaboća po- 
Nato pozove biskup 


da li zna, jesu li vrijedni, odgovori on: 
znati može, znam i svjedočim, da su vrijedni.“ 
još ostale svećenike i prisutan puk, da kažu, imadu li štogod protiv 
ovih ređenika. Nema li ni s koje strane nikakova prigovora, razloži 
im biskup dužnosti njihove, i oni popadaju ničice. Biskup i pri- 
suinici kleknu i mole kao što i kod pođakonata litanije svih 
svetaca. 

b) Zatim moleći polaže biskup svakomu ruku na glavu, zaodjene 
ga štolom i dalmatikom, i pruži mu evanđelistar, kojega 
se on takne desnom rukom. — Đakon nosi štolu s desnoga ramena 
na lijevi bok za znak, da mu je vlast nepotpuna, a misnik je slaže na 
križ na prsima za znak veće vlasti, dok biskupu visi ravno dolje, jer 
on ima potpunu vlast. 

c) Napokon moli biskup za novo posvećene đakone, da ih Bog 
porosi svojim blagoslovom, da svojim primjerom uzmogu drugima 
prednjačiti. 


S. 36. Presbiterijat (misništvo). 


Misnički red (presbyteratus) je red, kojim se đakonima 
podjeljuje oblast blagosiljati, sv. misu služitii po- 
djeljivati svete sakramente osim poivrdeisv.reda. 

Ređenje se u glavnom ovako obavlja: 

a) biskup i prisutni svećenici polažu svakomu ređeniku obje 
ruke na glavu; 

b) biskup prebacuje štolu: ređenicima preko ramena i 
oblači im misnicu (kazulu); 

c) biskup im maže rukeito oba palca i kaži- 
prsta poučničkim uljem ; 

d) daje im se dotaknuti kaleža, u kom je vina i vode, 
s pliticom, na kojoj je hostija, govoreći: ,Primi oblast 
prikazivatiBogužrtvuisv. misu služitizažive 
imrtveuime Gospodnje“; 

e) napokon položi im biskup ruke na glavu, govoreći: 
»Primi DuhaSv., kojima oprostiš grijehe, bit će im 
oprošteni, a kojima zadržiš, bitće im zadržani.“ 

1 Napose podjeljuje se sv. red misništva poslije poslanice pod 
Sv. misom ovako: 

1. Arhiđakon privede k biskupu ređenike i prosi ga u ime crkve, 
da ih zaredi u misnike. Na pitanje biskupovo, da li zna, jesu li vri- 
jedni, odgovori: ,Koliko ljudska slaboća poznati može, znam i svje- 
dočim, da su vrijedni.“ Nato pozove: biskup još ostale svećenike i 
prisutan puk, da kažu, imadu li štogod protiv ovih ređenika. Nema li 
mi s koje strane prigovora, razloži im biskup dužnosti misničke, na što 
oni ničice popadaju. Biskup i prisutnici kleknu i mole kao kod 
pod- i đakonata litanije svih svetaca. Pred prošnjom: ,Da nas uslišiti 
dostojiš!“ ustane biskup, okrene se prema ređenicima i blagosiljajući 
ih moli: ,Da ove izabranike + blagosloviti, + posvetiti i + za svoju 
službu zarediti dostojiš !“ 

2. a) Biskup tiho polaže obje ruke ređenicima na glavu, što 
poslije i ostali misnici čine. Tada pruže biskup i svećenici desnu 
ruku na sve ređenike, i biskup moli: ,Gospodine, Bože naš, izlij na 
ove svoje sluge blagoslov svoj i jakost Duha Sv.“ b) Biskup prebacuje 
im preko ramena štolu i slaže je na prsima unakrst govoreći: ,Uzmi 
jaram Gospodnji na sebe; jaram bo je njegov sladak i breme lako.“ 
Tada im obuče misnicu, kojoj je zadnji dio savit. c) Biskup začne 
pjesan: ,Dođi, stvoritelju Duše“ koju drugi misnici nastave. Poslije toga 
maže im biskup otvorene ruke, govoreći: ,Dostoj se, Gospodine, 
ove ruke posvetiti i svetiti, da bude sve blagosloveno, što one blago- 
slove, i sve posvećeno, što posvete.“ — Ruke se mažu za znak, 
da ređenici u ovom sakramentu dobivaju po Duhu Sv. vlast i milost 
svetiti. d) Biskup dade ređenicima taknuti se kaleža, u kom je vode 
i vina, i plitice, na kojoj je hostija, govoreći: ,Primi oblast prika- 
Zivati Bogu žrtvu i sv. misu služiti za žive i mrtve.“ 

3. a) Biskup nastavi sv. misu. Ređenici čitaju'sve misne molitve 
snjim. Kod prikazbe prikazuju biskupu goreću svijeću, poslije A gn u s 
Dei primaju od njega cjelov mira, a za pričesti iz hjegove ruke 
tijelo Gospodnje. Poslije sv. pričesti postave se pred biskupa i 


zajednički mole stojeći apostolsku vjeroispovijed. — Prikazuju goreću 
svijeću za znak, da oni žrtvuju Gospodinu svoj život, i da će dru- 
gima svijetliti naučanjem i primjerom. Primaju cjelov mira i sv. 
pričest od biskupa za znak sloge, koja treba da spaja svećenike 
s biskupom njihovim. Mole vjeroispovijed za znak, da će oni 
propovijedati vjeru, koju javno pred biskupom ispovijedaju. Ispovij e- 
daju stojeći za znak, da su pripravni, svuda ići navješćivati pravu 
apostolsku vjeru. h) Biskup položi svoje ruke svakomu na 
glavu i govori: ,Primi Duha Sv., kojim oprostiš grijehe, bit će im 
oprošteni, a kojim zadržiš, bit će im zadržani.“ Za znak, da ređenici 
imađu sada potpunu misničku vlast, spusti im se zadnji do sada sa- 
viti dio misnice dolje. 

4, a) Biskup uhvati obje ruke zaređenika, uklopi ih u svoje, i 
upita: ,Obećaješ li meni i mojim nasljednicima dužno štovanje i po- 
slušnost?“ Na odgovor njegov: ,Obećajem“, poljubi biskup zaređenika 
riječima: ,Bio ti vazda mir Gospodnji!“ b) Napokon opomene biskup 
zaređenike (sada već misnike), da svetu misu vazda smjerno, točno i 
sveto obavljaju, i podijeli im blagoslov u ime Oca i Sina i Duha Sv. 


S. 31. Ređenje biskupa. 


Biskupski red (consecratio Electi in episcopum) je naj- 
viši red, kojim se izabraniku podjeljuje najviša svećenička oblast: 
potvrđivati kršćane, duhovneredove drugima 
dijelitiierkvom Božjom upravljati. Ovo nije po- 
seban sakramenat, već je samo vršak sakramenta sv. reda. 

Novoga biskupa redi napose drugi biskup, a uza nj treba 
da su još dva biskupa ili bar jedan biskup i jedan opat. 

U glavnom zaredba biva ovako: Biskup, koji redi, metne 
novomu biskupu knjigu evanđelistar na rame i na 
glavu, što znači, da je biskup osobito dužan poznavati sv. 
evanđelje, i navješćivati ga; b) sva tri biskupa polažu obje svoje 
ruke novomu biskupu na glavu i govore: ,Primi Duha Sv.“ ; 
€) biskup, koji redi, maže mu sv. krizmom ne samo prstei 
dlanove na rukama nego i glavu, jer je on glava sve- 
ćenstva; d) predaje mu se palica u ruke za znak njegove pa- 
stirske časti, prsten za znak zaruka s crkvom, njegovom du- 
hovnom zaručnicom, i evanđelistar. Pod konac mise metne 
mu se na glavu biskupska kapa i navuku na noge biskupske 


manal | 


49 


cipele. Tako u biskupskom ruhu popne se novi biskup na 
prijestol za nj priređen i zapjeva ,Tebe Boga.“ Dok se pjeva, 
ljubi mu svećenstvo njegove biskupije ruku za znak poklona i 
podložnosti; a poslije toga dijeli on prvi put svečani bi- 
skupski blagoslov. 

f Cijeli je obred ređenja novoga biskupa ovakav: 

1. (Pred posvetom). a) Jedan od nazočnih biskupa zaprosi 
biskupa, koji će rediti, neka bi ovoga svećenika podigao na biskupsku 
čast. Na pitanje njegovo: ,Imate li apostolsku punomoć za to?“ odgo- 
vori on: ,Imamo.“ Tada se na glas pročita apostolsko pismo. 
Poslije toga klečeći položi novi biskup propisanu prisegu. b) Sada 
uzme ispitivati biskup reditelj savjesno i blago o vjeri i o vladanju 
novoga biskupa, a po tom se započne misa. Ređenik stoji s lijeva re- 
ditelju i moli s njim pristupne molitve. Kad reditelj uziđe k žr- 
tveniku, odvedu ređenika biskupi, koji dvore, k posebnom žrtveniku, gdje 
on misu čita do evanđelja. Pred samim evanđeljem ode ređenik s bi- 
skupima, koji dvore, k reditelju, a ovaj mu s nekoliko riječi spomene 
biskupske dužnosti. o) Reditelj i biskupi, koji dvore, kleknu, a ređenik 
padne ničice, te se mole litanije svih svetaca. Prema njihovu 
koncu ustane reditelj i blagoslovi ređenika do tri puta govoreći: ,Da 
ti, Gospodine, ovoga izabranika + blagosloviti, + posvetiti i + zarediti 
dostojiš.“ 

2. (Posveta). a) Ustanu svi, samo ređenik ostane pred redi- 
teljem klečeći, a ovaj mu stavi na glavu i ramena evanđelistar 
za znak, da je, premda je on glava vjernicima, ipak zakonu evanđe- 
oskomu podređen, i da on, koji drugima daje propise, iz zakona pro- 
pise prima. b) Reditelj i biskupi, koji dvore, polažu svoje ruke na glavu 
ređenika govoreći: ,Primi Duha Sv.“ ce) Iza jedne molitve začne re- 
ditelj pjesmu: ,Dođi duše stvoritelju“, koju nastave ostali; tada pomaže 
sv. krizmom glavu i ruke novomu biskupu. Glavu maže zato, što 
je biskup glava svećenstva i namjesnik onoga, koji se kao prorok, sve- 
ćenik i kralj ,pomazanik“ (Krist) zove. d) Reditelj pruži novomu 
biskupu palicu biskupsku, prsten i evanđelistar. e) Reditelj i 
oba biskupa, koji dvore, dadu novo posvećenomu biskupu ejelov mira 
riječima: ,Mir s tobom!“ na što mu on odvrati: ,I s duhom tvojim.“ 

3. (Poslije posvete). a) Novoposvećeni biskup vrati se natrag 
k svomu žrtveniku i nastavi sv. misu do prikazbe. Iza prikazbe ide 
praćen biskupima k reditelju i prikaže dvije voštanice, dva 
hljeba i dva vrča vina za znak uzajamne ljubavi i sloge. b) Iza 

Cvjetko Rubetić : Katoličku liturgika. 4 


50 


toga naslavi se sv. misa. Poslije ,Agnus Dei* Jaganjče Božji pođe 
opet novi biskup k reditelju, poljubi s njim žrtvenik i primi od njega 
cjelov mira. Zalim poblaguje jedan dio sv. hostije reditelj, a drugi 
dade novomu biskupu, isto tako i sv. krvi. Na to se dovrši sv. misa. 
Oba, i reditelj i ređenik biskup blaguju jednu sv. hostiju i piju jednu 
sv. krv za znak sloge i jedinstva, koje treba da spaja biskupe. e) Prije 
posljednjega evanđelja klekne novoposvećeni biskup pred reditelja i ovaj 
mu metne na glavu mitru, obuče rukavice i natakne prsten. 
d) Novoposvećenoga biskupa posadi reditelj na biskupsku stolicu 
i tim ga usioli, dade mu po tom palicu u ruke, a on zapjeva 
»Tebe Boga.“ Dok se pjeva ova pjesma, dijeli novoposvećeni biskup po 
crkvi blagoslov, te vrativ se s obilaženja glasno dade blagoslov od ž«r- 
tvenika. Na koncu zapjeva: ,Na mnoga ljeta!“ i zahvali reditelju i 
objema biskupima, koji su bili nazočni. 


S. 38. Ustroj crkve. 

Različite crkvene časti i službe zovu se jednom riječju hie- 
rarhija (svetovlada) ili crkveno glavarstvo. 

Glava cijele erkve je rimski biskup, nasljednik sv. Petra, 
poglavice apostolskoga, te se zove sv. otac ili papa. On se sam 
zove ,sluga sluga Božjih“, kako sebi sv. Gregorije Vel. papa prvi 
nadjenu naslov. On ima najveću duhovnu vlast u crkvi. Od sv. 
Petra pa do sadašnjega pape Leona XIII. bijaše 208 papa. 
Papini pomoćnici i savjetnici jesu stožernici (cardinales), 
koji imadu pravo i birati papu. Ima ih 70 na broju. Noge gri- 
miznu odjeću. Po crkvenom redu oni su prvi za papom. Naslov 
im je ,Uzoriti gospodin“, podijeljeni su i na različite zborove 
(congregationes) za upravu crkvenih poslova. Većina ih mora u 
Rimu stanovati. 

Cijela crkva dijeli se već od apostolskih vremena na okružja, 
kojima je svakomu na čelu biskup, a zovu se biskupije. U 
nas se biskupije dijele na velike kotare, kojima je svakomu 
na čelu arhiđakon (negdje su ovi arhiđakoni kanonici). 
Svaki opet veliki kotar ima više manjih kotara, kojima je sva- 
komu na čelu podarhiđakon (vicearhiđakon ili podjašprišt, 
dekan). U svakom malom kotaru ima više župa ili plovanija. 
Svakom župom upravlja župnik (plovan). Gdjegdje ima on još 
jednoga ili više svećenika na pomoć; tise zovu duhovni po- 
moćniciilikapelani, što negdje stanuju uz kapele. 

Biskup ima sebi o boku svoje vijeće (consistorium), koje ga 
pomaže u upravi biskupije. To vijeće čine kanonici i drugi 
svećenici, koje za to imenuje sam biskup, i zovu se pri- 
sjedniciili savjetnici duhovnog stola Kanonici 
su svećenici što žive uz biskupa. Nekoć življahu oni zajednički 
poput redovnika po crkvenim kanonima (pravilima) te im odatle 
i ime; poslije obraše živjeti svaki posebice idući samo zajedno 
na molitvu i službu Božju. Svi skupa kao jedno tijelo zovu se 


zbor ili capitulum (kaptol). 


Ima nekih biskupa, koji nose samo naslov biskupski, 
a nemaju biskupskoga reda (t.j. ne mogu potvrđivati ni 
druge rediti). Ovaj naslov podjeljuje kod nas apostolski kralj. 
Takav naslovni biskup ima državna prava kao i drugi biskupi, 
ali crkvenih nema. No ima ih, koji imadu biskupski red, te po- 
mažu biskupu potvrđivati i rediti, ali nemaju svoje biskupije; ti 
se zovu posvećeni biskupi. No jedni i drugi imadu naslov 
koje nekad opstojale biskupije. 

Ime nadbiskup (archiepiscopus) znači to, što prvi biskup 
u crkvenoj pokrajini. Zove se takav i metropolita, ako ima 
biskupa sebi podređenih, kao na pr. kod nas u Hrvatskoj zagre- 
bački je biskup nadbiskupimetropolita. 


Negdje se zove prvi u državi biskup i prvak (primas), 
a negdje patriarha, jer je nekada imao nadzor nad svima 
biskupima više pokrajina i naroda. Sada je u kat. crkvi pravi 
patriarha samo jeruzalemski biskup (od god. 1847.), a mletački i 


lisabonski nadbiskupi nose samo naslov patriarhe. 


S. 39. Obredi ženidbe. 


Ženidbu uzvisio je Isus na sakramenat, da muž i žena 
mogu u zajednici bogumilo živjeti, djecu svoju kršćanski uzgojiti 
i spasti se u ženidbenom staležu. 

Zaručnici dužni su prijaviti se svomu župniku, da se kane 
uzeti. On tada izvidi, da li mogu ženidbu valjano i dopušteno 
sklopiti, ispituje ih, da li su dobro poučeni u sv. vjeri, naj- 
pače u dužnostima ženidbenim, i navijesti ih tri puta kod 
glavne službe Božje. Da mogu dostojno primiti sakramenat že- 
nidbe, valja da se zaručnici prije ispovjede i pričeste. 

Vjenčanje biva ovako : 

Zaručnici dođu s najmanje dva svjedoka k žrtveniku pred 
svoga župnika ili njegova namjesnika. Zaručnik klekne kao glava 
na desno, a zaručnica na lijevo. 

2. Svećenik tada upite najprije zaručnika po imenu, da li 
on ljubi svoju zaručnicu, koju imenuje imenom, i da li je uzimlje 
za svoju pravu ženu. Tako isto pita zaručnicu. Ako oboje od- 
govore jesno, tada se nastavi vjenčanje. 

3. Iza toga uzme njihove vjenčane prstene, blagoslovi ih i 
natakne zaručniku zaručničin, a zaručnici zaručnikov. 

4. Nato svećenik izmoli neke molitve, a vjenčanici si pruže 
desne ruke, koje svećenik štolom sveže govoreći: ,Ja vas svezu- 
jem uženidbu uime OcaiSinaiDuha Sv. Amen.“ 

Prsteni su znak trajne vjernosti i ljubavi, koja treba da 
vjenčanike spaja do konca života, — dakle bez kraja, kao što prsteni 
nemaju ni početka ni kraja. Izmjenjuju se pak prsteni zato, 
što se jedno drugomu predaje. Pružanje desnica znači, da 
obećavaju, da će jedno s drugim ostati do konca života i da će 
se međusobno potpomagati. Vezanje štolom znači, da će sklo- 
pljen vez neprestano držati, i da blagoslov dolazi od Boga. 

5. Napokon poškropi vjenčanike blagoslovljenom vodom u 
liku križa za znak, da ih Bog porosi svojim blagoslovom, i da 
svaki blagoslov dolazi od propetoga Spasitelja. U nas je još običaj, 
da polažu i zakletvu držeći tri prsta desne ruke na propelu : 
da se međusobno ljube, da se uzimaju po naredbi sv. matere 
crkve, da jedno drugo ne će ostaviti do smrti ni u kakvoj po- 
trebi ni nevolji. Na posljetku svaki poljubi propelo. 

Negdje opominje svećenik vjenčanike prije vjenčanja, da 
vjerno i složno žive u ženidbi, a negdje to učini poslije vjenčanja. 


Odsjek četvrti. 
Blagoslovine (sacramentalia), 


$. 40. O blagoslovinama uopće. 


Blagoslovine (sacramentalia) su sveti obredi 
slični sakramentima, koje je crkva naredila da 
vjernimaisprosiod Boga pomoći. 

1. (Razlika između sakramenata isakramen- 
talija). Obredi ovi zovu se sakramentalija, što su do- 
nekle slični sakramentima. Sakramentima slični su u tom, što se 
obavljaju Vanjskim znacima. Razlikuju se pak od sakra- 
menata ovako: a) sakramente je naredio s&m Isus Krist, a sa- 
kramentalija crkva; b) sakramenti podjeljuju od sebe milost Božju, 
a sakramentalija samo na zagovor crkve; po sakramentima pri- 
iječe vjernicima milost Božja sigurno, a po sakramentalijama 
samo onda, ako je čovjek vrijedan te milosti; d) sakramenti su 
potrebiti i za to zapovijedani, a sakramentalija samo su 
korisna i kao spasonosna preporučena. 


2. (Postanak blagoslovin4) Blagoslovi su stari 
kao što je svijet star. Sam Bog izreče nad svojim stvorovima 
blagoslov, a osobito nad dvoje ljudi (Gen. 2, 22 i 28). Jur pa- 
triarhe blagosiljahu: Noa sinove: Sema i Jafeta, Melhi- 
sedek Abrahama, Isak Jakova, Jakov svojih 12 sinova, 
Mojsije pred smrću izraelski puk. Po Božjoj zapovijedi bješe 
Aronu, a za njim poslije drugim svećenicima staroga zavjeta 
blagosiljati puk. 

Isus sam blagoslovi djecu, kruh iribe, na posljed- 
njoj večeri kruh i vino, prije nego ih je pretvorio u svoje 
tijelo i u svoju krv, i pred uzašašćem svojim apostole i uče- 
nike. Stopama Kristovima pođoše poslije apostoli i opet njihovi 
nasljednici biskupi i svećenici. 


3. (Općeniti obredi blagoslovina). Obredi su 
blagoslovina uopće ovi: a) znak križaizaziv triju bo- 
Žžanskih osoba; b) zaziv Božje pomoći na početku ; 
6) molitva Bogu Ocu, da u ime Isusovo usliši želje i prošnje 
crkve itd.; d) škropljenje dotične osobe ili stvari sv. vodom ; 
€) gorenje svijeća za tih čina; f) kađenje tamjanom ; 
8) u posvetama mazanje sv. uljeri; h) zaklinjanje 
t.j. prošnja, neka Bog ne dozvoli, da nam ovom ili onom stvari 
nečastivi naudi. 


Zaklinjući stvari ne drži crkva. da je u njima vrag, 
nego samo moli Boga, da ne dopusti nečastivu, da nas tim 
stvarima zavede na zlo — na grijeh. Pokvarenoj ljudskoj naravi 
sve može služiti kao prilika grijehu: vino za pijanstvo, zlato 
za škrtost itd. 

4. (Dioba blagoslovina.) Blagoslovine. se dijele na 
posvete iblagoslove. a) Posvete (benedietiones con- 
stitutivae) su takovi sveti čini, kojima crkva neku osobuili 
stvar iz obične porabe izluči i za osobitu službu Božju odredi 
(t.j. posveti = prikaže). Tako se posvećuju osobe: primanjem 
i polaganjem zavjeta u religioznim redovima, posvetom opata, 
krunidbom pape, cara i kralja. Posvećuju se stvari: kao 
crkve, žrtvenici, zvonovi, crkveno posuđe i oprava, ulja, krštena 
voda i voda za obično škropljenje, svijeće, pepeo, palma, sol, 
tamjan i groblje. b) Blagoslovi (benedictiones invocativae) 
su oni sv. čini, kojima se na neku osobu ili stvar Božji bla- 
goslov zazivlje. Tako se blagosilja rodilja po porodu, 
bolesniknaumoru, mrtvo tijelo, ljudi u različ- 
nim zgodamairazličite stvari. 

5. (Moć blagoslovin4). Crkvene blagoslovine imadu 
veću moć nego druge kršćanske prošnje, jer se je nadati, da će 
Bog molitvu crkve, koja moli u ime Isusovo, prije uslišati, nego 
posebnu čiju molitvu. Isus nam obeća, da ćemo ono dobiti, što 
ćemo moliti u ime njegovo; tako ćemo još prije dobiti, ako crkva, 
njegova zaručnica, za nas moli. Nema sumnje, da će nam Bog 
prije udijeliti svoj blagoslov, za koji moli crkva njegova, samo 
treba da i nas proniče što življa vjera, i što čvršće pouzdanje u 
Boga, te da nastojimo biti vrijedni Božjega blagoslova. 

Posvećene stvari treba da cijenimo i da se čuvamo, da ih ne 
oskvrnemo. 'Tako isto i blagoslovene. Griješio bi, tko bi hotimice 
oskvrnjivao ili pogrđivao posvećene ili blagoslovene osobe ili stvari. 


A. Posvete. 


$. 41. Posvećivanje redovnika. 


Religiozni red je družba, što se zavjetom obvezala, 
da će težiti za kršćanskim savršenstvom vršeći tri evanđeoska 
savjeta. Ima muških i ženskih redova u katoličkoj erkvi. 

U kršćanstvu bijaše jur zarana ljudi, koji su ostavili svijet, 
povukli se u zabit, i posvetili se trapljenju, promatranju sv. istine, 
molitvi i radu. Najprije življahu oni svaki za sebe, te se zvahu 
pustinjaci (eremitae)i samostanci (monachi). Poslije su 
se združili u jedno mjesto i u jednu kuću, te su po stanovitim 

pravilima i po stanovitom redu i živjeli; odatle im ime redov- 
nici. Redovnici osim ostalih kršćanskih dužnosti obvezuju 
se obično na tri evanđeoska zavjeta, t. j. da će Bogu za ljubav 
živjeti: a) u dobrovoljnom siromaštvu, b) u vjekovilom djevo- 
vanju i e) u doživotnoj poslušnosti svomu redovnomu pogla- 
varstvu. 

Zadaća im je osim vlastitoga usavršivanja u krepostima 
raznolika: jedni nastoje oko duhovne brige puka, drugi navješćuju 
vjeru još nepokrštenim narodima, treći odgajaju mladež, četvrti 
dvore bolesnike itd. 

Na čelu cijelomu redu stoji obično vrhovni načelnik 
(minister generalis), koji stoluje u Rimu sa svojim vijećem (capi- 
tulum). Jedni redovi imadu samostane, koji je svaki za sebe sa- 
mosvojan, a načelnik mu se zove opat (abbas). Kadšto se složi 
više takovih samostana u užu svezu (congregalio) i načelnik je 
tih nadopat (archiabbas). Drugi se opet redovi dijele na pokra- 
jine (provinciae), koji se zovu po narodu i zemaljskoj pokrajini, 
ili još po kojemu svecu zaštitniku, a svaka pokrajina ima opet 
svoga načelnika (minister provincialis) sa svojim vijećem (defini- 
torium). Načelnik samostana (claustrum od claudere = zatvoriti, 
monasterium) zove se kako u kojem redu ili kraju: superior 
(superiorissa), prior (priorissa), gvardian == čuvar, r ektor. 
Ima još i drugih redovnih časti i službi. Misniku redovniku 
kaže se obično otac (pater), a svakomu članu nemisniku brat 
(frater). 

2. U red primaseovako: 

a) Koji hoće da stupe u red, prijave se redovnomu gla- 
varu i ako ih on primi, dođu u crkvu, kleknu pred žrtvenik, 
a glavar dođe sa svojom ostalom družbom i moli nad njima, da 
im Bog dade težiti za nebeskim blagom. Na to blagoslovi man- 
tiju, koju će obući, i njih; svuče im svjetovno odijelo 
inavuče redovno. Zatim pruži goreću svijeću za 
znak, da im je slijediti svjetlo nebesko — Krista. Iza nekih još mo- 
litava davaju im ostali članovi družbe bratski poljubac. 
Nadjenu im se imena svetaca redovnika, koje im valja slijediti, 
iišiša im se na glavi duhovnička kruna. Primljeni 
ovako spremnici najmanje jednu godinu dana ostanu na kušnji 
kao novaci (noviciatus) prije nego što polože redovne zavjete 
ili prisegu (professio). Ako se koji spremnik za vrijeme kušnje 

(noviciatus) vrijednim pokazao, da se zadrži u redu, dadu mu po- 
ložii redovne zavjete (professio). b) Profesija se polaže uz 
neke molitve, opomene i vidljive znakove. Takovi su znaci: le- 
žanje pod mrtvačkim pokrovom (suknom), što znači, 
da dotičnik umire svijetu i njegovoj lasti; predavanje pro- 
pela, što opominje dotičnika, da mu je stupati putem križa 
(t.j. mrtviti se); predavanje goreće svijeće, što ga 
sjeća, da mu je u svjetlu vjere živjeti, i napokon predavanje 
koprene, da obuzda svoje oči i ostala osjećala. 

+ 3. Posveta opata tj. doživotno izabrana glavara kojega 
glavnoga samostana. Ovu posvetu obavlja biskup pod sv. misom uz 
podvorbu dvaju opata ovako: 

a) Jedan od opata, koji dvore, zamoli biskupa, da bi posvetio iza- 
brana opata. Biskup izvidi, da li je izbor valjano i zakonito obavljen, 
i ako nađe, da je zakonito obavljen, položi izabranik u njegove ruke 
prisegu i obećanje, da će u svojoj službi raditi u smislu propisa 
crkve i reda. Iza toga počne se misa. Iza stupajnice baci se izabrani 
opat ničice, i moli se sedam pokorničkih psalama i litanije svih sve- 
taca s nekim molitvama. 

b) Biskup položi ruke na izabranika i moli, da bi Duh Sv. na nj 
sišao i rukovodio ga u službi njegovoj. Poslije toga preda mu re- 
dovna pravila i znakove časti: pastirku palicu i prsten. 
Predavanje redovnih pravila opominje ga, da mu je bditi, da se 
redovna pravila točno drže; predavanje pastirske palice, da 
u ljubavi i krotkosti kao dobar pastir nastoji o boljku reda; a pre- 
davanje prstena naznačuje njegovu duhovnu svezu s povjerenom mu 
redovnom općinom. 

e) Tada se nastavi sv. misa. Na prikazbu prikaže opat dvije go- 
reće svijeće, dva hljeba i dva vrča vina, poslije ,Jaganjče 
Božji“ primi od biskupa cjelov mira, a poslije pričesti tijelo Go- 
spodnje. Pred posljednje evanđelje preda mu biskup infulu i rukavice. 

d) Povedu zatim opata uz zvonjavu zvonova na stolicu njegova 
predšastnika i biskup mu preda u ruke palicu riječima: ,Primi pot- 
punu i slobodnu oblast upravljati ovim redomi sve, što spada na nje- 
govu nutarnju i vanjsku, duhovnu i vremenitu upravu.“ Biskup zapjeva 
po tom ,Tebe Boga“, a opat obilazi u to vrijeme crkvom i blagosilja 
puk. Tada sjedne na stolicu i družba mu izjavljuje svoju podložnost. 
Napokon dade opat svima svečani blagoslov i zapjeva tri puta ,Na 
mnoge godine!“ 

$. 42. Izbor i krunidba pape. 


i. Izbor pape. Papu biraju stožernici. Deseti dan po 
smrti pape sastanu se stožernici u jednoj papinskoj palači na 
izbor. Svaki dobije posebnu sobicu. Vanjska se vrata palače za- 
tvore i nijedan stožernik ne smije iz nje izaći, dok nije izbor gotov. 
Dobije li koji dvije trećine glasova, taj se smatra izabranim 
papom. Izborište ovo zove se kao i samo biranje conelave. Pri- 
stane li izabrani na izbor, promijeni sebi ime za znak, da je 
prekinuo sve rodbinske i prijateljske sveze, pa da će jedino za 
dobro crkve živjeti. Obuku mu papinsko odijelo bijele boje i za- 
vjeravaju mu se stožernici ljubeći mu ruke i nogu (t. j. ostatke 
sv. ušite u papuči). Tada se proglasi s trijema palače puku 
izbor i vrata se otvore. 

2, Krunidba pape. Šesti ili osmi dan poslije izbora 
krunise papa ovako: ' 

a) Izabrana papu nose na nosiljci u Petrovu crkvu. Nose 
ga zato, da mu iskažu počitanje, što ga ide kao glavu crkve. Za 
ophoda upali obrednik tri puta kleknuv pred papu rukovet 
kudjelje na tanjuru glasno pjevajući: ,Sv. oče, ovako pro- 
lazi slava svijeta.“ Ovim ga hoće da sjeti, da se u velikoj časti 
ne uzoholi, već da bude ponizan. Pred vratima Petrove crkve 
primi klju če za znak, da prima kao nasljednik sv. Petra naj- 
višu duhovnu oblast na zemlji. 

bh) Papa počne sv. misu. Iza ,Kyrie“ primi ,pallium.“ P o- 
slanicaievanđelje čita se tada grčkiilatinski za 
znak, da je on glava i istočne i zapadne crkve. Na koncu mise 
odnesu papu na veliki shod crkve, i tu mu postavi jedan sto- 
žernik trokrunu (tiara) na glavu, a on podijeli tada blagoslov 
gradu i svijetu (Urbi et Orbi). . 

c) Poslije krunidbe pođe ophod s papom u lateransku erkvu 
i tu se papa ustoli. 

Zavjeru primi po drugi put sv. otac u Sikstinskoj kapeli, a 
po treći put u crkvi sv. Petra. Za svečanoga ovoga čina zvone 
sva zvona u Rimu i gruvaju topovi. 


T. $. 48. Krunidba kralja ili cara. 


Kralja ili cara kruni prvak biskup kraljevstva ili carstva uz 
podvorbu ostalih biskupa ovako: 

1. Jedan od biskupa, koji dvore, moli prvaka biskupa, koji će 
krunidbu obaviti, neka bi ovoga kneza podigao na kraljevsko dosto- 
janstvo. Na pitanje ovoga, da li je toga vrijedan, odgovara onaj (dvo- 
reći biskup): ,Mi znamo i držimo, da je vrijedan.“ — Prvak opiše 
u govoru dostojanstvo i teret kraljevske časti. Iza toga priseže kralj, 
da će dijeliti pravdu i mir držati crkvi i svomu puku, 
da će biskupima dužnu čast iskazivatii svojinu crkve 
netaknutu čuvati. Tada mole svi biskupi litanije svih svetaca, a 
za toga kralj ničice leži. 

2, Prvak biskup maže kralja poučničkim uljem u liku križa na 
desnom ramenu i među plećima, što znači jakost i moć, koju po- 
svetom dobiva. 

3. Poslije toga započne svečana misa. Iza stupajnice preda prvak 
biskup kralju uz neke molitve mač, stavi mu krunu na glavu, i 
preda mu u ruke žezlo, znakove kraljevske časti. Ovim se znacima 
označuje zadaća vladara. njemu je naime svoj narod i crkvu braniti 
krepkom mišicom, prednjačiti mu plemenitim i bogumilim djelima i 
poput pastira svoje podložnike pravomu boljku voditi. — Zatim povede 
prvak biskup uz podvorbu biskup& okrunjena kralja k njegovu prijestolu 
i zapjeva ,Tebe Boga“. Poslije ispjevane Ambrosijeve pjesme nastavi se 
misa. Na prikazbu prikaže kralj zlatan novac; poslije ,Jaganjče 
Božji“ primi cjelov mira, a na pričest tijelo Gospodnje. 


+ S. 44. Posveta crkve. 
A, Namještaj temeljnika kamena. 


Prije nego se započne gradnja same crkve, polaže se svečano 
temeljnik kamen. 

1. Dan prije, nego će se položiti temeljnik, zabije se na onom 
mjestu, gdje će stajati veliki žrtvenik, drveni krst, znak prvoga i 
pravoga žrtvenika novoga zavjeta. — Na dan samoga polaganja po- 
sveti biskup vodu i sol i poškropi ono mjesto, gdje stoji križ. 

9. Biskup poškropi temeljnik sv. vodom i napravi na svakoj 
strani nožem jedan križ. — Temeljni je kamen prilika Krista, 
koji je živi temelj i ugalnik, na kom je sazidana i na kom počiva 
kršćanska crkva. Prave se pak križevi na njemu za znak, da su 
crkve poglavito zato podignute, da se u njima neprestano ponavlja 
križna žrtva. 

3. Biskup moli litanije svih svetaca; tada se takne kamena 
moleći jedan psalam i položi ga u temelj. Na koncu pobudi puk 
na pobožnost i podijsli mu blagoslov. 


B. Posveta same crkve (tonsecratio). 


1. Uoči posvetnoga dana posti biskup i cijela općina, za koju 
se posvećuje crkva. Biskup položi u čistu posudu moći svetaca, tri 
tamjanova zrna i spomenicu (pisanu na koži), u kojoj je zabilježeno 
ime sveca, kojega su ono moći, zatim ime biskupa, koji posvećuje, 
jošte godina i dan posvete. Posudica se zapečati i namjesti u šatoru 
pred crkvom među dvije svijeće. Ovdje se potom izmoli jularnjica 
(matutinum) i slavlje (laudes). Na dan posvete moli biskup s pri- 
sutnim svećenstvom sedam pokorničkih psalama. — Moći se svetaca 
zato polažu, jer se nekoć sv. misa služila na mučeničkim grobovima. 
Tri tamjanova zrna znamenuju onaj miomiris, što se razliježe iz 
života, smrti i neprestana zagovora svetaca pred trojednim Bogom, Ju- 
tarmjica i slavlje mole se na spomen, što se u prvim stoljećima 
običavalo cijelu noć probditi na molitvi. 

2, Biskup moli litanije svetaca. Iza prošnje: ,Milostiv nam budi“, 
blagoslovi on vodu i obiđe tri puta crkvu škropeći je u ime 
presv. Trojice. Došav do velikih vrata, pokuca svaki put biskupskom 
palicom na njima. koja se otvore istom treći put. kako je na njima 
palicom napravio znak sv. križa. — Crkva se škropi sv. vodom, da 
se riješi prokletinje, koja leži zbog grijeha na svakom stvoru. Tri 
puta se obilazi oko crkve za znak, da se crkva posvećuje trojednomu 
Bogu. Trokratno kucanje iskazuje želju i prošnju, da bi se Gospod 
u njoj nastanio. Vrata se otvore tek pošto je znak križa na njih stavljen 
za znak, da su vrata neba tek po smrti Kristovoj na križu otvorena. 

Biskup uđe u crkvu s pozdravom: ,Mir ovoj kući!“ Došav do sre- 
dine zapjeva pjesan: ,Dođi Duše stvoritelju!“ Tada moli litanije svih 
Svetaca i umeće prošnju: ,Da ovu crkvu blagosloviti, svetili i posve- 
titi dostojiš.“ Poslije litanija pjeva se pjesan Zaharijina ,Blagosloven.“ 
Za njena pjevanja piše biskup u križ, što je u posutu pepelu napravljen 
od jednoga ugla crkve do drugoga, grčku i latinsku abecedu — 
što znamenuje, da je ova crkva posvećena za onu vjeru, koju su jedno- 
glasno ispovijedali 1 naučali i latinski i grčki crkveni oci, i da moć 
križa Kristova spaja u jednu vjeru i crkvu raznorodne narode. 

Tada pođe biskup k žrtveniku, pomiješa soli i pepela. vina 
i vode i blagoslovi ovu smjesu.. Umoči zatim palac u nju i načini 

njom križ u sredini i na četiri ugla žrivenika. Obiđe potom sedam 
puta žrtvenik, škropeći ga sv. vodom, zatim tri puta iznutra crkvu 
škropeći stijene njene, i jedan put unakrst cijelu crkvu škropeći joj 
pod na četiri strane svijeta. Najposlije poškropi sv. vodom žbuku (mort) 
i izlije vodu na podnožje žrtvenika. — Vino i voda prilike su Krista, 
kojega je božanska i čovječanska narav nepomiješano spojena u jednoj 
božanskoj osobi. Pepeo i sol prilike su čovjeka, koji se sastoji od umrla 
tijela (pepeo) i neumrle duše (sol). Smjesa vina i vode, pepela i 
soli, prilika je spojidbe Kristove s čovjekom. Čovjek se spoji s Kristom 
po mirovnoj žrtvi, koja se od sada mora ovdje ponavljati i u kojoj 
je iznovice pet rana otvoreno. Mirovnom žrtvom steče nam Krist 
milost i blagoslov. Biskup obilazi sedam puta žrtvenik škropeći ga 
za znak, da se milost Božja ljudima dijeli po sedam sakramenata. Tri 
puta obilazi crkvu škropeći joj stijene za znak, da nam se blagoslov 
Božji daje sakramentalijama. Škropi napokon pod na četiri strane 
Svijeta, što znači, da svi ljudi svih krajeva budu dionici milosti i bla- 
goslova Božjega. Izlijeva vodu žrtveniku na podnožje za znak, da je 
sada žrtvenik posve blagosloven. 

3. Biskup pođe u šator pred crkvom po sv. moći i nosi ih u 
ophodu oko crkve, a puk vapije: ,Gospode, pomiluj!“ Pred vratima 
spomene puku, kako mu valja sveto držati kuću Božju. 

Tada namaže krizmom vrata izvana i pođe u ophodu do žr- 
tvenika. Na njemu omaže izdubak (sepulerum) krizmom, položi 

nj sv. moći i okadi ih. Načini krizmom križ na kamenoj ploči, po- 
loži je u izdubak, uziđe je posvećenim mortom i omaže izvana ploču. 
— Maže crkvena vrata izvana za znak, da bude ulaz u crkvu svima 
na spas. Ulaz u crkvu je prilika ulazu Kristovu u nebo. Moći se 
stavljaju u žrtvenik na spomen, što se nekoć na grobovima svetaca 
sv. misa služila. Okade se za znak, da je zagovor svetaca Bogu ugodan. 

Biskup maže žrtvenik u sredini i na četiri ugla dva puta pouč- 
ničkim uljem, a treći put krizmom. Iza svakoga mazanja obiđe kadeći 
žrtvenik. Napokon izlije katehumensko ulje i krizmu skupa na žrtvenik. 
— Maže žrtvenik na pet mjesta, jer je žrtvenik prilika Isusa, koji 
je viseći na križu iz pet rana krvario. Mazanje katehumenskim uljem 
znači molitve i žrtve, koje će se na žrtveniku prikazivati, a mazanje 
krizmom obilje milosti, što se slijeva na one koji mole i žrtvuju. 
Kađenje znamenuje, da će se molitve i žrtva, koje će se ondje vršiti, 
kao miomiris prema nebu dizati. Izlijevanje katehumenskoga 
ulja i krizme po žrtveniku znači, da je žrtvenik sada posvećen. 

Biskup pomaže sv. krizmom 12 križeva na stijenama crkve i 
okadi ih. — Dvanaest ovih križeva prilikuju 12 apostola, koji su 
nam nauk spasenja navijestili. Stijene se mažu za znak, da je kuća 
Božja kuća molitve, a kade se za znak, da su molitve, što ih vršimo 
u imenu Isusovu, Bogu mile. 

4. Vralivši se biskup k žrtveniku blagoslovi tamjan, napravi 
od njega pet križeva, svaki od pet zrna i položi ih na onih pet 
mjesta žrtvenika, na kojima je prije napravio vodom i sv. uljem kri- 
ževe, na svaki ovaj križ od tamjana metne po jedan križ od voska 
i upali ih, da izgore s tamjanom. Ovo znači, da će se od sada dnevice: 
na žrtveniku Krist kao Bog i čovjek žrtvovati, i da je ova žrtva Bogu, 
ugodna, a ljudima spasonosna. 

Biskup pomaže krizmom prednju stranu žrivenika i četiri 
kraja za znak, da je žrtvenik vjernima vrelo obilnih milosti. 

Svršiv ovako posvetu crkve i žrtvenika posvećuje crkveno posuđe 
i nakit žrtvenika. Tada služi sv. misu ili sam biskup ili koji drugi 
svećenik. 

Ovako svečano po biskupu posvećena crkva i krizmom pomazana: 
slavi svake godine godišnjicu svoje posvete (consecratio, dedieatio). — 
Sve crkve nijesu ovako svečano posvećene; najviše ih je samo blago- 
slovenih (benedictae) po svećeniku, koga je za to naročito ovlastio: 
biskup. Kod blagoslova crkve ne treba mazanja sv. uljem i krizmom.. 
U blagoslovenoj crkvi nema na zidovima ovih dvanaest križeva, 

5. Žrtvenik u posvećenoj već crkvi posvećuje se kao i u novoj 
erkvi. Najviše je i žrivenika samo blagoslovenih kao i crkava. 


S. 45. Posveta zvonova, crkvenoga posuđa i oprava itd. 


I. Zvona sveti biskup ovako: 

I. Nadjene zvonu ime koga sveca ili svetice, kao da će- 
dotičnik sazivati općinu k sv. službi. 

2. Biskup pomaže zvono bolesničkim uljem i sv. krizmom :: 
a to znači, da se vjernici, sabravši se na glas zvona u crkvi, 
mole Boguza tjelesnuiza duševnu sreću. U to ime moli 
i biskup mažući zvono: ,Da se Bog, kada god zazvoni ovo zvono, 
sjeti zasluga svoga Sina, te krepošću Duha Sv. rasprši štetne 
oblake i oluje, zatare u vjernika lijenost, kada ih bude pozivalo. 
na službu Božju.“ 

3. Nato se okadi zvono tamjanom ovako: metne se pod 
zvono dimljivi tamjan za znak pobožne molitve, na koju će 
novo zvono vjerne pozivati. 

4. Napokon se čita evanđelje, kako se je Isus svratio u kuću 
Lazarovu (Luk. 10.), gdjeno reče: ,Samo jedno je potrebno?“ 
Ovo je i glas zvonova, koji nas zovu k slavi Božjoj, a spasu 
duša naših. 

H. Bogoslužno posuđe ioprave svete se ta- 
kođer. Kaleži plitica kaoispremica u pokaznici 
pomažu se krizmom i poškrope blagoslovenom vodom, a drugo 
posuđe i ruho samo se uz molitve poškropi blagoslovenom vodom. 
Posvećuje pak biskup ili biskupovom dozvolom svećenik one 
stvari, koje se ne mažu. 

II. Kapelice, postaje, kipovi ili slike i kri- 
ževi blagosilju se, moleći se Bogu, škropeći naokolo i kadeći. 
Blagoslovivši križ, poljubi ga najprije biskup, ili onaj svećenik, 
koji je blagosiljao biskupovom dozvolom, zatim prisutni sveće- 
nici i puk. 

IV. Sv. ulja svečano sveli biskup na veliki četvrtak (vidi 
.S. 68.) za cijelu svoju biskupiju. Voda se za krštenje sveti na 
veliku subotu (vidi $. 60.) i uoči Duhova u svakoj župi. 

No voda se za škropljenje u crkvi sveti prema potrebi 
svake nedjelje ili svake druge nedjelje. Sveteći obično vodu bla- 
goslovi najprije svećenik sol, te je uspe u vodu. Tom zgodom 
moli, da Bog udijeli milost i jakost onima, koji budu upotrebili ovu 
vodu, protiv svih napasti. Pristoji se, da je sv. vode u 
svakoj kršćanskoj kući, da se svaki ustajući u jutro i idući u 
večer na počinak može njom poškropiti. Za ovu porabu blago- 
silja se voda i uoči Bogojavljenja (vidi $. 61.). 

Napomena Sv. uljem pomazanih stvari no 
smije se svjetovnjak ticati. 


S. 46. Posveta groblja. 


Već od davnih vremena ukopavali su kršćani svoje mrtvace 
u posvećena mjesta; jer su tjelesa kršćana ne samo klica, 
koja će opet niknuti na život vječni, već sui hramovi Duha Sv., 
posvećeni toliko puta sv. sakramentima i blagoslovima crkvenima. 


Ukopavahu mrtvace izvan mjesla:; u većim gradovima u 
podzemne hodnike, koji su poput ulica uredno tekli. Ova mjesta 
zvahu se katakombe, coemeteria (grobišta) i dormi- 
toria (spavališta). Kad je Konstantin V. dopustio kršćanima 
crkve graditi, preniješe oni kosti sv. apostola i mučenika u crkve. 
Tadašnji kršćani želeći, da im kosti što bliže počivaju sv. ostacima 
apostola i mučenik4, počeše ukopavati svoje mrtvace dijelom u 
crkvi u raku, a dijelom oko crkve, i to mjesto opasaše zidom. 
Danas se uređuju groblja iz zdravstvenih razloga izvan gradova. 

Biskup ili njegovom dozvolom drugi svećenik ovako bla- 
gosilja novo groblje : ' 

1. Dan prije same posvete zabije se na groblju pet drvenih 
križeva, jedan u srijedi veći i četiri manja, i to tako da svi 
skupa čine lik križa. Pred svakim križem zabije se nizak 
kolčić, na koji se postave tri svijeće. 

2. Došav biskup u ophodu iz crkve na groblje, pouči puk 
o svetosti groblja. Poslije toga upali se onih 15 svijećai 
mole se litanije svih svetaca. 

3. Polom ide biskup oko groblja, škropi ga blagoslovenom 
vodom, i povrati se k srednjemu križu, te moli: Da Bog 
ovo groblje očisti 1 blagoslovitiposveti+ i 
onima kojibuduunjemu počivali, udijeli pokoj 
vječni. 

4. Tada okadi križ, i metne tri goreće svijeće 
skolčićana križ. To isto učini i na ona četiri križa. 

3. Pod konac dade blagoslov i, ako je na groblju kapela, služi 
se misa, ako nije, vrati se ophod u crkvu, te se ondje služi. 

Veliki križ je znak naše vjere i ufanja. Škropljenje 
rješava sv. ono mjesto prokletinje. Kađenje znamenuje molitve, 
što ih kršćani vrše za pokojnike. Tri goreće svijeće izriču 
želju, da bi pokojnici po križu ušli u vjekovito blaženstvo i na 
gledanje svjetla, trojednoga Boga. 

Odavle se vidi, da crkva smatra groblja za sv. mjesta. Zato 
crkva ne dozvoljava, da se u ta mjesta inovjerci, zatajnice 
vjere, okorjeli grješnici, samoubojice (ako se ne usmrtiše u mahni- 
tosti) i t. d. ukopavaju. Oskvrne li tko groblje ubistvom i ra- 
njenjem ili bludom, treba ga iznovice svetiti, prije nego se u nj 
ukopava. To se zove kao i kod crkve ,pomirba“  (reconciliatio). 

Idući pokraj groblja dobro je šapnuti: ,Pokoj vječni daj 
im Gospodine! I svjetlost vječna neka im svijetli! Neka počivaju 
u miru! Amen!“ — 


B. Blagoslovi. 
$. 47. Blagoslov rodilje. 


Po zakonu Mojsijevu ponese i bl. dj. Marija 40. dan Isusa 
u hram. Ovaj običaj ušao je u kršćansku crkvu, te idu rodilje, 
kada poslije poroda ozdrave, u crkvu na blagoslov. Samo bi 
trebalo, da i dijete sa sobom ponesu te ga Bogu izruče. Ovaj 
blagoslov zovu negdje ,upeljivanje“ ili ,uvod.“ 

Ovako se obavlja: : 

1. Rodilja kleči pred crkvenim vratima držeći goreću 
svijeću u ruci. Misnik je poškropi blagoslovenom vodom i 
moli 23. psalam. — Čeka pred vratima za znak, da želi da bude 
uvedena u općinu vjernih. Goreća svijeća znamenuje, da 
će u svjetlu vjere hoditi i dijete svoje u pravoj vjeri odgojiti, 
Škropljenjeimoljenje podaje joj blagoslov. 

2. Tada joj misnik pruži okrajak štole i uvodi je tako 
u erkvu veleći: ,Uđi u hram Božjiiklanjaj se sinu 
bl. dj. Marije.“ — Mati prima štolu za znak, da će od sada 
biti dionica službe Božje i da će se dati po crkvi — majci svojoj 
— rukovoditi. 

3. Nato obavi još neke molitve, u kojima moli za mater i 
dijete joj, da im Bog poda svoju milost i obranu, da uzmogu 
jednoć oboje ući u nebo. Napokon je blagoslovi, a ona ode, te 
se zahvaljuje Bogu na sretnu porodu. 

Djeca neka se sjete došavši k razumu, da ih je mati Bogu 
prikazala, te neka se sama njemu prikažu živeći kreposno. 


S. 48. Blagosiljanje umirućega. 


Lijep je kršćanski običaj blagosloviti umirućega. To biva 
ovako : 

1. Misnik klečeći moli s ukućanima molitve, kojima prepo- 
ručuje Bogu dušu umirućega. Na stolu gori jedna ili dvije vošta- 
nice, što su na Svijećnicu blagoslovene. 

2. Poškropi sv. vodom bolesnika, koji se bori sa smrću, 


pruži mu propelo, da ga poljubi, i tješi ga nadom u vječni život, 
ako je umirući još ikoliko pri sebi. Napokon mu utisne svijeću 
u ruku, što znamenuje, neka bi ga Krist, svjetlo svijeta, proveo 


tminom smrti u vječni sretni život. Negdje se pozvoni na tornju 
malim zvonom za znak, da netko iz župe umire, te da se drugi 


župljani za nj mole. 


$. 49. Blagosiljanje mrtvaca ili crkveni pogreb. 


Čim koji kršćanin umre, javlja to crkva ostalim vjernima 


znakom zvona, te ih tim sjeća, da se pomole za dušu po- 


kojnikovu. Ukućani operu mrtvo tijelo, svečano prema staležu 


obuku i na odar postave, i u ruke mu dadu propelo ili čislo za 
znak, da on od propetoga Spasitelja, kojemu je za života bio 


sljedbenik, očekuje vječni život. Ovako na odar položeno mrtvo 
tijelo leži 48 sati: prijatelji, znanci i susjedi dolaze te se mole kod 
njega i škrope ga blagoslovenom vodom. Naokolo odra gore svijeće, 


1. Na dan ukopa dođe misnik obučen u roketi, ernoj štoli 


i gdjekada u crnom plaštu k mrtvacu. Mrtvo tijelo zabiju u lijes, 


a gore metnu križ i pokojnikove staležne znakove, n. pr. misniku 
kalež i knjigu, vojniku mač i kalpak. 
9, Kad se mrtvac iznese pred kuću, pjeva se: Venite exul- 


temus itd. (Dodjite da uskliknemo Gospodinu itd.). 


3. Zatim ga misnik poškropi blagoslovenom vodom i okadi, 


čim se izriče želja, da Bog svoju milost i pomilovanje izlije na 
pokojnikovu dušu i dozvoli joj uživati vječnu slavu. 


4. Tada krene sprovod ili u crkvu, gdje se za pokojnika 


služe zadušnice, ili odmah na groblje. Za sprovoda zvone zvona 


i pjeva se pokorna pjesma ,Miserere“ (Smiluj mi se...), a puk 


moli. Donesavši mrtvaca u crkvu namjeste ga tako, da mu lice 
gleda prema žrtveniku, jer vjernici, slušajući sv. misu, gleđu na 


žrtvenik; ako li je pak mrtvac misnik, gleda dolje prema puku, 
kako je i živ gledao puk sa žrtvenika. Poslije žalobne mise pođe 


sprovod na groblje. 


5. Na ulazu u groblje zaustavi se sprovod, svećenik moli 
nad mrtvacem neke molitve, poškropi ga blagoslovenom vodom 
i zapjeva 129. psalam: De profundis itd. sa zapjevom: In 


Cvjetko Rubetić: Katolička liturgika. 5 

paradisum itd. (Iz dubina vapihk tebi, Gospo- 
dine... Urajte uvelianđeli itd). 

6. Došavši do groba moli misnik od Boga pomilovanje (Kyrie 
eleison) i počne Oče naš (Pater noster), da vjerni mole za 
pokojnika. Dok oni mole, on blagoslovi grob, a kad se mrtvac 
u nj položi, onda ga prekriži križem govoreći: ,Križ Kristov 
štitiote naživot vječni! Amen.“ Zatim uzme nešto 
zemlje na lopatiisaspe je na lijes govoreći. ,Spomeni se, čo- 
vječe, da siprahiu prah ćešse pretvoriti Ovo 
mije pokoj za sve vijeke, ovdje ću prebivati, 
jersigaodabrah.“ 

Na sprovodu djeteta ima misnik bijelu štolu i moli 112. 
psalam Laudate pueri Dominum (Slavite dječaci 
Gospoda), čim se izriče veselje, što je dijete u svetosti umrlo 
i što će doći u nebo. i 

Za umrlu djecu, koja nijesu još navršila bar sedam godina, 
ne drže se zadušnice. Dadu li ipak roditelji služiti misu, služi se 
misa zahvalnica Bogu, što ih je uzeo k sebi u nebo. 

Na grobovima stavljaju se spomenici. Kršćani stavljaju — 
kao što je i pravo — spomenike u liku križa, pod kojega sjenom 
neka pokojnici počivaju. 

Dužnost je rodbine, najpače djece, da se dnevice sjećaju 
«svojih pokojnih rođaka, osobito roditelja u molitvi, i da im svake 
godine na dan smrti, ako mogu, dadu sv. misu za dušu čitati. 
Lijep je dokaz zahvalna sreca, uređivati grobove svojih rođaka i 
prijatelja i na dušni dan ih rasvjetljivati; ali to ne će koristili 
dušama, ako se za njih ne molimo. 


S. 50. Još neki crkveni blagoslovi. 


i. Blagoslovnovomisnika. Ovaj se blagoslov zato 
mnogo cijeni, jer se pravo sudi, da će Bog uslišati prvu molbu 
svoga mladoga sluge. Dijeleći mladomisnik blagoslov, polaže vjer- 
nima ruke na glavu, moli im milost od Boga i pravi nad njima 
znak križa. 

2. Blagoslov misnika, koji je pedeset godina proveo 
kao misnik. S pravom se i do ovoga blagoslova mnogo drži, jer 
je stari časni sluga Kristov zavrijedio, da ga štujemo pa će 
njega i Bog — zbog njegovih mnogih zasluga — i prije uslišati. 

3. Tako blagosiljaibiskupi misnik više puta 
puk i izvan službe Božje, kao što su to po primjeru Isusovu i 
apostoli činili. Dijeleći misnik blagoslov iza mise, propovijedi i 
drugih poslova duhovnih, zazivlje presv. Trojstvo: Oca, Sina i 
Duha Sv., da prati vjernike i čuva, kudgod pošli. 


4. Blagoslov s presv. sakramentom u poka- 
znici ili čestičnjaku dijeli se posve tiho i samo zvonce ciniče, jer 
Isus Krist sam blagosilja. 

5. Blagoslov na Blaževo (3. veljače). Misnik po misi 
metne pod vrat svakomu dvije na križ svezane 
goreće svijeće i moli: ,Po zagovoru sv. Blaža, bi- 
skupaimučenikaoslobodioteisačuvao vrato- 
bolje, glavobolje i svake druge nevolje Bog 
TOtac tSinir Duh Sv. Amen“ Ovaj običaj dolazi 
odatle, što je nekoć sv. Blaž, biskup u Sebasti, čudnovato izba- 
vio nekoga mladića, komu se bila riblja kost opopriječila u grlu. 
— Još se negdje na Blaževo blagosiljaju i jabuke, koje ljudi 
na tašte blaguju. 


9. Još se blagosiljaju: nove kuće, novelađe, novi 
zavodi, nove željeznice; blagosilja se jestivo 
na Uskrs, kao meso, jaja i kolači, vino na dan sv. Ivana ap., 
jabuke na Blaževo, usjevi i vinogradi na Markovo, ho- 
dočasnici (proštenjari), kad polaze hodočastiti i kad se vraćaju, 
blagosiljaju se kuće oko Božića, stajei blago, 
vojnicikad polaze na vojnu, bojne zastave, sličice, 
kolajniceikrunice (čisla), što ih kršćani nose itd. . 

Ovo su blagoslovi, što ih u ime crkve obavlja misnik; no 
ima blagoslova, što ih i posebni ljudi u posebnim znamenitim 
zgodama obavljaju. Ovi se blagoslovi mogu bolje zvati sv. želje 
ili prošnje. Tako blagosiljaju roditelji djecu, kad polaze na 
put, kad stupaju u ženidbeniilikoji drugi stalež i kad 
su na umoru. I ovo su lijepe blagoslovne želje, na pr. na ra- 


.stanku: ,Bog s tobom!“ ,S Bogom!“, kad se što dobije: ,Bog 


platio!“; ,Bog pomogao ili nasporio, ili blagoslovio!“ kad se 
kihne: ,Na zdravlje!“ ili ,Bog pomozi!“ Osobito naš narod ima 
ovako lijepih blagoslovnih želja. Neki dobri kršćani običavaju sebi 
novo odijelo, prije nego ga obuku, poškropiti blagoslovenom 


vodom, a i druge stvari. 
* 

Odsjek peti. 
Molitve i crkvene pobožnosti. 


$. 51. Vrste molitava. 


Moliti reći će uzdignuti pamet i srce k Bogu, ili da ga sla- 
“vimo, ili da mu hvalimo za dobročinstva, ili da sebi od njega 
što isprosimo ili hoćemo da se s njim izmirimo. 

Molimo nutarnjim načinom, kada koju istinu sv. vjere 
ili koju savršenost Božju promatramo i dobre odluke u sebi pro- 
buđujemo, a izvanjim (ili usmenim), kada svoje pobožne 
misli, želje, odluke i hvale riječima i vanjskim činima očitujemo. 
Ova potonja molitva čin je vanjskoga bogoštovlja. Spomenimo 
neke vrste molitve. 

1. Molitva Gospodnjaili Očenaš je najljepša mo- 
litva ; jer ju je učinio sam Isus za svoje učenike, i jer je u njoj 
sve pravim redom nanizano, što treba da mi od Boga 
prosimo. Imanagovor: ,Oče naš, kojisinanebesih“, 
i sedam prošnja. 

Nagovor: Oče naš. Ovim riječima zovemo mi Boga ocem 
svih ljudi: mi smo dakle međusobno braća. Riječi: ,koji sina 
nebesih“, neka nas sjećaju naše vjekovite i prave domovine — 
neba. Zato treba za molitve otresti se zemaljskih misli. 

Prvom prošnjom: ,Sveti se ime tvoje“ molimo, da 
Boga svi ljudi spoznaju i njegovo sv. ime časte. 

Drugom prošnjom: ,Dođi kraljevstvo tvoje“ molimo, 
da se sveta vjera i crkva Božja sve dalje širi, i mi da jednom 
dospijemo na nebo. 

Trećom prošnjom: ,Budi volja tvoja kako na nebu 
tako i na zemlji“ molimo, neka bi svi ljudi vršili vjerno i rado 

volju Božju, kao što to čine anđeli i sveti na nebu. 

Četvrtom prošnjom: ,Kruh naš svagdanji daj nam 
danas“ molimo, da nam Bog dade sve, što nam je dnevice po- 
trebno za tijelo i dušu. 

Petom prošnjom: ,Otpusti nam duge naše, kao što 
mi otpuštamo dužnikom našim“ molimo, da nam Bog oprosti 
grijehe, kako mi onim opraštamo, koji su nas uvrijedili. 

Šestom prošnjom: ,Ne uvedi nas u napast“ molimo, 
da nas Bog oslobodi napasti na grijehe, ili da nam bar poda 
svoju milost, da uzmožemo napast nadvladati. 

Sedmom napokon prošnjom: ,Da izbavi nas od 
zla“ molimo, da nas Bog čuva svakoga zla duše i tijela. — Ri- 
ječju ,Amen“ ili ,Tako budi!“ izjavljuje se pouzdanje i želja, 
da bi nas Bog uslišio. 

IL. Pozdrav anđeoski, koji se sastoji od riječi, kojima 
je arhanđeo Gabriel pozdravio bl. dj. Mariju: ,Zdravo Marijo! 
milosti puna, Gospodin s tobom, blagoslovena ti među ženami“, 
zatim od riječi sv. Elizabete: ,I blagosloven plod utrobe tvoje“, 
i od riječi, koje je crkva dodala: ,Isus Sv. Marijo, Majko Božja, 
moli za nas grješnike sada i u čas smrti naše. Amen.“ — 1z 
ovoga pozdrava nasta molitva, koja se zove od početnih riječi: 
»Anđeo Gospodnji“, koju treba tri puta na dan na glas 
zvona moliti na zahvalnu uspomenu, što je Isus, Sin Božji, čo- 
vjekom postao. Glasi ovako : 

a) »Anđeo Gospodnji navijestio je Mariji i ona začela po 
Duhu Sv.“ ,Zdravo Marijo“ itd. 

b) ,Evo službenice Gospodnje; neka mi bude: po riječi 
tvojoj.“ ,Zdravo Marijo“ itd. 

6) I Riječ tijelom postala, i prebivala među nami.“ ,Zdravo 
Marijo“ itd. 

Moli za nas, sveta Bogorodice! 

Da vrijedni postanemo obećanja Kristovih. 

Pomolimo se! 

Milost svoju, molimo te, Gospodine, ulij u duše naše, da 
mi, koji smo po anđelovu naviještenju poznali utjelovljenje Krista, 
Sina tvoga, po muci njegovoj i križu k slavi uskrsnuća privedeni 
budemo. Po istom Kristu, Gospodinu našemu Amen. 

IH. Vjerovanje (symbolum) je molitva, kojom mi oči- 
tujemo svoju vjeru u glavne istine kršćanske vjere. Vjerovanja 
ima četiri: a) apostolsko; b) nicejsko-carigradsko; 
c) Atanasijevo; d) trientsko. 

Apostolsko (najkraće, koje mi molimo i koje ima 12 
članaka) polazi od apostolskih vremena. 

Nicejsko-carigradsko zove se drugo, nešto veće od 
prvoga, što je uređeno na saboru u Niceji (325. god.) i po- 
slje u Garigradu (god. 381.). 

Atanasijevo se zove, što ga je sastavio Atanasije, 
učitelj crkve i biskup. 

Trientsko, jer je sastavljeno po nalogu općega erkve- 
noga sabora u Trientu (za pape Pija IV. od 1545—1568.). 

Vjerovanje ili vjeroispovijedanje zove se simbol 
od grčke riječi symbolon (skup), jer su tu istine vjere ukratko 
sabrane, a ujedno je znak i dokaz vjere, koju iko ispovijeda. 

IV. Čisloili krunica je molitva, što je molimo na za- 
hvalnu uspomenu spasenja i na čast bl. dj. Mariji. 

Čislo sačinjava Vjerovanje, Očenaš, Pozdrav an- 
đeoski i različita otajstva, što se u pozdravu an- 
deoskom dodaju riječi ,Isus“. 

Čislo je uveo u 18. stoljeću sv. Dominik. Ovako se moli: 

Najprije se čovjek prekrižii moli Vjerovanj eapo- 
stolsko, zatim ,Oče naš“itri,Zdravo Marijo.“ U prvoj 
»Zdravo Marijo“ riječi ,Isus“ doda se: ,Koji nam pomnožao 
vjeru!“ u drugoj: ,Koji nam pokrijepio ufanje!“, 
autrećoj: ,Kojinam užgaoljubav!“ 

Iza ovoga slijedi pet desetakat.j. jedan Oče naši 
deset Zdravo Marijo. U svakoj Zdravo Marijo doda se 
riječi ,Isus“ po jedno otajstvo iz života Isusova ili Isusova i Ma- 
rijina zajedno. Svaka desetka ima drugo otajstvo, koje 
se pridaje. Otajstva se prema svomu smislu i dobi dijele na troje: 
radosna, žalosnaislavna. Patako se i čislo po njima 
zove sad radosno, sad žalosno, sad opet slavno. 


Pet radosnih otajstvu 


(Ova se pridavaju od prve nedjelje došašća do konbiinsk 
. Kojega si, djevice, po Duhu Sv. začela. 

. Kojega si, djevice, idući Elizabeti u pohode, nosila. 

. Kojega si, djevice, rodila. 

. Kojega si, djevice, u crkvi prikazala. 


i= obo = 


Petžalosnih otajstva. 
(Ova se pridavaju od početka korizme do Uskrsa). 
1. Koji se je za nas krvlju znojio. 
2. Koji je za nas bio bičovan. 


T1 


3. Koji je za nas bio trnjem okrunjen. 
4. Koji je za nas križ nosio. 
5. Koji je za nas bio raspet. 


Petslavnih otajstva. 


(Ova se pridavaju od Uskrsa do došašća). - 


1. Koji je uskrsnuo od mrtvih. 

2. Koji je na nebo uzašao. 

3. Koji je Duha Svetoga poslao. 

4. Koji je tebe, djevice, u nebo uzeo. 

5. Koji je tebe, djevice, u nebesima okrunio: 

Ovo je najobičniji način moljenja sv. čisla, ali ima i kraćih 
od ovoga i većih. Neki znadu dodati i šestu desetku za po- 
kojnike. ' ' 

V. Litanije su prozbene molitve, koje izmjenice moli 
puk sa svećenikom i koje završuje svećenik nekim molitvicama. 
Ima ih više vrsti: a) litanije svihsvetaca, u kojima se pri- 
zivlju različiti sveci, da nas svojim zagovorima Bogu preporuče ; 
b) lauretske litanije t. j: litanije na čast Majci Božjoj. 
Ime lauretske dobiše od kapelice Majke Božje u Loretitu, 
gdje su najprije ušle u običaj; e) litanije o presv. imenu Isusovu, 
o presv. olt. sakramentu, o srcu Isusovu itd. — Riječ ,litanije“ 
dolazi od grčke riječi litaneia = prošnja. 

Osim ovih molitava ima još i drugih, što se mole u crkvi 
kod službe Božje, i što ih valja kršćaninu kod kuće moliti. Tako 
moli župnik svake nedjelje pred misom molitvu: Svemogući 
vječni Bože itd., u kojoj izručuje sebe i župljane Bogu i na- 
mjenjuje mu sv. misu; zatim ponavljanje deset zapovijedi Božjih, 
pet crkvenih, 7 sakramenata, dužnosti kršćanskih i četiriju po- 
sljednjih i probuđivanje čina vjere, ufanja i ljubavi. 


S. 52. Crkvene pobožnosti. 


Osim sv. mise i primanja sv. sakramenata ima više drugih 
crkvenih pobožnosti pretpodnevnih i popodnevnih. 
I. Popodnevna pobožnost (večernja ili bla- 
slov zvana) sastoji se obično od litanija ili čisla, i bla- 


90 

goslovea, što ga misnik daje s presv. sakramentom. Redovito 

se drže popodnevne pobožnosti svake nedjelje i blag- 
dana po podne; no drže se i u oči velikih blagdana, negdje i u 
subotu i drugim zgodama. — U biskupskim i samostanskim 
crkvama moli se ili pjeva latinska večernja (vesperae) t. j. dio 
misničkoga časoslova (Breviarium), a i u nekim župama na veće 
blagdane. Ova lat. večernja počinje se zazivom Božje pomoći, na 
koji se ređa pet psalama, što ih pjeva zbor pjevača. Iza psalama 
pjeva misnik štivak iz sv. pisma, a zbor pjeva po tom ,Magnificat“ 
(veliča duša moja), misnik pak završi pobožnost molitvom. Za 
»Magnificat“ okadi misnik žrtvenik. 

IL. Klečanje. Lijep je običaj, da se u svakoj župi jedan 
ili dva dana posvete klanjanju presv. sakramentu. Misnik izvadi 
ujutru svetotajstvo iz svetoshraništa, okadi ga i držeći ga okrenut 
prema puku zapjeva ,Tantum ergo“, i dade blagoslov; zatim ga 
opet okadi i izloži na povišeno mjesto na svetoshraništu, gdje 
ostaje do večera izloženo klanjanju vjernika. Katkada traje ovo 
klanjanje 40 sati, kroz četiri dana svaki dan po 10 sati na spomen, 
što je Isus poslije svoga uskrsnuća 40 dana boravio na zemlji. 

Na večer misnik opet okadi svetotajstvo, zapjeva ,Genitori“, 
dade blagoslov i spremi svetotajstvo u svetoshranište. 

II. Put križa (Križni put) je pobožnost na čast gorke 
muke i smrti Isusove. U crkvi, gdje se obavlja put križa, treba 
da je 14 postaja. Njih misnik obilazi i kod svake moli molitvu. 


Ove su postaje: 


. Isusa osuđuju na smrt. 

. Isus uzimlje teški križ na svoja pleća. 

. Isus pada prvi put pod križem. 

Isus susreće svoju majku. 

. Simon Cirenac pomaže Isusu križ nositi. 

. Veronika pruža Isusu ubrus. 

. Isus pada drugi put pod križem. 

. Isus tješi plačuće žene Jeruzalemke. 

. Isus pada treći put pod križem. 

10. Isusa svlače i žučju i octom napajaju. 

11. Isusa pribijaju na križ. 

12. Isusa dižu s križem i on umire na njemu. 

13. Isusa skidaju s križa i polažu na krilo njegovoj majci. 
14. Isusa polažu u grob. ' 


no 


om oia= 


= 

Put križa je prilika onoga puta, što ga je Isus prevalio, 
noseći teški križ od Pilatove kuće na Kalvariju. Već su za rana 
pobožni kršćani putovali u Palestinu, i prolazili tim putem, po- 
postajući na nekim mjestima i razmatrajući muku Isusovu. Išli 
bi pak tim radije, što su dobivali ondje otpuste. 

Budući da je zbog Turaka nesigurno, a zbog daljine puta 
teško bilo većini kršćana onamo ići, odredi crkva, da se isti oni 
otpusti mogu dobiti u svakoj onoj crkvi, gdje ima 14 postaja 
križnoga puta naslikanih i redovito blagoslovenih, ako čovjek 
obavi uvjete, uz koje crkva dijeli otpuste. — Kako se obavlja 
put križa, imade u dobrim molitvenicima. 

IV. Svibanjska pobožnost opslužuje se cijeli mjesec 
svibanj na čast bl. dj. Mariji. Na njoj se promatraju kreposti, 
kojima je sjala za života bl. dj. Marija, mole se litanije lauretske 
i pjevaju se svibanjske pjesme. Ovako se obavlja svibanjska po- 
božnost u crkvi. No gdje se ne obavlja u crkvi, ili gdje dobri 
kršćani zbog daljine ili druge zapreke ne bi mogli doći u crkvu, 
ondje oni kod kuće na večer obavljaju tu pobožnost. Okite sebi 
svibanjskim cvijećem sliku ili lik Bogorodičin u sobi, upale svi- 
jeću ili svjetiljku, te poklečaju oko nje. Tada čita na glas onaj, 
koji zna lijepo i razgovijetno čitati, iz knjižice o svibanjskoj pobo- 
žnosti najprije ,promatranje“ onoga dana, zatim izmoli litanije 
s dotičnom molitvom i prida nekoliko ,Očenaša“ i ,Zdravo Ma- 
rijo.“ Ne zna li pak nitko u kući čitati, tada moli jedan na glas 
čislo, a drugi mu odgovaraju, i otpjevaju koji stih Marijine pjesme. 
Ima krajeva, gdje se cijelo selo sabira cijeli svibanj kod kipa i 
ondje ovako u skupu obavljaju prelijepu ovu pobožnost. 

Ova se pobožnost uvela tek devetnaestoga stoljeća. Iz Italije se 
rasprostrla po svoj Evropi, a obavlja se i u našoj domovini po gra- 
dovima i nekim seoskim župama. Papa Pijo VII. nije je samo 
odobrio, već je god. 1815. i otpuste podijelio onima, koji je po- 
božno ovršuju. Pobožni štovatelji Marijini odabrali su mjesec 
svibanj zato, što je to ponajljepši mjesec u godini, a Bogu i majci 
njegovoj treba da se ono posvećuje, što je najbolje. 

V. Ophodi (processio) su javni, na kojima puk sa sveće- 
nikom moli i pjeva ili da Boga javno slavi i hvali, ili da sebi 
od njega što isprosi. 

1. Ophodi ili su ustanovljeni za neke stanovite dane, 
ili se drže u važnim zgodama i potrebama. Ustanovljeni su javni 

ophodina Svijećnicu s gorećim svijećama, na Cvijet- 
nicu s blagoslovenim granama, u predvečerje Uskrsa, 
na Markovo, na tri prozbena dana i na Tijelovo. 
Na uskršnjem ophodu i na ovom zadnjem nosi se presv. tijelo 
Gospodnje u pokaznici, te se zato ovaj ophod zove 
»theophorični ophod“ (t. j. bogonosni ophod ; jer se Bog okolo nosi). 

2. Ophodi se obavljaju ovako : 

a) Na početku ophoda nosi se križ, za znak, da je Isus 
naš vođa u životu, po kom mi možemo doći k Ocu, i da se mi 
u njegovo ime nadamo, da će nam Bog uslišati molitve. 

b) Za križem stupaju vjernici otkrite glave moleći ili pjeva- 
jući, i to najprije sami muški staleži, zatim školska mladež, tada 
svećenstvo, iza njega najviši poglavari i drugi odličnici, a na- 
pokon žene, sve dvoje a dvoje u redu. 

€) Nose se zastave (barjaci) što na početku, što u sredini, 
na kojima su slike svetih. Na svečanim su ophodima zastave b i- 
jeleicrvene, a na pokorničkim i prozbenim modre. 

Zastave nas opominju, da je naš život na ovom svijetu 
neprestana borba, i da nam valja u ovoj borbi neprestance gle- 
dati na križ Spasiteljev i od njega očekivati pomoć i jakost, že- 
limo li neprijatelja svoga spasa nadbiti. Kao što se vojnici kupe 
oko svoje zastave i nje se nepomično drže, tako treba, da se i 
mi kršćani skupljamo oko zastave Kristove, te je nikada ne 
ostavljamo. Zastave su dalje prilika slavlja i pobjede 
Isusove nad paklom i smrću, prilika su napokon pobjede, koju 
je kršćanstvo održalo trudom i krvlju apostola i sv. mučenika 
nad svojim neprijateljima. 

Zastave potječu iz vremena cara Konstantina V. On 
naime dade po Božjem naputku načiniti bojnu zastavu u liku 
križa, na rtu joj ime Spasiteljevo. Poslije su sve kršćanske vojske 
imale ovakove zastave, a uvedene su i u crkve. 

d) Ophod ide iz crkve i povraća se obično natrag u nju. 

3. Ophodi su u katoličkoj crkvi jako stari. Oni se 
s pravom broje u kršćansko bogoslužje; jer 

a) potiču vjernike na zajedničku gorljivu molitvu i na 
pobožnost ; 

b) javno suispovijedalo vjere; tim bo javno po- 
kazujemo, da se ne stidimo svoje vjere, i da smo slabi stvorovi, 
koji u svemu i za sve trebamo Boga i njegove pomoći ; 

€) javna su zahvala Bogu na velikoj sreći, da smi- 


jemo slobodno svoju vjeru ispovijedati, nemorajući se skrivati od 
straha pred progonima, kao što se to dogodilo prvim kršćanima ; 


d) kršćani vide se na ophodu kao jedna velika obitelj, kojoj 


je glava Isus Krist, a napokon 


e) nas opominju, da smo samo putnici na ovom svijetu. 
Razumije se, da su ophodi samo onda Bogu ugodni i nama 


sspasonosni, ako se na njima molimo, pobožno pjevamo i uopće 
Boga slavimo. Vrlo je ugodna molitva i pjesma nevine mladeži, 


VI. Hodočašće (proštenje) je put, što ga tko poduzme 
iz sv. namjere na koje sv. mjesto. 

Ihodočašća su od starine kao i ophodi. Kršćani 
su polazili zarana sv. mjesta, krvlju i smrću Isusovom posve- 
ćena u Palestini, putovali su na grobove apostola i drugih mu- 
čenika, kao što i na ona sv. mjesta, gdje je Gospodin očitim 
čudom uslisšavao pobožne molitve potrebnih i nevoljnih, a osobito 
su se od vajkada jako polazila mjesta proštenja bl. dj. Ma- 
rije. Hodočasnici imadu na mjestima proštenja jače zaufanje u 
Boga, nadahnuti su većom ljubavi i pobožnošću na tim mjestima, 
čine lakše pokoru ondje, a i samo tegotno putovanje mogu sebi 
namijeniti kao pokoru, napokon dobivaju na svoje vruće molitve 
i veće milosti. Polazi se pak na proštenje, da sebi čovjek 
isprosi od Boga pomoć ili u tjelovnoj ili u duhovnoj potrebi, ili 
da se zahvali Bogu za primljene blagodati, da ovrši svoj zagovor, 
ili da čini pokoru za grijehe. 

Razumije se, da su hodočašća samo onda hodočasnicima 
spasonosna, ako ih polaze iz sv. ove namjere, ako se sveto 
i pobožno vladaju na putu, na prošteništu toplo mole i sv. sa- 
kramente dostojno prime. Napokon 

VIL. Pobožnosti različitih bratovština. Bra- 
tovštine su zadruge vjernika, koji su se dobrovoljno složili, da 
molitvom i drugim dobrim djelima rade o spasu svom i svojih 
bližnjih. 

Ima bratovština: sv. čisla, neokaljanoga sreca bl. 
dj. Marijeza obraćenje grješnika, srca Isusova, 
vjekovita klanjanja, malenoga lsusa, sv. Girila 
i Metoda, za sjedinjenje raskolnika4, sv. Vinka 
od Pavla itd. 

Članovi ovih bratovština mole dnevice neke molitve, ispo- 
vijedaju se i pričešćuju na stalne blagdane, doprinose neke da- 
rove i čine druga djela kršćanske ljubavi. 

Tako na pr. članovi bratovštine vjekovitoga klanjanja kla- 
njaju se izmjenice svaki sat u danu i noći presv. olt. sakra- 
mentu. Bratovština srca Isusova slavi osobito svetkovinu 
srca lsusova, koja pada onaj petak poslije osmine tijelovske, 
kroz cijelu osminu. Nedjelju poslije osmine tijelovske slavi se 
prečisto srce Marijino. 

Veoma je spasonosno stupiti u bratovštine, jer jedan član 
moli za sve i svi za jednoga. Ove su bratovštine mnogo dobra 
učinile za kršćansko usavršivanje. 


Poglavlje treće. 


O sv. vremenima. 


8. 03. Crkvena godina i njena dioba. 


Crkvena godina, koja ima kao i građanska 365 dana, po- 
činje se prvom nedjeljom adventa (došašća). Prva je ne- 
djelja adventa, koja je najbliža svetkovini sv. Andrije apostola, 
a sv. Andrija uvijek pada na 30. studenoga. 


Crkvena se godina po glavnim trima svetkovinama: po Bo- 
žiću, Uskrsu i Duhovima dijeli na tri doba: na bo- 
žićno, uskrsnoiduhovno doba. 


Sredina ovih doba jesu veliki blagdani: Božić, Uskrs i Du- 
hovi. Sve druge svetkovine, koje padaju među ove glavne blag- 
dane, mogu se smatrati kao priprava za njih ili prislava 
njihova. 

Božićno doba predočuje nam ljubav Boga 
Oca, koji je poslao svoga jedinca Sina svijetu za spasenje 
(1. Iv. 4 9.); počinje se prvom nedjeljom adventa i traje do 
zadnje nedjelje po Bogojavljenju (po sv. trim kraljima). 

Uskrsno doba predočuje nam ljubav Boga 
Bina, koji je svojom mukom i smrću spasao svijet, i počinje 
se nedjeljom sedamdesetnicom, a završuje se Spasovom 
(Uzašašćem Kristovim na nebo). 


Duhovsko doba predočuje namljubavDuha 
Sv., koji vjerne posvećuje u crkvi. Počinje se prvom ne- 
djeljom po Spasovu, a završuje zadnjom nedjeljom 
po Duhovima. 

Osim ovih blagdana Gospodnjih ima još u crkvenoj 
godini svetkovina bl. dj. Marije, anđela i svetaca. 

Ima blagdana, koji se javno svetkuju, a ima ih, koji se 
samo u crkvi službom Božjom svetkuju. Prvi se zovu zapo- 
vjedni blagdani (festa fori), a drugi nezapovjedni (festa 
chori). Neki se blagdani počnu svetkovati u crkvi već dan prije, 
pa se to zove ,bdijenje“ (vigilia). Ovo polazi od davnine, kad bi 
se kršćani u predvečerje velikih svetkovina sastajali u crkvi i 
ondje cijelu noć probdili moleći i pjevajući. 

Neki se blagdani svetkuju u crkvi kod službe Božje po osam 
dana, pa se to zove ,osmina.“ 

Kršćanin treba da s crkvenom godinom živi i da se usa- 
viršuje. Došašćem Gospodnjim treba da se kršćanin dostojno pri- 
pravlja za Božić, da se uzmože u njem roditi i nastaniti Isus 
Krist: u korizmi treba mu trpjeti s Kristom i umrijeti s njim 
svojim grijesima, da s njim uskrsne o Uskrsu na novi sveti život. 
Tko je s Isusom uskrsnuo, u njemu će se nastaniti Duh Sv. i 
toga će samo on usavršivati i posvećivati. 


S. 54. Kako su i zašto postale kršćanske svetkovine. 


Kršćanske su svetkovine nastale same od sebe. Posve 
je naravski, da apostoli nijesu mogli zaboraviti znamenitih zgoda 
svoga božanskoga učitelja na pr. njegova uskrsnuća, uzašašća na 
nebo itd.; zato, kad se je buduće godine povratio taj dan, ne 
mogoše, a da se ne spomenu one toliko slavne Kristove zgode, 
te je ne proslave skupa pjevajući, moleći i sv. žrtvu prikazujući. 
A tako su i ostale zgode Isusova života uzeli slaviti. 

Po tom su nastale glavne svetkovinejuru 
prvo doba kršćansko. 

Osim rečenih blagdana svetkovalo se jur u prvim stoljećima 
rođenje Isusovo i Bogojavljenje, kao i spomendani ili rođen- 
dani mučenika, dok se je s vremenom nanizalo čislo svetkovina, 
kakvo danas postoji. 

Crkva je gdjekoje svoje svetkovine naredila upravo na one 
dane, kad bi ili Žudije ili pogani slavili koju svoju svetkovinu, 
da odvrati svoje vjerne od njihova svetkovanja. 


Po odluci crkve treba da svetkovine: 

a) kršćane udilj sjećaju Isusa Krista i njegovih blagodati :: 
b) u srcima im bude i gaje zahvalnost i ljubav prema Bogu: i 
e) napućuju ih na krepostan život. 


S. 55. Nedjelja. 


Već je u st. zavjetu zapovjedio Bog sedmi dan t. j. su- 
botu svetkovati. 

Mjesto subote odrediše apostoli svelkovati prvi dan u 
tjednu t.j. nedjelju. Oni to odrediše: a) što je Isus Krist 
natajdan slavno uskrsnuo, ištojeDuhSv.sišao 
na apostole; b) da se razluče kršćani od Žudija, te se tim. 
svijetu pokaže, da kršćani nijesu samo neka sljedba žudijska. 
Židovi slave u subotu dovršeno stvaranje, a kršćani u nedjelju: 
dovršeno spasenje, koje je novo stvaranje. Svaka je po tom. 
nedjelja kršćaninu uspomena: a) stvaranja po Bogu Ocu, 
b) spasenja po Bogu sinu, i 6) posvećenja po Duhu 
Sv. — dakle svetkovina presv. Trojice. — Zato se i zove ne- 
djelja dan Gospodnji (dominica), jer se na ovaj dan oso- 
bito očitovala slava Božja, i jer je osobito ona namijenjena službi. 
Gospodnjoj. 

Napomena. Iu radni dan sjeća crkva svoje vjerne na. 
Isusa i na spasenje njihovo: četvrtak je spomendan nare- 
đenja presv. olt. sakramenta, petak muke i smrti Isusove, s u- 
bota dan bl. dj. Marije. Osim toga se svaki dan opslužuje: 
uspomena po jednoga ili više svetaca nama na opomenu, da 
ni. u radne dane ne utonemo odviše u zemaljštinu, već se po: 
primjeru svetaca osvrćemo na vječnost. 


I. Božićno doba. 


Sadržaje uspomene obećanja, utjelovljenja, rođenja, mladosti. 
i naučavanja Isusova. 

8. 56. Došašće (advent). 


Došašče je priprava za Božić i traje četiri tjedna. 

Riječ ,advent“ je latinska riječ, i znači došašće ili dolazak 
Gospodnji. Razlikuje se trovrsni dolazak Gospodnji. Prvi bijaše, 
kadno se Sin Božji kao siromašno dijete rodi od Marije djevice. 
Drugi je onaj, kadno se on svrati i nastani u našem srcu svojom 
sv. milošću, te kad se rodi u nama izanas. Treći će biti onda, 
kad bude na sudnjem danu došao suditi sve žive i mrtve. 

Došašće traje zato četiri tjedna, što se je čovječanstvo 
4000 godina pripravljalo na dolazak Spasiteljev. 

Crkva ustanovi došašće, da se mi ovo vrijeme dostojnom 
pokorom pripravimo, kako ćemo što dostojnije moći proslaviti 
Kristovo rođenje ili Božić. | 

U došašću a) zabranjuje crkva bučne zabave, plesove, 
neumjerene gozbe i svadbe, a zapovijeda post u srijedu 
i petak; b) služisesv. misa u ljubičastom odijelu, 
jer je ovo boja pokore i žalosti: u misi ispušta se vesela pjesma 
» Gloria in exeelsis“, jer su je anđeli pjevali istom kod rođenja 
Kristova; c) za čitava došašća služe se ,zornice“ t. j. mise u 
prvu zoru, koje treba vršiti prije dana, a to na uspomenu: 
kako su ljudi prije dolaska Spasiteljeva tumarali po tmini bludnje 
i krivoboštva. Zornica se zove lat. ,Rorate“, jer se tom riječi po- 
činje misa. Ovo su riječi Isaije proroka, kojima on vapijaše za 
Spasiteljem: ,Rosite nebesa zgora i oblaci neka dažde pravednika. 
Neka se otvori zemlja, te nam proizvede Spasitelja!“ 


S. 57. Badnjak. 


Bliža priprava za Božić jest badnjak ili Božićno pred- 
večerje. Isti taj dan slavi se i spomen naših praroditelja 
AdamaiEve. Ovo crkva zato odredi: a) da nas sjeti, da je 
Krist zato došao na svijet, da izbavi ljude iz tužnoga stanja 
istočnoga grijeha, koji je od Adama prešao na sve ljude; b) da 
naznači, da Kristov otkup isto tako na sve ljude prelazi, kao što 
je grijeh Adamov na sve prešao. Taj dan je post. 

Na večer badnjaka kite se u crkvama i u kršćanskim ku- 
ćama božićnjaci (božićno drvo), prave se jaslice, davaju 
božićnice i drugi darovi. 


Božićno drvo sjeća nas na drvo u raju, na kojem je 
grijeh učinjen, i na drvo na Golgoti (na križ), na kojem je Isus 
umr'o za naše spasenje. Svijeće, ako se pomeću na božićnjak, 
naznačuju Isusa, svjetlo svijeta. Darovi pak, što se povješaju 
na božićnjak, sjećaju nas na plodove spasenja: na milost i za- 
sluge Kristove. Pa kad je nas Spasitelj tako obilato nadario, sje- 
titi se i nama ubogih, te ih od svoga suviška nadariti kakvim 
milodarom. 

Jaslice nam zorno predočuju rođenje Kristovo, i potječu 
od sv. Franje Serafinskoga, koji je u 18. stoljeću živio. Franji 
bijaše osobito milo razmišljati o siromaštvu božanskog djetešea, koje 
leži u jaslicama. Da sebi to jasnije predoči, napravi sebi jaslice. 
Tri godine pred smrt (+ 1226.) dade načiniti blizu Castrum- 
Gracija u gustoj šumi štalicu, u nju stavi jaslice i žrtvenik. U 
jaslice položi milo djetešce Krista, uza nj Mariju i Josipa, anđela 
i pastire. Na badnjak oko ponoći ode on sa svojim redovnicima 
i s množinom puka k tim jaslicama. Tu se svečano služila sv. 
misa, on propovijedaše veoma ganutljivo o siromaštvu božan- 
skoga djetešea. Ovo se ponavljalo svake godine, i tako su se jaslice 
uobičajile malo ne po svem kršćanstvu. 


$. 58. Božić. 


Na uspomenu rođenja Kristova slavi se veseli blagdan Božić 
25. prosinca. 

Crkva svoje veselje nad rođenjem Spasiteljevim pokazuje 
tim, što pjeva vesele hvalospjeve ,Gloria“ i ,'Te Deum“, a mi- 
snici služe sv. misu u bijelu ruhu. 

Na Božić smije svaki misnik služiti tri sv. mise na uspo- 
menu trovrsnoga rođenja Kristova: a) čovječjega od Marije 
djevice; b) duhovnoga, kad se naime Isus svojom milošću 
rodi u duši pravednika, i €) vječnoga njegova rođenja od 
Boga Oca. Ovomu trostrukomu rođenju Isusovu odgovaraju i 
evanđelja, što se u tim misama čitaju. U prvoj misi, koja 
se čita o ponoći i zato ,polnoćka“ zove, čita se evanđelje: kako 
su anđeli Bogu slavu pjevali i navijestili rođenje Isusovo pasti- 
rima. U drugoj, koja se obično služi u zoru, i zato ,zornica“ 
zove, čita se evanđelje o tom: kako su pastiri došli k štalici i 
poklonili se Isusu. Ovo su bili prvijenci pravednika. U trećoj 

misi, koja se u obično vrijeme služi pred podne, govori evan- 
đelje o Isusu kao Bogu, i počinje se ovako: »U početku bijaše 
Riječ (t. j. Sin Božji), i Riječ bijaše kod Boga i Bog bijaše Riječ“ 
(Iv. 1, 1.). 

Neki misnici služe sve tri mise jednu za drugom. Koji 
misnik ne može bud s koga razloga služiti tri mise, on služi 
samo jednu. Kod prvih dviju misa ne popije misnik vina ni vode, 
kojima je splahnuo kalež i poprao prste, već ovo spremi u 
posebnu čašu, i sve skupa popije u trećoj misi. 

Na Božić zbog osobita veselja nad rođenim Spasiteljem 
nema posta, ma on pao i u petak. 


$. 09. Božićna osmina. 


U božićnoj osmini slijede ove svetkovine: 

1. Drugi dan Božića namijenjen je uspomeni sv. S tje- 
pana, prvoga mučenika. On se prvi rodi za nebo, pretrpivši 
mučeničku smrt za vjeru Isusovu. 

2. Trećidanjespomendansv.Ivana apostola 
i evanđelista. On bijaše kao apostol Isusov ljubimac, te je 
u svom evanđelju svjedočio, da je Isus pravi Bog, pa već stoga 
ide ga, da mu se uspomena slavi blizu rođendana Isusova. Na 
nekim se mjestima na taj dan blagosilja vino. Vino je znak 
ljubavi, a sv. je Ivan često propovijedao o ljubavi Boga i bli- 
žnjega. Pripovijeda se, da je jednoć poganin Aristodem, koga je 
sv. Ivan nagovarao na kršćansku vjeru, zadao riječ, da će vjeru 
Isusovu primiti, ako Ivan popije otrov u vinu. On to učini, i 
otrov mu ne naudi. Odavle nasta običaj blagosiljati vino na 
taj dan. 

3. Četvrti dan slavi se uspomena one male dje- 
čice, štono je dade Irud za Isusa ubiti. Njihov spomendan 
opslužuje crkva kao žalobni dan u modru ruhu, a u misi ispušta 
se ,Gloria.“ 

Sto ove tri svetkovine idu odmah za Božićem, uzrok je tomu, 
što se Spasitelj rodio, da svjedoči za istinu, a ovi su opet 
sveci prvi svjedočili za nj: a) Sv. Stjepan bijaše mučenik ili 
svjedok voljom i činom; b) Sv. Ivan mučenik vo ljom;a 
6) nevina dječica mučenici činom, a ne voljom. Ove 
dvije potonje svetkovine nijesu zapovjedne. 

Cvjetko Rubetić: Katolička liturgika. 6 


8. 60. Obrezanje Gospodinovo. 


Osmi dan po rođenju Isusovu opslužuje se blagdan njegova 
obrezanja. Isus se podvrže toj zapovijedi kao svaki drugi 
Židov, da nam bude primjer, kako treba vršiti Božje i crkvene 
zapovijedi. Obrezujući ga nadjenuše mu ime ,lsus“ t. j. Spa- 
sitelj, kako je to već prije navijestio anđeo Gabriel. 

Na ovaj blagdan. koji uvijek pada 1. siječnja, počinje se 
nova građanska godina. Rimljani pogani slavljahu 1. 
siječnja vrlo razuzdano godovinu kumira Janusa, te zbog toga 
bijaše taj dan kršćanima sve do 5. stoljeća dan pokore i 
kajanja. Istom u 6. stoljeću, kad nesta poganstva, bude on 
blagdan Spasitelju na spomen. 

Mlado ljeto treba da kršćanin počne s Isusom, da se pomladi, 
da propita sebe, kako je prošlu godinu svršio, i novu da nastupi 
s dobrim odlukama. 

Sv. mati crkva običava uoči mladoga ljeta t.j. na staru 
godinu sazvati puk u crkvu, da se zahvali Bogu za sve primljene 
blagodati. Obično je tada propovijed i , Tebe Boga hvalimo.“ 


$. 61. Bogojavljenje ili sv. tri kralja. 

Blagdan Bogojavljenja opslužuje crkva 6. siječnja na uspo- 
menu triju znamenitih zgoda, kojima se Spasitelj kao Bog i 
čovjek Židovima i poganima očitovao i objavio. 

1. Prva je zgoda poziv triju mudraca s istoka, koje 
dovede čudna zvijezda u Jeruzalem, i odanle u Betlehem, da se 
poklone novorođenomu kralju židovskomu, te mu prikažu darove: 
zlato, tamjan i dragomast. 

Stara ih predaja zove Gašpar, Melhiori Baltazar. 
Legenda pripovijeda, da ih je sv. Toma pokrstio, i da su bili 
misionari. Kosti su im zarana donesene iz Carigrada u Milan, 
a odanle u 12. stoljeću u Kolin, gdje su još danas pohranjene 
u stolnoj crkvi. Zlatom pokazaše oni, da u Isusu štuju kralja; 
tamjanom, da štuju u njemu Boga; asmirhom, da ga 
drže i za čovjeka. 

2, Druga je zgoda krštenje lsusovo na Jordanu, gdje 
je Otac Bog Isusa Krista proglasio svojim preljubljenim Sinom. 

Na uspomenu tu blagosilja se uoči ovoga blagdana 
voda. Ovom vodom škrope kršćani sebe, svoje kuće i staje. 

Ovim prose oni Boga, da njih očisti od grijeha, a kuću im po- 
rosi svojim blagoslovom. Tom prigodom blagosilja se tamjan, 
kojim se kadi crkva i kuća, i kreda, kojom se napiše godina i 
prva slova sv. triju kralja, i među njima križ C. 1 M. + B. 1. 
Križevi i slova izriču prošnju: Sačuvao Bog stanare po zaslugama 
Kristovim i po zagovoru sv. triju kralja od svake nezgode! 

3. Treća je zgoda prvo čudo lsusovo u Kani gali- 
lejskoj, kojim je Krist svoje svemogućslvo i dosljedno svoju bo- 
žansku narav očitovao. 

Nedjelje, što idu iza Bogojavljenja, prislava su Bogoja- 
vljenju, i ima ih šest; no dođeliranije Uskrs, nema ih 6, već 5, 
4, 3 i kadšto 2. 


. 62. Blagdan imena Isusova. 
s 


U slavu Spasiteljeva imena naredila je crkva u drugu ne- 
djelju po Bogojavljenju blagdan imena Isusova. ,imenu 
Isus“, opominje sv. Pavao ap. ,neka se prigne svako koljeno.“ 
Vrijedni kršćani, izušćujući ovo najsvetije ime, običavaju svoju 
glavu ili koljeno prignuti. Ovomu imenu na čast moli crkva i 
lijepe litanije, a narod se od vajkada služi prekrasnim pozdravom : 
,Hvaljen Isus!“, komu se odzdravlja: ,U vijeke!“ Amen. 

Da se bolje proslavi slavno ime Isus, podjeljuje erkva svima, 
koji se ili na taj dan ili u osmini njegovoj dostojno ispovjede i 
pričeste, sv. misi pribivaju, po namjeni sv. matere crkve mole, 
da se ona uzvisi a krivovjerstva dokinu, obilat otpust. 


8. 68. Prikazanje Isusovo u hramu i očišćanje Marijino. 
(Svijećnica). 


Ovo je dvostruk blagdan : Isusovvi blagdan njegove majke 
Marije. 

1. Blagdan je Gospodnji. Četrdeseti dan po porodu do- 
nese Marija božanskoga Spasitelja u Jeruzalem u hram, da ga po 
Mojsijevu zakonu Bogu prikaže (Lev. 12, 3—8.). Jer kadno g. 
Bog po anđelu pomori prvence misirske, pridrža sebi za službu 
sve muške prvence židovske (Num. 8, 17.). Budući pak da je 
jedino koljeno Levijevo bilo određeno, da vrši službu Božju. tre- 


balo je svakoga prvorođenca otkupiti darom. Tako to bude i 


4 


09) 


Isusu. U spomen ovoga događaja naređen je blagdan prika- 


zanjalsusova u hramu. 


2, Blagdan Marijin. Po Mojsijevu zakonu smatraše se: 
svaka žena, koja je rodila muško čedo, 40 dana nečistom t.j. 


ne bi smjela doći ni u hram ni u kakvo javno zborište. Po iz- 
maku ovoga roka morala se ona slaviti u predvorje hrama 
te prikazati za žrtvu jednoljeca jaganjea i mlado golupče i grlicu 
ili ako bi bila uboga, samo dvije grlice ili dva golupčeta. Premda 


se Marija kao prečista djevica ne trebaše čistiti, ipak se i ona iz. 


poniznosti i pokornosti podvrže zakonu. Zbog toga se i zove ovaj 
blagdan očišćanje Marijino. Mariju u tom slijede još i sad 
pobožne matere dolazeći iza poroda na blagoslov (uvađanje). Kad 


je Marija prikazivala Isusa u hramu dade Bog, te je bogoduhi starac: 


Simeon s Anom obećanoga mesiju vidio i narije- 
stio kao ,svjetlo na prosvjetu pogana i slavu puka Izraelova“ 


(Luk. 2, 42.), ali i prorekao njemu i njoj, što ih s vremenom čeka. 
Crkva je naredila, da se taj dan blagosilju voštanice 


svijeće. S ovako blagoslovenim gorećim svijećama ide po crkvi 


ophod. Ophod ovaj naznačuje put Marijin u Jeruzalem, 


kad Isusa u naručju nošaše u hram. 

Pogani su u veljači (Februalia i Lupercalia) imali više sve- 
tkovina na čast bogu Panu, na kojima su s gorećim bakljama 
obilazili ulice. Svijećnicom htjede crkva da odvrati kršćane od 
tih poganskih svetkovina. 

Prikazati nam se je taj dan Isusu očistivši svoju dušu 
od grijeha, te svijetliti svjetlom istine i dobrih djela. 

Dobri kršćani užižu blagoslovene svijeće za nepogode vremena 
i mole se Bogu, da je odvrati od njih; isto tako davaju ih u ruke: 
umirućima, neka ih Bog vodi u svjetlo života vječnoga. 


II. Uskrsno doba. 


Uskrsno doba sadržaje poglavito muku, smrt, uskr- 
snućeiuzašašće Kristovo. 


S. 64. Korizma. 


Glavni je blagdan u ovo doba Uskrs. Dalja priprava 
za nj je već od apostolskih vremena posti korizma. U prvo 
doba nije svuda jednako dugo trajala korizma: neki su kršćan 

počeli postiti sedamdeset, drugi šezdeset, a treći pe- 
deset dana prije Uskrsa. Od ovoga običaja imadu još i sada 
imena nedjelje: sedamdesetnica (septuagesima), šezd e- 
setnica (sexagesima), pedesetnica (quinquagesima) de- 
veta, osma i sedma nedjelja prije Uskrsa ili tri nedjelje prije 
pepelnice. 

U 6. stoljeću odredila je crkva, da korizma traje 40 dana, 
tj. od pepelnice (čiste srijede) do Uskrsa. Šest onih dana» 
što su više, otpadaju na šest nedjelja, kada nije post. 

One tri nedjelje prije pepelnice: sedamdesetnica, 
šezdesetnica, pedesetnica priprava su za samu korizmu, 
te se služba Božja na njima obavlja u modru ruhu, ispušta se 
»Gloria“ i ,Me misa est“, kao u korizmi. 

Crkva je korizmu ili post odredila: a) da mi posteći 
slijedimo stope Isusa, koji je također 40 dana postio; b) da proma- 
tramo muku i smrt Kristovu; e) da se dostojno pripravimo za 
Uskrs, moleći pobožnije, ispitujući svoju dušu, probuđujući što 
savršenije kajanje, kroteći svoje požude, i primajući sv. sakra- 
mente: pokoru i pričest. Korizma je po tomu vrijeme pokore. 

1. Crkva u korizmi: a) zabranjuje svečane svatove 
ijavne zabave, a b) zapovijeda sve dane postiti osim 
nedjelje. 

Posti onaj, koji se jedanput na dan do sita najede, i 
to posnih jela; uzdržava se od mesa (t.j. ne mrsi), 
iko ne jede mesa. Postiti je dužan svaki, koji je navršio 21. go- 
dinu života, a uzdržavati se od mesa svaki, koji je došao k ra- 
zumu, ako jednoga i drugoga ne ispričava valjan razlog. U nekim 
su biskupijama s važnih razloga biskupi dozvolili mrsiti u ko- 
rizmi osim tri dana itd. 

Post nalaže crkva zato: a) da ponešto zadovoljimo za uči- 
njene grijehe i da sebi stečemo oprost zasluženih kazni; b) da 
se vježbamo u odricanju samoga sebe. Posteći treba da odlo- 
žimo svoje obične mane i da sebi svetimo život. 

2. Crkva običaje u korizmi: a) slike svetaca na žrtveni- 
cima prikriti modrom koprenom, a samo sliku propetoga 
Spasitelja stavlja nam pred oči, da nam bude vazda nje- 
gova muka i smrt pred očima, u pameti i u srecu; b) svetu 
misu služi u ljubičastom odijelu, ako nije kakav drugi svetac; 
izostavlja ,Gloria“i ,Ite missa est“; i c) obavlja posebne 

pobožnosti, kao: korizmene propovijedi, večernje 
iputkriža. 

Napomena. Crkva je naredila četiri puta post na godinu, 
koji se zove kvatre ili četvrtni post, ito srijedom, petkom 
i subotom svako godišnje doba. U proljeću pada taj post poslije 1. 
korizmene nedjelje, u ljetu poslije Duhova, u jesen poslije 14. rujna, 
u zimi poslije 13. prosinca. Taj je post zato: a) da zadovo- 
ljimo Bogu za neumjerenosti učinjene prošle četvrti ; b) da sebi 
od Boga isprosimo blagoslov za vremenita dobra; i 6) da 
Gospod dade svojoj sv. crkvi dobrih svećenika. Nekad su 
svećenici bili zaređivani o kvatrama. 


S. 65. Pepelnica (čista srijeda). Gluha nedjelja ili ne- 
djelja muke. 


i. Već prvi dan korizme t. j. na pepelnicu posiplje crkva 
vjernima svojim glave blagoslovenim pepelom hoteći da ih 
sjeti, da se je započelo vrijeme pokore. Pepeo bijaše u svako 
doba znak pokore. Tako reče Job: »Činim pokoru u prahu 
i pepelu“ (42, 6.). Ninivljani posipaše sebi glave pepelom, 
da okaju grijehe, kada im je Jona propovijedao pokoru (Jon. 3.). 
No crkva hoće još ovim da živo predoči čovjeku, što je bio i 
što će biti, da ga tim jače skloni na poniznost i pokoru. Sve- 
ćenik praveći pepelom križ na čelu govori mu: »Spomeni 
se, da si prahida ćeš se u prah pretvoriti“ (Gen. 
3, 19.). — Ovaj se pepeo napravi od grančica blagoslovenih na 
Cvjetnicu prošle godine, kojima pokazaše kršćani radost nad 
ulaskom Isusovim u Jeruzalem. 


2, Peta nedjelja korizmena zove se nedjelja 
muke, jer se od ovoga dana počinje crkva jače baviti s mukom 
Isusovom, ili u nas gluha nedjelja, što sve veselje u crkvi i 
vani zamukne. Tu nedjelju zastiru se propela modrom 
koprenom, jedno što evanđelje onoga dana propovijeda, kako 
se Isus bio sakrio Židovima, kad su ga naumili kamenovati, 
drugo, što je Krist u mukama prikrio svoju božansku narav, a 
treće, da crkva pokaže svoju tugu zbog neopisivih muka nje- 
govih. U misi se izostavlja psalam ,Judica“ i ,Slava Ocu“ itd. 
sve, što iskazuje veselje; tada bo se valja spominjati sramote i 

pogrde, što je Spasitelju nanesena po raspinjačima i svim lju- 
dima, koji ikada svojim grijesima skriviše, da je došao na križ. 


$. 66. Cvjetnica. 


Šesta nedjelja korizmena zove se Cvjetnica, jer na ovu 
nedjelju opslužuje crkva uspomenu Isusova svečanog ulaza u 
Jeruzalem, kadno ga puk svečano dočeka sterući mu po putu 
granje i haljine svoje i pozdravljajući ga: ,Hosana sinu Davidovu!“ 

Na Cvjetnicu se prije svečane mise: a) blagosilja cvi- 
jeće i granje, b)drži se ophod (procesija) oko crkve s blago- 
slovenim grančicama, i c) pjeva se pod misom muka Isusova. 

Blagosiljajući misnik grančice moli, da bi Bog blago- 
slovio onu kuću, u kojoj će se čuvati one grančice, zatim ih 
poškropi blagoslovenom vodom i okadi ih. 

Ophod ide oko crkve. Vraćajući se dođu pred zatvorena 
crkvena vrata; pjevači iznutra i izvana izmjenice pjevaju slavo- 
spjev, i kad otpjevaju, pokuca misnik donjim krajem križa 
tri puta na zatvorena vrata, na što se ona otvore. 

Palme su znaci pobjede i po tomu dobrih djela, ko- 
jima mi možemo steći pobjedu nad napastima. Ophod nam 
predočuje svečani ulaz u Jeruzalem, ali i čvrstu odluku, da 
nastojimo svladati napasti i tvoriti dobra djela, da budemo 
vrijedni jednom s Kristom ući u nebo. Zatvorena vrata 
označuju, da je nebo prije Krista bilo zatvoreno, a da ga je tek 
on po križu t. j. po smrti otvorio. 

Muka se pjeva (ili čita) na Cvjetnicu po Mateju, u utorak 
po Marku, u srijedu po Luci, au petak po Ivanu: Dok se muka 
pjeva, utrnu se svijeće, jer se u muci navješćuje i smrt onoga, 
koji je svjetlo svijeta. Kod riječi: ,Viknuvši iza glasa pusti 
dušu“ ili ,Prekloni glavu i izdahnu“ kleknu svi, te hvale Spa- 
sitelju za veliku ljubav, iz koje bijaše pripravan zan sna drvetu 
križa umrijeti. 


8. 67. Veliki tjedan. Velikotjedne večernje i jadikovke 


1. Gvjetnicom počinje se veliki tjedan. Veliki zove se 
zato, što su se u njemu veliki čini po čovječanstvo zbili, 
kojih se sada svake godine kršćani opominju. Ti su čini: sve- 

čani ulaz Isusov u Jeruzalem, naređenje presv. ollarnoga 
sakramenta, muka i smrt Kristova. Zove se i tihi tjedan, što 
se služba Božja ovršuje na tiho, i što su nekada po zapovijedi 
cara Konstantina prestajali svi javni poslovi. Napokon se zove 
»Svetitjedan“, što se spomen čini sv. tajna. Ovoga tjedna 
osobito treba promatrati muku i smrt Isusa Krista. 

2. U srijedu, četvrtak i petak po podne opslu- 


žuju se večernje ili jadikovke. Na tim večernjama pje-“ 


vaju se psalmi, jadikovke Jeremijine, i čitaju takova 
štiva sv. pisma, koja govore o muci Kristovoj. Nekada su se 
držale ove večernje poslije ponoći u četvrtak, petak i su- 
botu, a od 14. stoljeća ovršuju se dan prije poslije podne. 

Psalmi su sv. pjesme ponajviše Davidove, koje izriču 
žaobu i bijedu zbog grijeha i proroštva o muci i smrti 
Kristovoj. Pjevaju se bez orgulja, a ne garažu se sa: Slava 
Ocu itd., kao obično. 

J ato vke (lamentationes) su tužne pjesme, što ih je 
nekada pjevao prorok Jeremija na razvalinama jeruzalemskim ja- 
dikujući nad tužnim udesom Jeruzalema i svoga naroda, i vapi- 
jući za milost i spasenje. One nas sjećaju naših grijeha i opo- 
minju, da se obratimo k Bogu pravom pokorom, da Gospod od- 
vrati od nas kazni. Zato se i svaka ova pjesma završuje riječima: 
»Jeruzaleme, obrati se Gospodinu Bogu svomu!“ Što se kaže Je- 
ruzalemu, to se kaže svakomu grješniku. 

Kod ovih večernja stoji pred velikim žrtvenikom trokutni 
svijetnjak, a na njemu gori 15 svijeća. Četrnaest ih je žutih 
voštanica, a petnaesta najviša na rtu trokuta jest bijela. Iza 
svake pjesme utrne se po jedna svijeća tako, da napokon gori 
samo najviša bijela. Iza svakoga retka slavospjeva ,Benedictus“ 
(Blagosloven..., pjesma, što ju je pjevao Zaharija, kad 
mu se sin Ivan rodio) utrne se po jedna žuta voštanica, 
kojih 6 gori na žrtveniku. Napokon se odnese jedina goreća 
bijela svijeća za žrtvenik. Iza posljednje molitve nastane lupa i 
tutnjava crkvom, donese se iza žrtvenika bijela svijeća, 
čim se završi večernja. 

Žute voštanice znače apostole i učenike, bij sla pak 
voštanica Krista. Pojedine se žute voštanice zato 
trnu, što su učenici svoga učitelja ostavili u 
muci, išto je smrću Isusovom nastala tmina na zemlji. 

Bijela se svijeća na šas sakriva za oltar i opet po- 
slije donosi za znak, što sečinilo da je svjetlo svijeta smrću 
Kristovom ugaslo ; ali ono je bilo samo sakrito, te se poslije uskr- 
snuća još sjajnije pokazalo. Lupa i tutnjava predočuje potres 
i druga čudesa, što su se zbila pri smrti i uskrsnuću Kristovu. 


S. 68. Veliki četvrtak. 


Ovaj dan opslužuje crkva uspomenu: što je Isus Krist 
na posljednjoj večeri naredio presv. oltarski 
sakramenat, i što jeiza toga još one noći bio 
uhvaćenisudu predan. 

Ovaj dan: a) služi se svečana misa; b) svete se ulja u 
stolnim crkvama; 6) skida se sa žrtvenika vas ures, i d) pere 
biskup noge. 

1. Sv. misa služi se ovako: a) kod sv. mise upotrebljava se 
bijelo ruho, kao što je i propelo na žrtveniku zavito bijelom kopre- 
nom: b) na ,Gloria“ zazvone sva zvona, koja potom za- 
muknu svedo ,Gloria“ u misi na veliku subotu; mjesto zvonova 
čegrću drvene čegrtaljke; c) misnik posveti tri sv. hostije, 
i d) poslije pričesti dijeli se prisutnim svećenicima sv. pričest. 

Bijela boja misne oprave i koprene, zatim ,Gloria“ u misi i 
zvonjava zvona znaci su radosti nad tim, što je Isus Krist naredio 
presv. olt. sakramenat. Zam uk zvona poslije , Gloria“, pa sve do 
»Gloria“ na veliku subotu znak je tuge zbog gorke muke, koja se 
taj dan započela. Čegrtanje bijaše u običaju u prvo doba 
kršćanstva, kadno još ne bijaše zvonova. Posvećuju se tri 
hostije: jednu poblaguje misnik taj dan; drugu ostavi za 
veliki petak, kada se ne služi prava misa, a treću spremi u 
pokaznicu za sv. grob. 

Po svršenoj misi odnese misnik dvije hostije u kaležu, koji 
je pliticom, pokrovcem, i koprenom pokrit, u ophodu, pjeva- 
jući pjesmu ,Pange lingua“ na koji za to uređeni oltar ili u 
kapelicu. 

2. Ulja se svete samo u stolnim crkvama. Trovrsna su ulja: 
bolesničko (oleum infirmorum), krizma (chrisma)i pouč- 
ničko (oleum catećhumenorum). 

a) Poslije podizanja ide biskup praćen 192storicom misnika, 
7 đakona i 7 pođakona k stolu, gdje su posude sa sv. uljem. 

Biskup moli nad bolesničkim uljem, da bi ono bilo bole- 
snima na spasenje duše i tijela. 

Dvanaest je misnika kao što bijaše dvanaest apostola oka 
Isusa na posljednjoj večeri, a sedam je đakona i sedam pođa- 
kona, jer je nekoć uza svaku biskupsku crkvu bilo toliko đakona 
i pođakona. 

b) Poslije sv. pričesti sveti se krizma (to je smjesa bal- 
sama i ulja). Biskup blagoslovi najprije balsam, zatim dahne 
u ulje u obliku križa i blagoslovi ga. Oboje ovo smiješa biskup 
i moli, da bi ova pomast svima bila spasilo, koji će se njom 
mazati. Iza toga naklonivši se pozdravi krizmu ovako: ,Zdravo 
sv. krizmo!“ i poljubi posudu. To isto čini za njim svih 
dvanaest misnika. 

Biskup zadahnjuje ulje za znak, da će se po njemu 
Duh Sv. dijeliti. Pozdravomipoljupcem hvali on Boga, 
što je ulje milošću Spasiteljevom postalo spasilom duše i tijela. 

c) Odmah poslije posvete krizme posvećuje se istim redom 
poučničko ulje. 

Posvećuju se pak ulja na veliki četvrtak zato, što je Krist 
na taj dan zaredio apostole za svećenike. 

3. Spremivši dvije sv. hostije, zaredi misnik od žrtvenika 
do žrtvenika i poskida s njih vas ures, a pjevači u to vrijeme 
pjevaju psalam 21., u komu bijaše ovo prorečeno: ,Razdije- 
liše sebi odjeću moju, a za haljinu mi baciše 
kocke“ (Psl. 21.). Ovo je stari običaj; nekada su se žrtvenici 
vazda poslije sv. mise raskrivali i prali; a ujedno naznačuje ono 
što su Isusu poslije smrti svukli odjeću. 

4. Napokon peru se noge. 

a) Đakon pjeva ono štivo evanđelja, koje pripovijeda o 
pranju nogu na posljednjoj večeri. 

b) Biskup odloži plašt, opaše se ručnikom i pere dvanaesto- 
rici misnika ili siromašnih staraca noge. Čim opere jednu nogu, 
obriše je i poljubi. 

6) Opravši ovako svima noge opere sebi biskup ruke, ogrne 
plašt 1 izmoli završnu molitvu. 

Perući noge biskupi pođoše stopama Krista, koji je na po- 
sljednjoj večeri svojim apostolima noge prao i njima zapovjedio. 
da slijede njegov primjer. Isus htjede, da svojim apostolima usiječe 
iim u srce poniznost i bratinsku ljubav. I neki kršćanski vladari 

peru na taj dan noge siromašnim starcima, hoteći tim pokazati, 
da su oni, ma i visoki čašću, ipak braća njihova. U Rimu pere 
sv. otac papa noge dvanaestorici misnika. 


S. 69. Veliki petak. 


Veliki je petak spomendan muke, smrti i 
ukopa Spasiteljeva. Kršćanima je to dan tuge. Crkva tu- 
guje, što je trebalo, da Krist za naše grijehe pogrdnom smrti 
umre. Ovu tugu odavaju i svi obredi toga dana. 

1. Uvod. Na početku službe Božje ne užižu se odmah na 
žrtveniku svijeće i ne gori ni vjekovito svjetlo; propelo 
je zavito crnom koprenom. U crnom ruhu pristupi misnik 
s podvornicima k žrtveniku, baci se s njima ničice, te se klanja 
neizmjernoj ljubavi Isusovoj. 

Svijeće i vjekovito svjetlo neupaljeno pokazuje, da je Krist, 
svjetlo svijeta, na križu umr'o. Crninana propeluimi- 
sniku naznačuje, da je smrt Isusova sve duboko rastužila. Bja- 
čivšise ničice misnik s podvornicima snizuje se do praha 
pred Gospodinom, koji se bješe na ovaj dan snizio do smrti križa. 

2, Štivenja. Ležavši ovako neki čas, digne se misnik i 
čita odlomak iz proroka Oseje, gdje se prorokuje, da 
će Isus uskrsnuti. To je kao utjeha. Tada moli, da nam 
muka Isusova bude na spas, a ne na propast. 

Po tom čita iz 2. knjige Mojsijeve, kako se propisalo 
Židovima klati i blagovati vazmeno jagnje. Ovo vazmeno jagnje 
bijaše prilika Spasiteljeva, pa zato se namah: po tom i čita, 
kako je bilo žrtvovano jagnje novoga zavjeta : čita se naime muka 
po sv. Ivanu. 

3. Molitve. Poslije pročitane ili otpjevane muke moli 
misnik molitve za sveljude: za crkvu, za papu, 
za biskupe, misnikei đakone i za vjerni puk, za 
cara i kralja, za katehumene, za potrebe cije- 
loga kršćanstva, zakrivovjerceiraskolnike, za 
Židove i pogane. Pred svakom ovom molitvom  prizove 
misnik sve nazočne, da s njim mole: ,Oremus t. j. Pomolimo 
se!“ a đakon opet: ,Flectamus genua“ (Prignimo koljena). Na 
što se odmah odgovori: ,Levate!“ (Dignite). 


Pred molitvom za Židove ne prigiba se koljeno, jer su se 
oni taj dan Kristu rugali klecajući pred njim. 

Crkva moli na veliki petak za sve ljude, jer se Krist na 
taj dan za sve ljude žrtvovao svomu nebeskomu Ocu, a crkva 
želi, da svi ljudi budu dionici plodova Kristove žrtve. 

4. Klanjanje propelu. Kad se dovrše molitve, svuče 
misnik kazulu, uzme zastrto propelo, razastre ga i 
pjeva okrenut prema puku po tri puta sve to višim glasom: 
s»Evo drvo križa, nakom višašespas svijeta“ (Ecce 
lignum erucis . . .), a pjevači prihvate: ,Dođite poklonimo 
se“ (Venite adoremus). Tada položi misnik raskrito propelo dolje 
pred žrtvenik, izuje cipele, klekne na tri postaje, pokloni se pro- 
pelu i napokon poljubi pet rana. Za njim čine to isto drugi 
misnici i puk. Za to vrijeme pjevaju pjevači pjesme ukornice 
(improperia). 

Raskrivanje propela predočuje nam, kako su Isusu svukli 
odjeću i kako je propeti Spasitelj iznajprije neznan bio na 
svijetu, a poslije malo po malo po svuda bio naviješten i obo- 
žavan. Misnik pokazuje puku propelo, da ga gane na 
pokoru. On izuva cipele iz štovanja prema Kristu, koji je 
svojom smrću na križu zaslužio svijetu oprost i mir; ljubi 
rane iz ljubavi prema božanskomu Spasitelju. Ukornice su tu- 
žaljke pjesme, u kojima se Kristtuži, kako mu je narod žudijski, 
komu je on toliko dobra učinio, nezahvalan i kako je s njim 
okrutno postupao. Ova pjesma ide i mnoge kršćane, koji su Kristu 
nezahvalni. 

5. Misa sposvećenim unaprijed tijelom Kri- 
stovim (misa praesanctificatorum). Užežu se svijeće na žrtve- 
niku, a misnik ide u ophodu po sv. hostije, što su jučer po- 
svećene i spremljene. Donesavši ih na žrtvenik položi ih na tje- 
lesnik i okadi. Ulije zatim vina i vode u kalež. Iza toga opere 
sebi ruke i došavši u sredinu žrtvenika okrene se prema 
puku i pozove ga na molitvu: ,Molite se braćo“ 
(Orate fratres), te nastavi moliti Očenaš do kraja. Tada digne 
sv. hostiju desnom rukom u vis, razlomi je na tri 
dijela, pusti jedan dijelak u kalež, izmoli posljednju molitvu za 
sv. pričest, i govori: Gospodine, nijesam vrijedan . . . (Domine 
nom sum dignus). Pričesti se ovom jednom prilikom i izmoli 
kratku zahvalnicu molitvu. 

Ovi se obredi zovu misa unaprijed posvećena, 
jer se taj dan ne pretvara kruh u tijelo ni vino u krv Isusovu, 
već se samo blaguje hostija, što je jučer posvećena i pije nepo- 
svećeno vino. Na veliki petak ne služi se prava misa, jer se 
taj dan prikazala krvna žrtva na križu. 


6. Polaganje ugrob. Na kraju svih obreda stavi se: 


treća ona hostijau pokaznicu (monstrancia), koja se 
bijelom koprenom prekrije i odnese u ophodu u sv. grob, da joj 
se vjernici klanjaju. Ovdje ostane do subote u večer. 


Pokaznica zastire se bijelom koprenom za znak, 


da je Spasitelj, zavit u bijelo platno, bio u grob položen. Grob: 


se što ljepše uresiišto bolje rasvijetli, da se vrše riječi proroka: 
,»Grob će mu bitisjajan“ (ls. 11, 19). — Vjernici posje- 
ćuju ove dane sv. grob ili grobove, te hvale Spasitelju, koji u 
grobu počiva, na milosti, koju nam je svojom smrću zaslužio, i 
kaju se ondje za svoje grijehe, zbog kojih je on umr'o na križu. 


$. 70. Velika subota. 


Velika je subota spomendan Spasiteljeva ležanja: 


ugrobu. Nekada vladaše na veliku subotu najveća tišina u 


crkvi i nije se sv. misa služila. Istom u noći slavila se pred-- 


slava (vigilia) uskrsna, a poslije suje prenijeli u subotu do podne.. 


Obredi su ovi: a) blagosilja se vatra i uskrsna svi-- 


jeća; b) posvećuje se voda za krštenje; c) služi se svečana misa 
i d) slava se pod večer uskrsnuće. 


1. Blagosiljanje vatre i uskrsne svijeće. a)i 


Pred crkvom iskreše se iz kremena i naloži vatra, koja se bla-- 
goslovi. U njoj se spali ostatak staroga sv. ulja. Iza toga blago-- 


slovi se petzrnatamjanovih za uskrsnu svijeću. 


Blagoslovena vatra i pet zrna tamjanovih ponesu se u op-: 


hodu u crkvu. Na ulazu u crkvu upali đakon jednu svijeću na 
trorožnom svijetnjaku blagoslovenom vatrom  zapje- 


vavši: ,Svjetlo Kristovo“ (Lumen Christi), i prignuvši. 


koljeno. Pjevači mu odgovore: ,Hvala Bogu!“ (Deo gratias). 


Drugu opet svijeću zapali na sredini crkve istim načinom, a. 


treću blizu žrtvenika pjevajući sve to višim glasom. 

U staro se doba dnervice iz kremena izbijao i blagosiljao 
oganj, kojim su se svijeće u crkvi užizale. Kasnije bijaše to samo 
na veliku subotu. 

Tronožnisvijetnjak naznačuje presv. Trojstvo. Nova 
se vatra nosi uophodu u crkvu za znak, da se Isus po- 
slije uskrsnuća opet pokazao svojim učenicima. 

b) Blagosilja se pri žrtveniku uskrsna svijeća. 
Za blagoslova pjeva se slavna pjesma ,Exultet“ (t. je Kliči ...), 
koja navješćuje veselu vijest o uskrsnuću Isusovu. Blagosiljajući 


1 
đakon (ili misnik u đakonskom odijelu) utakne unakrst (45) 


pet zrna tamjanovih u nju i upali je jednom svijećom s tronožna 
svijetnjaka. Nešto kasnije upale se i prije utrnule svjetiljke 
u crkvi. Napokon stavi se uskrsna svijeća na stranu evan- 
đelja uz žrtvenik, gdje ostane do Spasova i užiže se za sve- 
čanih misa. 

Uskrsna svijeća prilikuje Krista: neužežena na- 
značuje, kako leži u grobu, a užežena uskrsloga Spasitelja. 
Pet rupica na njoj naznačuje pet rana Kristovih; a pet 
zrnatamjanovih, koja se zatiču u te rupice, znače, da je 
tijelo Kristovo bilo mirodijama pomazano. Sve se svjetiljke 
upale, što svaka rasvjeta duha izlazi od Krista. Uskrsna svi- 
jeća ostaje do Spasova kod žrtvenika, jer je Krist poslije uskr- 
snuća još 40 dana ostao na zemlji. 

Iza toga čita misnik zaogrnut plaštem 12 proroštvo». Pro- 
roštva su štiva st. zavjeta, koja pokazuju na duševni preporod, 
koji se vrši na katehumenima po sv. krštenju, a na krštenima 
po sakramentu pokore. 

2, Voda se krsnica ovako posvećuje: 

a) Misnik pođe u ophodu ka krstionici, pjeva molitve i 
obavlja samu posvetu vode ovako: 

2%) blagosilja vodu znakom križa, jer krst ima svoju 
moć tek od smrti Kristove na križu ; 

8) dotaknedlanom površinu vode za znak, da 
kao što je u početku Duh Božji lebdio nad vodom, tako će on 
svojom milošću lebditi nad onima, koji će primiti krst; 

Y) ispuljimalo vode na četiri kraja svijeta, za 
znak, da će se krstom spasti svi ljudi svega svijeta; 

8) zadahne vodu tri puta za znak, da se po kr- 
štenju čovječjoj duši udahnjuje vrhunaravni život, kao što je ne- 
kada prvomu čovjeku Stvoritelj dahom dao dušu i život, i da joj 
se podjeljuje milost Duba Sv., kao što je Isus dahom predao 
Duha Sv. apostolima ; : 

e) umoči tri puta u vodu uskrsnu svijeću, 
priliku Isusa, za znak, da je krstu moć od Krista, koji krštene 
izvlači iz grješnoga ponora; 

d) poškropi tad vjerne vodom, da se sjete na krstu 
primljene svetosti; napokon 

nulijekatehumenskoga uljaikrizme u vodu, 
da se predoči obilje Duha Sv., koji se dobiva u krstu. 

b) Dogotovivši to vrati se misnik k žrtveniku i baci se 
pred njim ničice. U to se pjevaju litanije svih sve- 
taca. Na riječi: ,Mi grješnici prosimo te, posluhni nas!“ 
digne se i pođe u sakristiju. 

3. Sv. misa. Odjeven u bijelo misno ruho pođe misnik 
k urešenu žrtveniku i služi ovako sv. misu: a) na Gloria za- 
Zvone sva zvona; b) iza poslanice pjevaju misnik i 
pjevači izmjenice tri puta sveto višim glasom ,Alleluja“;i 
€) đakon pjeva na koncu: ,Ite missa est, Alleluja, Alleluja.“ 

Misno je ruho bijelo i žrtvenik urešen, jer se ova 
služba već proteže na slavno uskrsnuće. Na ,Glorie“ zvone 
zvona i pjeva se ,Alleluja“ (slavite Gospodina) zbog veselja, što 
je uskrsnuo Gospodin. 

4. Slavlje uskrsnuća. Pod večer pristupi misnik za- 
ogrnut bijelim plaštem k sv. grobu, okadi presv. otajstvo. skine 
s njega koprenu, primi ga u ruke i, okrenuvši se prema puku, 
zapjeva: ,Spasiteljuskrsnu.“ Iza toga krene u svečanom 
ophodu prema žrtveniku, zapjeva ondje ,Te Deum“ i dade 
blagoslov s presv. otajstvom. 

Negdje ide ophod najprije po crkvi, ili ako je povoljno vri- 
jeme oko crkve i dalje po vani. Dobri kršćani užižu svijeće na 
prozorima i kite prozore, kuda ophod prolazi. 


S. V1. Uskrs. 


Uskrs je spomendan uskrsnuća našega Gospodina Isusa 
Krista. Slavi se već od apostolskih vremena. Sveti oci zovu ovaj 


96 


blagdan svecem svetkovina ito posve pravo, jer je Krist 
svojim uskrsnućem nepobitno dokazao, da je nauk njegov istinit 
i da je on Božji poslanik, da sam Bog. Uskrsnuće Kristovo po- 
krepljuje i nas u nadi, da ćemo jednom uskrsnuti. 

Uskrs se slavi u 1. nedjelju, koja dolazi poslije punoga mje- 
seca proljetne jednači, dakle između 22. ožujka i 25. travnja. 

Po Uskrsu ravnaju se 1 druge pomične svetkovine kao : 
Spasovo, Duhovi itd. pa i korizma. 

Ovaj radosni blagdan provodi crkva veselo. 

a) Sretajući se kršćani pozdravljali bi se riječima: 
»Uskrsnu Gospodin!“ a odzdravljali: ,Uskrsnuo uistinu!“ Drugi 
opet riječima ,Veseo Alleluja!“ (t. j. veselo hvalite Boga !). 

b) Žrtvenici se kite, misa se služi u najljepšem 
ruhu, a uz veselu svirku i popijevku čuje se više puta ,Alleluja.“ 
Na velikom žrtveniku stoji kip uskrsnuloga Spasitelja 
sa zastavom. Na evanđeoskoj strani gori uskrsna svijeća. 

c) Već od starine blagosilja se meso, kruh ijaja. 

d) Moli se obično stojeći. 

Zastavica u ruci Spasiteljevoj znači pobjedu, što ju 
je Krist svojim uskrsnućem održao nad smrću i paklom. 

Stojeći obavljaju se molitve za znak, da je Krist uskrsnuo. 

Blagosiljati na Uskrs meso, jaja i kruh u običaju 
je od starine, kad su kršćani cijelih 40 dana tako postili, da ni- 
jesu blagovali ni mesa ni jaja, pa zato dadoše te stvari blago- 
sloviti, da im ne naškode. Osim toga sjeća blagosiljanje 
mesa na uskrsno jagnje, blagosiljanje jaja na uskrsnuće Isusa i 
na naše uskrsnuće, a ono kruha na nebeski kruh, koji se daje 
vjernima za hranu. 

Uskrs treba da svakoga kršćanina sjeti, da mu je iz gri- 
jeha uskrsnuti na novi bogoljubniživot. 


$. 72. Bijela nedjelja. 


Poslije Uskrsa ima šest nedjelja. Prva se zove bijela 
nedjelja (Dominica in Alba), što su na nju u stara vremena 
pokrštenici bijele haljine, koje su dobili na veliku subotu, kad 
su se krstili, svlačili i krsni zavjet ponavljali. 

Bijele haljine naznačuju nevinosti svetost, koja se 
na krštenju dobiva. Taj dan valja nam se sjetiti svetosti, što smo 

je stekli po sv. krštenju, i odlučiti, da ćemo je neokaljanu ču- 
vati do kraja života. 


S. 18. Ophod (procesija) na Markovo ina tri prozbena dana. 


1. Ophod na Markovo potječe iz starine: jer se već 
u 6. stoljeću za pape Gregorija Velikoga svake godine opslu- 
živao, da Bog odvrati strahovitu ku gu od ljudi, a svaku 
nepogodu susjevai vinograda. 

Ophod polazi iz crkve, gdje su se započele litanije svih sve- 
taca pjevali, i ide pjevajući u polje, gdje misnik blagosilja 
usjeve, vinograde i sav prirod. Za blagosiljanja pjevaju se 4 štiva 
iz svakoga evanđelja po jedno i to tako, da se misnik, koji pjeva 
evanđelje, svaki put licem okrene na drugu stranu. Ovo se čini 
zato, što se evanđelje mora navješćivati svim narodima po ci- 
jelom svietu i što se blagoslov na sav prirod proteže, a ne samo 
na prirod one njive ili polja, gdje se blagoslov obavlja. Poslije 
blagoslova krene ophod istim načinom natrag u crkvu, gdje se 
služi sv. misa, ako nije obavljena u kojoj bližnjoj erkvici. 

2. Ophod na tri prosna dana. Tri dana (ponedjeljak, 
utorak i srijeda) prije Spasova zovu se prosniili prozbeni 
dani (negdje ih još zovu križevski ili križevi), jer treba 
osobito ova tri dana prošnje Bogu šiljati. I na ta tri dana 
obavljaju se ophodi u svakoj župi. 

Ovo je običaj u kat. crkvi već od 5. stoljeća, koji je za- 
počeo sv. Mamerto, biskup u Vienni u Francuskoj. Grad naime 
Viennu i okolicu pohađahu više godina što kakve bijede: potres, 
požari, nerodica, divlja zvjerad itd.; a da Bog odvrati te kazni, 
naredi sv. Mamerto javne opće molitve i ophode. On bi sabrao 
vjernike u povorku, i moleći i pjevajući obilazio poljane, te 
nesta nesreće. Naskoro se za njim povedoše i drugi biskupi, 
dok papa Leon III. (813. +) ovu pobožnost ne uvede u Rimu i 
poslije u cijeloj crkvi. 

Ophodi polaze iz župne crkve svaki dan k drugoj kape- 
lici, gdje se sv. misa služi, ili gdje nema kapelice, k propelu ko- 
Jemu, te se vraćaju istim načinom u župnu crkvu. Drže se pak 
danas poglavito zato: a) da se Bogu zahvalimo za primljene 
blagodati; b) da sebi isprosimo dobru ljetinu i c) da nas 
Bog opčuva od vremenitih zala. Uskrsno je ovo doba upravo 

Cvjetko Rubetić: Katolička liturgika. T 


98 


Za njih zgodno; jer je naša molitva Bogu ugodnija, ako smo 
duševno uskrsnuli s Kristom. 


8. 74. Spasovo ili uzašašće Gospodnje na nebo. 


Isus Krist je četrdeseti dan poslije uskrsnuća u če- 
tvrtak na očigled svojih apostola svojom moći uzašao na 
nebo. Na uspomenu toga događaja slavi se svake godine 40. 
dan poslije Uskrsa Spasovo ili uzašašće njegovo na nebo. 

Kip se uskrsnuloga Spasitelja ukloni sa žrtvenika 
za evanđelja, kada se dođe do riječi: ,Uzet je na nebo“: a 


uskrsna se svijeća ugasi poslije evanđelja, što je Isus ostavio“ 


ovaj svijet. 
Ovaj blagdan zove se zato Spasovo, što je ovaj dan Isus 
završio djelo spasenja našega vrativši se k Ocu. 


ILI. Duhovsko doba. 


Duhovsko doba sadržaje uspomenu poslanja Duha Sv. 


$. 75. Uoči Duhova (vigilia). 


Glavni je svetae ovoga doba Duhovi. Dalja priprava 
za Duhove jesu deset dana od Spasova do Duhova; bliža pak 
je subota uoči Duhova. 

Uoči Duhova: a) posvećuje se voda za krst, i b) služi se 
svečana misa, 

1. Posveta vode obavlja se upravo onako, kao što i na 
veliku subotu ($. 70,): samo što se ne čita dvanaest proroštva 
već šest. Posvećuje se pak voda zato na taj dan, što su se u 
staro doba i ove subote svečano krstili katehumeni. 

9. Svečana se misa služi bez ulaza, a na ,Gloria“ zvone 
sva zvona. 

Taj je dan i zapovjedni post. 


8. 76. Duhovi. 


Duhovi (Trojaci) su blagdan ma uspomenu, što je pe- 
deseti dan poslije uskrsnuća Isusova Duh Sv. sišao 

na apostole. Na ovaj je dan i crkva započeta, jer se na govor 
Petrov do 3000 ljudi pokrstilo. 

Krist je pred uzašašćem svojim apostolima obećao Duha 
Sv. Apostoli bijahu u Jeruzalemu s drugim vjernicima sabrani 
na molitvi. Oko treće ure (naše 9.) podiže se huka i šum kao 
od silna vjetra, i napuni svu kuću, gdje su bili, i Duh Sv. siđe 
na njih u prilici gorećih jezika, napuni ih svojih darova, oni po- 
češe različitim jezicima govorili i Boga slaviti. Otvoriše zatim 
vrata i Petar uze sakupljenoj svjetini propovijedati, te tako se 
pokrsti do 3000 ljudi. 

Duh Sv. siđe u prilici valre za znak, da će ljude prosvjetlji- 
vati, jačati i od grijeha čistiti t. j. svetiti. Lik jezika naznačuje 
čudnovati dar jezika, što su ga apostoli za raširivanje evan- 
đelja dobili. 

U stolnim crkvama dijeli se u cijeloj osmini ili samo u ne- 
djelju i ponedjeljak sv. potvrda. 


$. 77. Nedjelje poslije Duhova. Blagdan presv. Trojstva. 


Nedjelje, što idu poslije Duhova do došašća, zovu 
se nedjelje po Duhovima. Ima ih 24, no ne uvijek. Ako je 
ranije Uskrs, onda ih ima i više, ako kasnije, onda manje. Kad 
ih je više, tada se između 28. i 24. umetnu one nedjelje poslije 
Bogojavljenja, koje su bile ispuštene; no uvijek se čita evanđelje 
na posljednju nedjelju od nedjelje 24. 

Prva nedjelja poslije Duhova zove se nedjelja presv. 
Trojstva. Crkva na taj dan svečano ispovijeda tajnu presv. 
Trojstva, t.j. da je Bog jedan u naravi, a troj u osobama, Otac, 
Sin i Duh Sv., te se sjeća milosti, koje smo dobili od trojednoga 
Boga. Ovaj dan valja hvalili Bogu, što nas je stvorio, otku- 
Pio i posvetio, i ponoviti krsni zavjet. 


8. 18. Tijelovo (Brašančevo). 


U četvrtak po presv. Trojstvu opslužuje crkva 
Tijelovo na uspomenu naređenja presv. oltarnoga 
sakramenta, 

Uspomena na naređenje presv. olt. sakramenta slavila se u 
crkvi počevši od apostola uvijek na veliki četvrtak, ali budući du 

je crkva u to vrijeme zabavljena mukom Isusovom, odgodila je 
tu veselu uspomenu na veselije vrijeme. 

Najprije započela se ta svetkovina u Ljutiku (Ldttich) u 
Nizozemskoj (već g. 1246.). Prvi povod, da se uvede ovaj blagdan, 
dade prikaza, što se objavi nekoj pobožnoj koludrici Julijani u 
Ljutiku, da katolička crkva nema još svetkovine na slavu presv. 
olt. sakramenta. Ona tu objavu prijavi biskupu i drugim nekim 
učenim muževima, a među njima i ondješnjemu nađakonu Ja- 
kovu Pantaleonu, koji je kasnije pod imenom Urbana IV. 
zasio na papinsku stolicu. Tadašnji biskup Robert uvede odmah 
Tijelovo u svojoj biskupiji. Urban IV. opet propisa to za cijelu 
crkvu god. 1264., a sabor vienski god. 1311. to odobri. 

Svetkuje se pak Tijelovo svečanom sv. misom i op- 
hodom. 

a) Na ovaj dan i kroz čitavu osminu izlaže se presv. 
tijelo pod sv. misom, da mu se javno klanja. 

b) Poslije sv. mise zagrnut plaštem, držeći pokaznicu za- 
pjeva misnik: ,Pange lingua gloriosi“ (Pjevaj jeziče). Nato krene 
ophod iz crkve, vesele pjesme zaore, glazba zasvira, zvona za- 
zvone, ulice su granjem i cvijećem nakićene, a prozori svijećama 
rasvijetljeni. Naprijed se nosi križ, stijeg Bogočovjeka. siguran 
vođa, za njim idu djeca i mladež pjevajući, kao što su djeca 
pozdravljala Isusa, kad je ulazio u Jeruzalem; za njom idu raz- 
ličiti staleži općine s razvitim zastavama; poslije njih pje- 
vači misnici, a iza ovih misnik noseći presv. tijelo pod 
nebom (baldachinum). Podvornici mu o boku .kade tam- 
janom. Iza presv. tijela stupaju poglavari i najodličniji 
članovi općine, a iza njih žene. 

c) Ophod ide prema četiri postaje t. j. četiri žrtvenika, 
koji se podignu na četiri kraja svijeta, i zelenilom i cvijećem 
iskite. Kod svakoga žrtvenika pjeva se po redu početak jednoga 
od četiri evanđelja, moli se kratka molitva i daje se blagoslov. 
Ulazeći opet u crkvu pjeva se , Te Deum“, , Tantum ergo“ i daje 
se posljednji put blagoslov. sv. sakramentom. 

Ulice se kite granjem i cvijećem za spomen, kako su Isusa 
dočekali Jeruzalemci. Žrtvenici su podignuti prema sjeveru, jugu 
istoku i zapadu sunca, jer treba, da se svi narodi klanjaju Isusu 
Kristu kao pravomu Bogu. Pjeva se početak srakoga evanđelja 

za znak, da svi evanđeliste svjedoče, da je Krist pravi Bog i da 
je naredio presv. olt. sakramenat. ' 

Tijelovskim ophodom: 

a) javno se ispovijeda vjera u nazočnost Kristovu 
u presv. olt. sakramentu: b) hvali se Bogu za bezbrojne mi- 
losti, koje nam Krist dijeli u presv. ovom sakramentu ; c) za- 
dovoljuje se za ona mnoga obeščašćivanja, koja nevrijednici 
čine Spasitelju, primajući nevrijedno ovaj presv. sakramenat. 

Pravi će kršćanin ne samo tijelom pribivati ovomu sveča- 
nomu ophodu, već i duhom t. j. štovat će Spasitelja, klanjat 
će mu se i hvaliti ga. 


$. 79. Manji blagdani Gospodnji. 


Crkva svetkuje koje na uspomenu pojedinih zgoda iz života 
Isusova, koje na čast njegovih mučila, još neke svetkovine, 
koje nijesu zapovjedni blagdani. Među te spadaju : 

1. Blagdan presv. Sreca Isusova u petak poslije osmino 
Tijelovske. 

2. Krv Kristova 1. nedjelje srpnja. 

3. Preobraženje Kristovo 6. kolovoza. 

4. Našašće sv. križa 14. rujna. 

Car Hadrijan dade iz mržnje na kršćanstvo grob Go- 
spodnji zemljom zasuti i na onom mjestu, gdje je lsus umr'o, 
podići hram nekomu kumiru. Car pak Konstantin Vel, da 
popravi ovu obeščast svoga predšasnika, odluči sazidati na istom 
mjestu kršćansku crkvu. To htjede izvesti pobožna njegova mati, 
Jelena, koja se pod konac god. 326. zaputi u Jeruzalem i dade 
razrušiti hram kumira. Kad su se sve ruševine očistile i zemlja 
makla s groba, nađu se tri križa jednake spodobe i veličine. 
Židovi običavahu mučila na stratištu odmah ukopati. Da se raspozna 
križ Spasiteljev od druga dva, dotaknu se po savjetu sv. Ma- 
karija, biskupa jeruzalemskoga, svih triju neka na smrt bo- 
lesna žena. Dotaknuvši se trećega križa, umah ozdravi, i tim se 
objavi, da je to Kristov križ. Ovaj čudnovati događaj pri- 
povijeda više pisaca, koji su tada živjeli. Na uspomenu ovu 
odredi crkva svetkovinu 3. svibnja. ,Našašće sv. križa.“ 

Jelena posla jedan dio od križa ujedno s čavlima sinu si 
caru; veći pak dio okuje u srebro i predade biskupu jeruzalem- 


102 


skomu, da ga čuva. Kasnije bude taj dio postavljen u crkri, što 
je sagrađena na sv. grobu. Na tu opet uspomenu odredi crkva 
14 rujna ,Uzvišenje sv. križa.“ God. 614. osvoje Perzijanci 
Jeruzalem i odnesu sa sobom u Perziju sv. križ, što se čuvao u 
zapečaćenoj škrinji; istom god. 629. donese ga natrag grčki car 
Heraklije, te ga, odloživši sav carski ures i sjaj, ponese sam 
na Golgotu. Ovo dade povod, te se uzvišenje sv. križa 
još svečanije po cijeloj crkvi slavilo. Pojedine čestice sv. križa 
razdijeliše se poslije različitim crkvama. 


$. 80. Marijine svetkovine. 


Crkva je na čast bl. dj. Marije više svetkovina naredila : 
jedne se svečano i javno svetkuju, a druge samo u crkvi. 

A. Javnesvečanejesuove: 

i. Bezgrješni začetak bl dj. Marije slavi crkva 
8. prosinca na uspomenu, što je bl. dj. Marija bila bez istočnoga 
grijeha začeta. 

Vrlo zgodno dolazi na početku Došašca, jer su se Marijinim za- 
četkom počela u Kristu ispunjavati proroštva o mesiji. Već od 8. sto- 
ljeća slavi se ovaj blagdan u istočnoj crkvi, a od 9. stolj. u zapadnoj. 
Za pok. pape Pija IX. proglašen je bezgrješni začetak Marijin istinom 
objavljenom i svetkovina po cijeloj crkvi uvedena. 

2. Narođenje Marijinoili Mala Gospa opslužuje 
se 8. rujna na uspomenu rođendana njena. 

3. Ime Marijino u nedjelju poslije Male Gospojine. 
Ime ,Marija“ znači ,gospoju vladaricu“ pa tako i jest: Marija 
je naša vladarica i Gospoja, jer je mati našega Spasitelja. Ovaj se 
blagdan slavi kao zahvala za slavnu pobjedu, što ju je održala 
kršćanska vojska pod poljskim kraljem Ivanom Sobjeskim na 
zagovor bl. dj. Marije nad Turcima kod Beča 12. rujna 1683. 

4. Sv. čislo Marijino (ili Marija čiselska) opslužuje se 
prve nedjelje listopada. S ovim je blagdanom spojena zahvalna 
uspomena na pobjedu, što su je održali kršćani na zagovor Ma- 
rijin nad Turcima kod Lepanta god. 1571., kadno su članovi 
bratovštine sv. čisla svake godine svečane ophode držali. 

5. Svjetlo Marijinoili očišćanje Marijino 2. ve- 
ljače (vidi &. 63.). 

6. Blagovijest slavi se 25. ožujka na radosnu uspomenu, 
što je arhanđeo Gabriel donio vijest bl. dj. Mariji, da je odabrana 
za mater Spasitelju, te ga ona tada po Duhu Sv. i začela. Bla- 
govijest je ujedno spomendan utjelovljenja Sina Božjega. 

7. Uzeće Marijino u nebo ili Velika Gospa, 
blagdan je 15. kolovoza na uspomenu, kadno je bl. dj. Marija 
preblaženo s ovoga svijeta preminula i u nebo uzeta. 

Uoči Velike Gospe jest zapovjedni post. 

B. Svetkovine nezapovjedne: 

1. Prikazanje Marijino u hramu opslužuje se 21. stude- 
noga na uspomenu, što je Marija kao dijete od svojih roditelja Joakima 
i Ane bila u hramu Bogu prikazana. 

2. Marijini zaruci 23. siječnja na uspomenu, što se zaru- 
čila bila s Josipom. 

3. Sedam žalosti bl dj. Marije u petak prije Cvjetnice na 
uspomenu boli i muka, što ih je ona za muke i smrti Kristove pretrpjela. 

4. Pomoć kršćanima t. j. svetkovina bl. dj. Marije kao oso- 
bite pomoćnice kršćanske slavi se 24. svibnja. 

5. Pohod Marijin 2. srpnja na uspomenu, što je posjetila 
svoju tetku Elizabetu. 

6. Karmelska majka Božja opslužuje se 16. srpnja na 
uspomenu, što se prikazala pobožnomu monahu karmelićaninu Si- 
monu, i predala mu skapular t. j. odijelo, koje sjeća na bl. dj. Ma- 
riju. Skapular nošahu tada monasi Karmelite, a i drugi ga pobožni 
štovatelji Marijini nose. 

7. Sniježna majka Božja 5. kolovoza zapravo je posvetilo 
jedne od najvećih crkava rimskih, posvećene na čast bl. dj. Marije. 
Ivan, patricije rimski, i njegova žena darovaše svoj veliki imetak bl. dj. 
Mariji, moleći je, da im ona nekim načinom očituje, kako bi njoj na 
čast taj imetak upotrebili, što ona čudom i očituje. U kolovozu za naj- 
veće vrućine pade noću snijeg na brdašcu Exquilinu, a iste noći u snu 
javi Majka Božja, da joj na onom mjestu, gdje bude snijeg, crkvu na 
čast sagrade (u 4. stolj.). 

8. Svetkovina na uspomenu, što su mnogi kršćanski uhvaće- 
nici po zagovoru bl. dj. Marije oslobođeni iz ropstva po redovnicima 
osloboditeljima. Pada na 24. rujna. 

9. Marija zaštitnica opslužuje se 3. nedjelje studenoga na 
zahvalnu uspomenu svih blagodati, što su kršćanima pripale po zago- 
voru bl. dj. Marije. 

Na Marijine dane treba da se zabavljamo zgodama i lijepim 
krepostima njena života, te da ih slijedimo kao: njenu čistoću, 
dobrotu, ljubav, prijaznost, poniznost itd. Štovati nam treba bl. 
dj. Mariju, jer je ona dobra majka, koja nas ne će nikada za- 
pustiti, a osobito na smrtnoj uri. Veoma je spasonosno njoj na 
čast dnevice nešto moliti. 


S. 81. Svetkovine anđela i svetaca. 


A. Svetkovineanđela. 


Anđeoska nedjelja ili nedjelja anđela čuvara slavi 
se na čast svim anđelima čuvarima: a) da se zahvalimo Bogu, 
što nam je opredijelio za zaštitnike anđele, b) da ih štujemo i 
njima se za njihovu obranu preporučujemo, jer nas oni na dobro 
upućuju i čuvaju nam dušu i tijelo. 

Nedjelja je anđeoska ona nedjelja, što je najbliža 1. rujnu. 

Nezapovjedne su svetkovine: svetkovina arhanđela 
Gabriela 24. ožujka, arhanđela Mihaela 29. rujna i arhan- 
đela Rafaela 24. listopada. 


B. Svetkovine svetaca. 


Pod svecima razumijevaju se oni pokojni kršćani katolici, 
koje je crkva iza strogoga ispitivanja i istraživanja takovima pro- 
glasila, pa i hoće, da ih štujemo i prizivljemo, jer su se za ži- 
vota odlikovali izvanrednim krepostima, a sada uživaju vječnu 
slavu. Jedno i drugo potvrđuju čudesa, što ih je Bog na njihov 
zagovor tvorio. Neke proglasi crkva kao blažene, a neke kao 
svete. One dopušta štovati i prizivati na nekim mjestima, 
a ove nalaže štovati po cijeloj erkvi. 


U crkvi su našoj ove svetkovine svetaca zapovjedne: 

1. Blagdan sv. Stjepana, prvoga mučenika 
26. prosinca (vidi S. 59.). 

2. Blagdan sv. apostola Petra i Pavla 29. lipnja 
koji su na taj dan godine 67. u Rimu mučeničkom smrću umrli. 
Uoči Petrova je zapovjedni post. 

Na ovaj blagdan kao što i na druge apostolske svetkovine 
zahvaljivati nam je Spasitelju, što je po svojim apostolima raširio 
svoj sv. nauk, i molili, da nam vazda bude vjera živa. 

3. Blagdan svih svetih svetkuje se 1. studenoga, da 
se svim svecima iskaže šiovanje, bila im imena znana u svijetu 
ili ne. Blagdan je ovaj ovako uveden: 

Kad je nestalo poganstva, posveti papa Bonifacije IV. po- 
ganski hram u Rimu ,pantheon“ (hram svih bogova) u kršćansku 
crkvu sv. Marije i svih svetaca, a Gregorije IV. naredi (god. 834), 
da se svetkuje u svemu kršćanstvu blagdan na čast svima sve- 
tima 1. studenoga. 

Uoči svih svetaca je zapovjedni post. 

4. Blagdani zaštitnika ili zemlje ili župe. 
Kao što ima svaki čovjek svoga imenjaka zaštitnika, tako ima i 
svaka kršćanska država, pače svaka župa po jednoga ili dva za- 
štitnika. Obično su ovo blagdani zapovjedni. Kod nas je u 
Hrvatskoj zaštitnik sv. Stjepan, kraljugarski, sv. Rok 
isv. Ilija i sv. apostoli slavenski Girili Metod, u Dal- 
macijisv. Spiridion, u Ugarskoj sv. Stjepan, kralj; u Českoj 
sv. Većeslav i Ivan Nepomučki, u Moravskoj sv. Giril 
i Metod, u Koruškoj sv. Egidije, u Štajerskoj sv. Josip, 
u Kranjskoj sv. Jurajisv. Josip, u Austriji sv. Leopold, 
u Šleskoj sv. Hedviga, u Poljskoj sv. Ivan (Cantij) i sv. 
Stanislav, u Solnogradskoj sv. Ruprecht, u Tirolskoj sv. 
JosipivVirgilije itd. 

5. Još se u onim župama slavi i godišnjica posvete 
crkve, gdje je crkva po biskupu posvećena. To se zove ,po- 
svetiloili hram crkve“. 


$. 82. Dušni ili mrtvi dan. 


Kršćani nijesu samo s blaženicima u nebu u duhovnoj za- 
druzi, nego i s onim dušama, koje trpe muke u čistilištu. 
Premda se za njih erkva u sv. misi dnevice moli, ona je ipak 
jedan dan u godini naročito njima namijenila. Ovaj spomendan 
mitvih uveo je najprije (god. 998.) opat benediktinac Odilo u 
svom samostanu, a poslije je to crkva naredila posvuda na 2. 
studenoga. Opslužuje se ovako : 

a) Na Sesvete poslije svečane večernje nastane tuga u 
crkvi, i misnik služi u crnom ruhu žalobnu večernju za 
pokojne. 

b) Zvona zvone do 9. ure u večer, a negdje i dulje, te opo- 
minju ljude, da se sjete pokojnika u svojim molitvama. Grobove 
svojih pokojnika kite i rasvjetljuju prijatelji i rođaci. 

c) Drugi dan već rano ujutru bude zvona ljude na mo- 
litvu i sv. misu. Ako je pogodno vrijeme, ide ophod na groblje 
moleći čislo ili druge molitve za pokojnike. Na groblju je pro- 
povijed i obavljaju se molitve, a grobovi se blagoslove sv. vodom 
i okade. Negdje ide ophod već uoči Dušnoga dana na groblje; 
a negdje ne ide uopće ophod, već se propovijed obavlja u erkvi. 

d) Kad se ophod vrati s groblja u crkvu, pjevaju se svečane 
zadušnice, otpjevaju se poslije mise ,Libera“ i ,Dies irae“, 
žalobne pjesme, koje nas sjećaju, da i nas čeka smrt i sud. 

e) Napokon poškropi i okadi misnik mrtvački odar, 
napravljen usred crkve, te moli Božje milosrđe za sve pokoj- 
nike, kojima na koncu zaželi: ,Pokoj vječni daruj im, Gospodine, 
i svjetlost vječna im svijetlila! Neka počivaju u miru! Amen.“ 

Lijepo je nakititi i rasvijetliti grob pokojnika, ali uz to valja 
moliti za njegovu dušu; to bo njemu najviše koristi. 


DODATAK. 


O grčkej liturgiji 
$. 1. Uopće o grčkoj liturgiji. 


Dvije su grčke liturgije (carigradske): jedna sv. Vasilija, bi- 


skupa cesarejskoga, a druga sv. Ivana Zlatoustoga, biskupa ca- 


rigradskoga. Obje su ove liturgije prešle i među Slavene sa sla- 
venskim jezikom i pismom, ili kako ga zovu staroslavenskim 
jezikom ili crkvenim. Ovu grčku liturgiju ima sada crkva grčko- 
istočna sjedinjena s rimskom stolicom, gdje je god ima. 
Dijelimo i ovu liturgiku na tri glavne česti: 1. na sv. mjesta, 


2, na sv. čine i 3. na sv. vremena. 


Dio prvi. 


Sveta mjesta. 


Pod sv, mjestima razumijevamo ovdje hram (ili crkvu), gdje 


se sv. čini obavljaju. Budući da je za obavljenje ovih sv. čina 


potrebito i drugih sv. stvari, govorit ćemo u ovomu dijelu i o 


sv. knjigama osv. posuđu, što treba za sv. službu, i o 
svećeničkom odijelu. 


$. 2. O hramu. 


Hramovi su ponajviše slični crkvama rimske crkve. Gdjegdje 


su dugoljasti poput lađa, a ima ih i u obliku križa. Ulaz je u 


crkvu obično sa zapadne strane. Obično se hram dijeli na tri 


dijela: na trpezu ili pritvor, na pravu crkvu i na oltar. 

Pritvora su bila prije dva: spoljašnjii nutarnji. Spo- 
ljašni je pritvor, gdje se zvoni; ovdje su bile prije posude s vodom, 
da ulazeći u crkvu operu lice i ruke. Ovo je bilo mjesto za iz- 
lučene grješnike. Nutarnji pritvor bio je za opijelo mrtvih, za 
oglašene (katehumene), za grješnike i nevjernike. Tu su se nekoć 
držale i večere ljubavi, a sada se drže litije. 

Iz ovoga pritvora ulazi se u pravu crkvu, koja je bila 
nekoć rastavljena od nutarnjega pritvora krasnim vratima. 
U ovom je dijelu vjerni puk, na jednoj strani žene, na drugoj 
muškarci. Posred ovoga dijela jest ambon t. j. okruglo povi- 
šeno mjesto, gdje se čitaju evanđelja i prošenja. Mjesto među 
oltarom i crkvom zove se soleja t.j. prijestolje. Tu su pjevnice, 
gdje se čita i pjeva. U novije se vrijeme ambon postavlja na. 
soleji među pjevnicama, a u crkvi s lijeve strane uzvišena je 
propovjedaonica. 

Oltar je najvažniji dio hrama, povišen za nekoliko stu- 
panja. U nj ne smiju ući svjetovnjaci, a osobito žene. Iznajprije 
bijaše on odijeljen od ostale crkve zavjesom, a poslije je na- 
činjena pregrada, koja se zbog slika, što su na njoj, zove ikono- 
stas. Na ikonostasu su troja vrata; ona srednja dvokrilna zovu 
se carska, što se njima ulazi k prijestolju nebeskoga cara. 

U oltaru se nalazi: časna trpeza (stolji proskomi- 
dija (žrtvenik). 

a) Časna trpeza ili prijestol nebeskoga cara jest po- 
svećen i prostiračima pokriven stol, na komu se posvećuju časni 
darovi, i prilika je onomu stolu, na komu je Isus na posljednjoj. 
večeri naredio sv. otajstvo. Na časnoj trpezi ima antimins, 
evanđelje križikovčeg. Antimins je platno, na koje: 
se meću kod sv. mise časni darovi. Po crkvenim pravilima ima 
samo biskup (episkop) pravo posvećivati crkve, ali kad on ne 
može doći, onda posveti samo antimins i pošlje ga u novu 
crkvu s dozvolom, da je slobodno blagoslove svećenici. Antimins 
je potpisan od biskupa i služi kao svjedočanstvo, da je u toj 
crkvi slobodno obavljati liturgiju. U nj se ušivaju čestice muče- 
ničkih moći. U vrijeme progona ne mogahu imati kršćani kame- 
nita prijestolja (oltara), pa su imali mjesto toga samo posvećeno: 
platno, koje su mogli rasprostrijeti i sv. misu obavljati. Antimins. 
znači toliko, koliko umjesto prijestolja, a inače znači 
platno, u koje bi Isusovo mrtvo tijelo zavito. 

Evanđelje se drži na prijestolju zato, da se tim predoči 
prisutnost Isusa, učitelja istine. — Križ predočuje Isusa 
Krista kao Spasitelja našega. — Kovčeg (kivot ili daro- 
hranionica) je posuda, u kojoj se čuvaju sv. čestice. 

b) Proskomidija nalazi se s lijeve strane časne trpeze 
ponajviše uza zid ili u zidu. Na njoj se priugotovljuju časni da- 
rovi, koji će se posvetiti. Ona se nazivlje i žrtvenik, što se 
na nju metahu žrtve t. j. prinosi sastojeći se od hljeba i vina, 
što ih je narod prinosio za liturgiju i za zajedničke gozbe. 

Stvari potrebne za službu Božju pohranjene su u ormarima, 
što su u zidu, vani stoji samo kadionica. Čelo prijestolja ima 
u biskupskim erkvama uzvišeno sjedalo, gornje mjesto zvano, 
gdje biskup ili stoji ili sjedi. 

Osim toga ima u hramovima ikona& (slika). Na ikonostasu 
su velike ikone i zovu se prijestolne. S desne se strane 
carskih vrata obično meće obraz Spasiteljev, a s lijeve 
obraz Bogorodičin, dalje uz Spasitelja obraz sv. Jovana, 
preteče, a pokraj Majke Božje obraz onoga sveca, kojeg ime 
nosi crkva. U istočnoj crkvi nema kipova (statua). Za službe 
Božje gore svijeće i pali se tamjan. Glazbala (orgulje) ne služe 
istočnoj crkvi kod službe Božje. U grčko-istočnim hramovima ima 
samo jedan oltar, i na: jednom se oltaru može samo jedanput 
na dan liturgija (sv. misa) služiti. Inače se može svaki dan slu- 
žiti sv. misa osim nekih posnih dana. 


S. 3. Liturgijske knjige. 


Liturgijske su knjige ove: 

Knjiga evanđelja i poslanica za cijelu godinu ; 
psaltir t j. zbuka 150 psalama: službenik ili litur- 
gikon (missale), misna knjiga; časoslovili orologion 
(veliki i mali) sadržava molitve jutarnje i večernje, zatim molitve 
za ostalo dnevno bogoslužje; molitvoslov po sadržaju sličan 
časoslovu; oktoih (osmoglasnik) sadržava čine (officium) za 
pojedine dane u tjednu. Cijeli čin pjeva se kroz stanoviti tjedan 
po jednom glasu. Pošto takovih glasova ima osam, to se. knjiga 
zove osmoglasnik; minea sadržava čine za blagdane. i svece 
cijele godine. Razdijeljena je na 12 dijelova, t. j. za 12 mjeseci; 
od toga joj je i ime (men == mjesec); antologionili tre- 

fologion sadržava sve čine za blagdane: Gospodnje, Bogo- 
rodičine i većih svetaca; trio d (tropjesma) dijeli se na triod 
posniitriodevjetni. U triodu posnom nalaze se čini za 
veliki post i služi od nedjelje Mitara i Fariseja do petka 
pred Gvjetnicom. U triodu cvjetnom jesu čini za 
vrijeme od subote pred Gvjetnicom do nedjelje Svih Sve- 
taca (prva nedjelja po Duhovima); irmologion sadržava 
pjesme erkvene uzete iz različitih liturgijskih knjiga kao: iz 
oktoiha, minee i trioda; tipik (obrazac, pravilo, direktorium), 
pokazuje, kako da se bogoslužje obavlja kroz cijelu godinu, te 
što i kako iz svih spomenutih knjiga treba uzimati; napokon je 
trebnik (rituale), u komu su molitve i obredi za podjeljivanje 


sv. sakramenata i drugih posveta i blagoslova. 


S. 4. Crkveno posuđe. 


Posuđe je za službu Božju ovo: 

Kalež, patena (diskos), zvijezda (nad kaležom), žli- 
čica, kojom se vjernima dijeli sv. pričest, koplje s dvije 
oštrice, tri pokrovca (od iste tvari, od koje je i crkveno 
odijelo), jedan za kalež, drugi za patenu, a treći za oboje za- 
jedno, platnen rupčići guba za otiranje kaleža i patene. 
Presveto se tijelo čuva u srebrnoj iznutra pozlaćenoj k u- 
tijici, a sv. ulja u trima srebrnima posudicama. 
— Još ima posuda, na kojoj se blagosilja pet hljebaca, pšenica, 
vino i ulje na večernji uoči velikih blagdana. 


S. 6. Crkveno odijelo. 


Idući misnik služiti sv. misu odijeva se ovim posebnim 
odijelom : 

Stihar je bijela platnena košulja, kao što je u lat. crkvi 
alba. Epitrahil meće se oko vrata i odgovara lat. štoli. Pojas 
kao što je ulat. crkvi. Narukvice služe, da široki rukavi albe 
ne smetaju svećeniku kod službe Božje. Felon je misna haljina 
gornja, kao što je u lat. crkvi kasula. 

Đakon služeći oblači dalmatiku i orar; ona je slična 
lat. dalmatici, a ovaj lat. štoli, samo što je od jednoga kraja do 
drugoga jednako širok. 

Biskup imade osim gore spomenutoga odi- 
jelajošovo: 

Saksos, što je u latina tunicella; nabedrenik, četvero- 
uglasto izrezan, veže se biskupu na desnu stranu bedra i znači 
duhovni mač, kojim moraju biskupi braniti svoje stado od ne- 
prijatelja; omofor (lat. pallium), najvažnije biskupsko odijelo, 
meće se biskupu na ramena te se sprijeda i straga spušta; znači 
rod ljudski, koji je Isus na svoja leđa metnuo, da ga Ocu ne- 
beskomu privede; prsni križ; mitra, nalična na vladarsku 
krunu; žezlo i prsten. Napokon treba kod biskupske službe 
dikerionitrikerion (dvo- i trokratni svijetnjak). 


Dio drugi. 


Sveti čini. 


Pod svetim činima razumijevamo ovdje sv. misu (liturgiju) 
sv. sakramente, posvete i blagoslove i ine bogoslužne čine. 


, 


S. 6. Obredi sv. mise. 


Sv. misa u grčkoj liturgiji ima iste bitne dijelove, koje i u 
rimskoj. 

U istočnoj crkvi grčkoga obreda, sjedinjenoj s rimskom 
stolicom, imaju danas dvije mise (liturgije): sv. Vasili jaisv. 
Ivana Zlatoustoga. Vasilijeva misa ima nešto dulje mo- 
litve, inače joj je obred isti, koji i Zlatoustovoj misi. 

Misa sv. Vasilija služi se deset puta u godini, i to: na 
badnjak, uoči Bogojavljenja, na novu godinu (sv. 
Vasilije), na pet korizmenih nedjelja, na veliki če- 
lvrtaki veliku subotu. Misa pak sv. Ivana Zlatoustoga 
služi se kroz cijelu godinu osim srijed4ii petaka, u ko- 
rizmi, na koje se dane služi misa već p rije posvećenih 
darova (misa praesanetificatorum), spisana po Gregoriju Ve- 
likom papi (890 do 604) i na veliki petak, kad se ne služi 
prava misa. 

Misa sv. Ivana Zlat. dijeli se na tri glavne česti: a) 
na proskomidiju; b) na misu oglašenih (katehu- 
mena), ie) na misu vjernih. 


A, Proskomidija. 

Proskomidija je grčka riječ (od proskomidzo, rposnopić 
—= prinosim) i znači prinos. Prvi su naime kršćani sami do- 
nosili darove, od kojih se jedan dio odabrao za sv. misu, ostalo 
bilo je za uzdržavanje svećenika, crkvenih službenika i ubogih. 

Došavši svećenik u erkvu, da služi sv. misu moli pred ikono- 
stasom propisane molitve, ulazi k oltaru, te poljubivši oltar i 
evanđelje, oblači se u sveto misno rnho, moleći kod svakoga ko- 
mada stanovite molitve. Umivši ruke ide k žrtveniku t. j. k stolu, 
na kom se nalaze darovi: hljebac (prostor), vino, voda, 
potrebno sv. posuđe itd., i na njemu obavlja proskomi- 
diju. — Uzme u lijevu ruku hljebac, i malim kopljem načini 
nad njim tri križa. Izrezuje zatim iz toga hljepca: agneca 
(četverouglastu hostiju) i to ovako: zareže najprije kopljem na 
desno, onda na lijevo, zatim odozgo, napokon odozdo. Izvadivši 
ga obrne gornji dio dolje i položi ga na diskos tj. patenu 
(tanjurić). Zarezuje ga potom kopljem u spodobi križa. Probode 
ga u desnu stranu kopljem i ulije u kalež vina i malo vođe. 
Položivši tako agneca na sredinu patene meće oko njega če- 
stice (particulae), najprije jednu veću na desnu stranu 
agneca na čast bl. dj. Mariji; na lijevu stranu meće u tri reda 
devet čestica na čast različitim svecima. Pod. agneca meće 
čestice u prvom redu za žive, onda za mrtve. Među živima spo- 
minje najprije sv. oca papu, vladara, biskupa, vjernike svoje župe, 
ako je župnik, zatim ostale, za koje ima nakanu. Kad je već 
poredao čestice za mrtve, koje je htio spomenuti, stavi jednu 
česticu za sebe. 3 

Poredavši ovako čestice na pateni, stavi na nju zvjezdicu 
(zvjezdica se sastoji od dviju malih poluga, odozgo pričvršćenih, 
na kojima visi. zvijezdica, a predočuje onu zvijezdu nad betle- 
hemskom štalicom). Iza toga ovije patenu malim pokrovcem, 
stavi na kalež također pokrovae i napokon sve skupa pokrije ve- 
likim pokroveem. Kod svega ovoga moli primjerene molitve, kadi 
pojedine dijelove i napokon sve. skupa. Na koncu moli: da Bog 
primi ove darove i uzme u sv. zaštitu sve one, za koje se prinose. 

Svi ovi obredi kod proskomidije s propisanim molitvama 
znače: upućenje i: rođenje Sina Božjega, koji u spodobi agneca 
položena na pateni predočuje nam maleno dijete Isusa, kako leži 
u jaslicama u štali betlehemskoj. 

B, Misa oglašenih (katehumena). 


Obavivši ovako obred proskomidije ide svećenik k oltaru, 
i okadivši ga sa četiri strane, izađe u sam hram; kadi sliku Isusa, 
Majke Božje i puk. Vrativši se k oltaru zove u pomoć Duha Sv., 
poljubi oltar i križ i počne misu oglašenih hvalospjevom presv. 
Trojici. 

Ime je ovomu dijelu mise odatle, što su u prvo doba, kad 
su se otajstva vjere pred vjernicima sakrivala, ovomu dijelu mise 
mogli i nevjernici, naročito oglašeni (katehumeni) prisustvovati. 


Isus Krist pomirio nas je s Bogom, povratio mir našim du- 
šama; stoga sada i svećenik zove vjernike, da se u miru Go- 
spodinovu pomole; moli, da nas taj mir ne ostavi, da bude sav 
svijet miran; moli se za crkvu, da bude stalna, te da je ne 
obori nikoja neprijateljska sila, d& ni isti napadaji đavolski; moli 
se napokon za duhovne i svjetovne poglavare, za različite tje- 
lesne potrebe života ljudskoga. Puk na sve ovo odgovara: Go- 
spodine pomiluj. 
> Preporučivši se zaštiti bl. dj. Marije podaje svećenik čast i 
hvalu Gospodinu, i moli tihu molitvu, dok puk ili zborovi 
pjevaju antifonu — izmjenično pjevanje dvaju zborova. — 
Po prvoj antifoni poziva svećenik, da se saberemo i opet Bogu 
pomolimo, a zborovi ili puk iza toga pjevaju drugu antifonu i 
pjesmu: Jedinorođeni Sine Božji itd., u kojoj se po- 
tvrđuju proroštva prorečena o upućenju Sina Božjega. 

Pozvavši iznovice vjernike, da se saberu i Bogu pomole, 
moli svećenik sam, i dok narod pjeva treću antifonu ili što drugo, 
što je propisano, uzme u ruke evanđelje, ide oko oltara i izađe 
na mala vrata pred ikonostas. Ovo predočuje pojavu Isusovu na 
rijeci Jordanu. Vrativši se k oltaru moli svećenik tiho, a zbor 
pjeva kratke pohvalne pjesme, tičuće se događaja iz novoga za- 
vjeta. Iza ovoga, dok se pjeva trisveta pjesma, pozove 
svećenik vjernike, da budu pazljivi i čita se epistola, a poslije 
nje, pošto svećenik okadi oltar i puk, sv. evanđelje. 

Po otpjevanom evanđelju zove svećenik vjerne, neka po- 
učeni slovom evanđeoskim uznesu svoja srca Gospodinu, neka se 
mole za duhovne i svjetovne poglavare, za sve ljude, koji se u 
crkvi nalaze itd. Napokon se ovaj dio mise završuje molitvama 


za katehumene ili oglašene, koji se ujedno pozivlju, da ostave 
Cvjetko Rubetić: Katolička liturgika. 8 

Crkvu, jer nastaje misa vjernih; na početku njenu pozivali 
su đakoni u staro doba oglašene, da izađu iz erkve. 

Misaoglašenih znači mladenačku dob Isusovu, 
njegovo ukazanje na rijeci Jordanu, i njegovo učiteljsko dje- 
lovanje. 

G. Misa vjernih. 

Misa vjernih počinje se molitvama, u kojima se moli, da 

nas Bog učini dostojnima prinijeti mu nekrvnu žrtvu i čistom. 
savješću primiti sv. pričest. Među ovim molitvama pozivlje sve- 
ćenik glasno puk, da se mirnim srcem Bogu moli. 
U tako zvanoj herubinskoj pjesmi, koja slijediiza ovih mo- 
litava, opominje nas erkva, da zaboravimo na sve tjelesne po- 
trebe, i da sada svu pažnju obratimo na najveće otajstvo, koje 
će naskoro slijediti. I sam se svećenik na ovaj važan čin pri- 
pravlja moleći, da mu Bog očisti savjest i učini ga dostojnim 
prinijeti mu sv. žrtvu. 

Okadivši opet crkvu i puk prenosi sv. darove s pobočnoga 
žrtvenika na oltar, kojom prigodom spominje svećenik glasno sve 
dobrotvore crkve, duhovne i svjetovne poglavare i sav puk. 
Prijenos ovaj znači ulaz Isusov u Jeruzalem na muku i smrt križa. 

Prenijevši i položivši sv. darove na oltar_moli svećenik, da 
budu Bogu ugodni, te kako se prije prijenosa molio za tjelesna 
dobra, tako moli sada za duševna: da nam Bog dade mirno i 
bezgrješno živjeti, da nam pošalje anđela utješitelja itd. Pozivom, 
koji na to slijedi i kojim se pozivlju vjernici, da se izmire i vjeru 
svoju ispovjede, hoće, da nas opomene, kako su vjernici dužni vrlo: 
revno pripraviti se na žrtvu, što će se prikazati. 

Izmirivši se međusobno i jednodušno ispovjedivši u simbolu 
svoju vjeru pripravili su se vjernici, da mogu prisustvovati pri- 
kazbi sv. žrtve; jer su u sebi uzbudili živu vjeru spojenu s lju- 
bavi k Bogu i bližnjemu. 

Tako može sada slijediti sama pretvorba, pred kojom nas: 
ipak svećenik opominje, da sa strahom Božjim prinosimo žrtvu, 
da Bogu obralimo svoja srca i zahvalimo mu za premnoga 
dobročinstva. I svećenik sam ovu blagodarnost izjavljuje i moli, 
da bi Bog, oko čijega prijestolja neprestance pjevaju zborovi 
anđeoski: ,Svet, svet, svet gospodin Sabaot!“ blagoizvolio ovu žrtvu 
primiti od nas nedostojnih. Ovaj hvalospjev pjeva puk, a svećenik: 
ponavlja ovdje svoju nakanu, da želi po ustanovi Isusovoj pre- 


115 


tvoriti kruh i vino u pravo njegovo tijelo i krv. Spominje se u 
duhu onih, za koje hoće da služi i moli, da s onim anđelima, 
koji Boga neprestano veličaju, i mi velimo: svet i presvet ti, i 
jedinorođeni Sin i Duh sv., koji si tako svijet ljubio, da si Sina 
svoga poslao na ovaj svijet itd., te iza toga govori i čini ono 
isto, što je Isus na zadnjoj večeri učinio t. j. uzimlje patenu, na 
kojoj je kruh (hostia), u ruke, digne oči k nebu, tri puta blago- 
slovi i reče: Primite i jedite itd. Pokloni se nisko. Otkrije 
zatim kalež i pokazujući u nj prednjim prstima govori: Pijte 
iznjega svi itd., i opet se pokloni, te uzevši unakrst patenu 
s presvetim tijelom i kalež s presvetom krvlju digne u vis i tako 
Bogu prinosi. 

Poslije ovoga slijedi priziv Duha sv. (epielesis), što nije 
drugo nego očitovanje vjere, da se riječma: ,Ovo je tijelo moje“ 
kruh i zbilja pretvorio u pravo i istinito tijelo, a riječima: ,Ovo 
je krv moja“ vino pretvorilo u pravu i istinitu krv Isusovu. Dalje 
ovaj zaziv uključuje u sebi molbu, da bi Duh Sv. milošću svojom 
učinio nas dionicima blagodati, što ih je Isus svojom smrću nama 
zaslužio. i 

Preporučivši svećenik sve vjernike Božjoj milosti i zaštiti 
spominje se ostalih članova crkve: svetaca, naročito bl. dj 
Marije. Sjetivši se poimence svih onih mrtvih i živih, za koje 
imade nakanu služiti, tajno, moli na glas za duhovne glavare 
naročito za biskupa, i nastavlja novi dio mise t. j. sv. pričest. 

Pričest. Na sv. se pričest vjerni pripravljaju molitvama 
za duševne potrebe, koje se glasno pjevaju, te se završuju ,Oče 
našem.“ Pozdravivši svećenik vjernike s pozdravom: ,Mir svima“, 
opravši ruke i izmoliv molitvu, otkrije kalež, uzme u ruke presv. 
tijelo čini njim znak križa nad patenom, razdrobi ga na četiri 
česti i postavi na četiri strane patene; uzme jednu čest i spusti 
u kalež, da označi uskrsnuće Isusovo (presv. tijelo združeno 
s krvlju). Moleći pripravnu molitvu pričesnu pričešćuje se jednom 
česti presv. tijela, zatim presv. krvi, te skupivši ostale česli u 
kalež i dobro očistivši patenu po kratkoj molitvi zahvalnici otvara 
srednja vrata ikonostasa (carska vrata) i zove vjernike k sv. pri- 
česti, blagoslovi ih presvetim darovima, povraća se k oltaru, po- 
kadi i nosi, okrenuvši se, sve skupa na žrtvenik, a vjerni pjeva- 
jući zahvaljuju se Gospodinu, što nam je dao uživati presv. ne- 
beske hrane. 

Prenošenje ovo s oltara na žrtvenik znači uzašašće Isusovo 
u nebo. 

Ovim se obavila sv. nekrvna žrtva novoga zavjeta. 

Sv. je crkva pripravila u proskomidiji sv. darove Bogu 
na žrtvu, i tim predočila narođenje Isusovo. 

U misioglašenih pripravila nas je na dolazak Spasi- 
telja, kojega je mladenački vijek i krštenje na Jordanu, i nje- 
govo učiteljsko djelovanje prikazala. 

U misi vjernih pripravila nas je na najveće otajstvo 
sv. vjere naše, prikazavši nam Isusa, kako ulazi u Jeruzalem na 
muke i smrt križa, koji se u sv. misi nekrvnim načinom Ocu 
Bogu prikazao za naše spasenje. 

Napokon nas je u sv. pričesti učinila dionicima ovoga 
spasenja. 

Kad je ovako cijelo djelo spasenja pred našim očima izve- 
deno, zaključuje se sv. misa molitvom, kojom izručuje svećenik 
sebe i vjerne Isusu, koji sjedi o desnu Oca i vlada u slavi, daje 
posljednji blagoslov, i podavši čast i hvalu Isusu Bogu završuje 
sv. misu. 


$. 7. Obredi sv. sakramenata. 


1. Sv. krst. Svećenik odjeven u štolu i felon pita kumove, 
koji dijete u predvorje erkve donesu, kako će ime biti djetetu. 
Kumovi odgovore, a svećenik dahne tri puta djetetu lagano u 
lice, učini nad njim znamenje sv. križa, položi mu ruku na čelo 
i moli nad njim molitve, kojima ga prima u broj katehumena. 
Iza ovoga idu zaklinjanja (exorcismi), poslije kojih dahne 
svećenik u čelo, usta i prsa djetetu moleći, da izađe iz njega ne- 
častivi. 

Poslije pitanja: da li se odriče vraga itd., i da li vjeruje u 
Isusa Krista, nose kumovi dijete ka krstionici moleći vjerovanje. 

Svećenik nato posvećuje vodu i ulje od masline i pristupa 
samomu krštenju. Maže najprije dijete u spodobi križa uljem na 
čelu, prsima, plećima, ušima, rukama i nogama govoreći pro- 
pisano. Polijeva zatim sv. vodom krstovidno na tri puta glavu 
djeteta govoreći: Krsti se sluga Božji J. u ime Oca i Sina i Duha 
Sv. Amen. 

2. Sv. potvrda. Poslije krštenja podjeljuje se u istočnoj 
crkvi odmah i sv. potvrda. 

Svećenik izmolivši kratku molitvu maže krizmom, posve- 
ćenom po biskupu na veliki četvrtak, čelo, oči, nozdrve, usta, 
uši, prsi, ruke i noge djetetu govoreći: Pečat dara Duha sv. itd. 

Po očitanoj epistoli i evanđelju i molitvi za zdravlje novo- 
krštenika i njegovu stalnost u vjeri otpuštaju se kumovi s dje- 
tetom. 

3. Sakramenat pokore i sv. pričest. Sakra- 
menat pokore i presv. olt. sakramenat tj. sv. 
pričest obavlja se kao u latinskoj rimskoj liturgiji s tom raz- 
likom: da se prije ispovijedi neke molitve mole, da ispovjednik, 
slušajući ispovijed, drži u ruci križ i odrešujući pokornika stavlja 
mu na glavu epitrahil, a da se sv. pričest podaje pod obim 
prilikamakruhaivina. 

4. Posljednja pomast. 

Oslanjajući se na riječi apostola Jakova, u grčkoj crkvi ovaj 
sakramenat podjeljuje više svećenika: sedam ili barem tri. Među- 
tim može ga podijeliti a obično i podjeljuje jedan. 

Mole se najprije molitve, u kojima se spominju plodovi 
ovoga sakramenta, te se moli za zdravlje bolesniku. Zatim se 
čita sedam epistola i sedam evanđelja. Dozvoljeno je ovo i 
uopće sve, što ne spada na bitnost sakramenta skratiti, ako je 
pogibao, da bi bolesnik mogao prije umrijeti, nego se sve obavi. 

Ulje, koje u ovom sakramentu treba, posvećuje sam svećenik 
i pomazuje njim bolesniku čelo, oči, nozdrve, usta, uši, prsi, 
ruke i noge govoreći podulju formulu. Na koncu meće se na 
glavu bolesnikovu otvoreno evanđelje s tiskanom stranom za 
znak, da sam Isus podava zdravlje bolesniku. Svršuje se obred 
završnom molitvom. 

6. Sv. red. 

I u grčkoj crkvi ima viših i nižih redova. Razlika je jedina, 
što se u grčkoj crkvi pođakonat broji među manje redove. 

Manje redove podjeljuje biskup pred carskim vratima, kamo 
dovedu svećenici klerika, kojega biskup najprije blagoslovi, zatim 
moli nad glavom njegovom, ostriže mu malo vlasi unakrst i na- 
pokon ga oblači u pripadajuće tomu redu haljine. Veće redove 
t. j. đakonat i presbiterat podjeljuje biskup pred oltarom i to 
ovako: svećenici uzmu ređenika pod ruke i vode ga tri puta 
oko oltara, a ređenik svaki put došavši do uglova oltara poljubi 
ih, tako i biskupu, koji sjedi pred oltarom, ljubi jedan put ruku, 

a drugi i treći put kojigod dio njegova odijela n. pr. omofor. Oba- 
šavši ovako tri puta oko oltara klekne ređenik pred oltar, metne 
na nj unakrst ruke, na ruke glavu, a biskup polaže omofor i ruku 
na njegovu glavu, te moli nad njim i postavlja ga, pitajući pri- 
sutne na glas: Je li je dostojan u stanoviti red? Napokon ga 
oblači u pripadajuće redu haljine i pruža mu pogledom na red, 
u koji je postavljen, sv. posuđe. Ako je za presbitera zaređen, 
daje mu u ruku cijelu hostiju, da nad njom razmišlja. 

6. Ženidba. 

a) Zaruke obavljaju se u crkvi blizu izlaza ovako: svećenik 
poslije kratke molitve uzme prstene s oltara, blagoslovi najprije 
zaručnika prstenom i natakne mu ga na prst, onda tako isto za- 
ručnici. Ovi ih potom izmijene. Moleći. da siđe blagoslov Božji, 
na njih, daje im u ruke goreće svijeće i vodi ih pred carska vrata. 

b) Stavlja im obična pitanja, poslije kojih opet poziva na 
njih Božji blagoslov, te ih vjenča t. j. polaže im na glave vijence 
govoreći određenu formulu. Po očitanoj epistoli i evanđelju blago- 
slovi vino pomiješano s vodom, te im dade piti iz jedne čaše na 
spomen čuda, što se zbilo na svadbi u Kani galilejskoj, i opomene 
vjenčanike, da su dužni iz iste čaše erpsti radosti i brige bračne. 
Zatim im ovije štolom ruke i vodi ih u okrugu, poslije čega im 
skine vijenac i pozdravi ih. Utječe se napokon u molitvama 
Božjemu blagoslovu za njih i otpušta ih. 


$. 8. Posvete, blagoslovi i drugi bogoslužni čini. 


1. (Posvete.) Istočna crkva posvećuje crkve, oltare, 
antiminse, zvona i groblja. Ove posvete obavlja biskup. 
K posvelama spada i posvećivanje crkvenoga posuđa i odijela, 
zatim krizme, koju posvećuje sam biskup na veliki četvrtak, dok 
ulje katehumensko i bolesničko za posljednju pomast ima vlast 
posvetiti svećenik. Napokon se posvećuje voda na Bogojavljenje. 

2. (Blagoslovi.) Istočna crkva blagosilja osobe i 
stvari. Tako blagosilja nevjestu osmi dan po vjenčanju, ženu 
rodilju poslije poroda, one koji polaze na put, vojnike, kad po- 
laze na vojsku itd. Napokon blagosilja mrtve. Blagosilja stvari, 
kao: novo sagrađene kuće, sve kuće na Bogojavljenje, zdence, 
ceste, voće i zemaljske plodine, grožđe na Preobraženje ; pšenicu, 
vino i ulje na večernjama pred velike blagdane, i jestvine: meso, 
jaja, kolače itd. na Uskrs kod jutrenje. 

3. (Večernja) Po primjeru st. zavjeta red svakidašnjega 
bogoslužja počinje se večernjom. Večernja znamenuje stvaranje 
svijeta, blaženstvo roda ljudskoga, njegov pad, iščekivanje mesije: 
i njegovo upućenje. Prema ovomu znamenovanju jesu i njeni 
obredi. 

Sama večernja počinje se 103. psalmom, gdje se opisuje, 
kako se svi stvorovi raduju svemogućemu stvoritelju i njega 
veličaju. Još dolaze psalmi 140. i 144., različite pjesme i čitanja 
prema dotičnomu blagdanu . . Pred većim blagdanima obavlja 
se večernja s litijom (to je skrušeno moljenje) i blagosilja se 
na ovakoj večernji kruh, pšenica, vino i ulje. 

4. (Jutrenja) Jutrenja predočuje nam Isusa u njegovoj 
djetinjskoj, mladenačkoj dobi, i učiteljskoj. Njemu se tuj očituju 
potrebe, slave se i veličaju njegova djela. — Jutrenja počinje se 
slavospjevom anđeoskim: Slava Bogu na visini, na koji se 
nadovezuje 6 psalama, tako zvani heksapsalmion. Osim psalama. 
pjevaju se na jutrenji različite pjesme, kojima se slavi dotični 
blagdan ili nedjelja. Čita se evanđelje (za jutrenja nedjeljnih. 
spominju evanđelja uvijek gdješto o uskrsnuću Isusovu). Čitanje 
odlomka iz evanđelja predočuje nam Isusa kao učitelja. Uopće: 
na jutrenji duhom prolazimo cijelo zemaljsko žiće i djelovanje: 
Spasiteljevo. 

5. Osim jutrenje i večernje spada k svagdašnjemu bogo- 
služju: povečerje, polnoćnica i časovi (horae). 

a) Povečerjeili povečernja je bogoslužan čin, koji se 
obavlja poslije večernje, na kom mi Bogu zahvaljujemo za Pri- 
mljena dobročinstva, kajemo se za grijehe i njegovoj se zaštiti 
preporučujemo. 

b) Ponoćnica je bogoslužje, koje su stari revni kršćani 
u ponoći obavljali. ' ' 

€) Časovi (horae). Časa su četiri: prvi, treći, šesti 
i deveti. Pod časovima razumijevaju se molitve, što se od naj- 
davnijih vremena obavljaju u stanovite ure dana. Razlikuju se 
časovi svakidašnji, carski i veliko-posni. Carski se oba- 
vljaju na badnjak, pred Bogojavljenjem i na veliki petak, a zovu 
se tako, što su na njih dolazili grčki carevi. 

Dio treći. 
Sveta vremena. 


Govoreći o sv. vremenu spomenut ćemo ukratko blagdane 
i postove. 


S. 9. O blagdanima. 

U crkvenoj godini, koja se u istočnoj erkvi počinje prvim 
rujnom, imade osim svetkovanja nedjelje i blagdana Gospodnjih, 
Bogorodičinih i zapovjednih svetaca. Ovi su blagdani ili pomični 
ili nepomični. 

A. Blagdani nepomični, i to: 

1. Gospodnji jesu: Božić 25. prosinca (doba se mora 
uzeti po starom kolendaru), Obrezanje Isusovo 1. siječnja, 
Bogojavljenje 6. siječnja, Sretenije (lat. Svijećnica) 2. 
veljače u spomen, kad je Isus po zakonu Mojsijevu 40. dan bio 
donesen u hram, Preobraženje 6. kolovoza, Uzdignuće 
(Vozdviženije) križa Gospodnjega 14. rujna za spomen našašća 
križa, na kom je Isus bio propet. : 

H. Bogorodičini: Začeće bl. dj. Marije 9. prosinca, 
Narođenje Marije 8. rujna. Pokrov Bogorodičin 1. 
listopada na spomen, što je Majka Božja odvratila veliku nesreću 
od Carigrada, kad su ga podsjedali Saraceni. Vhod (hod) 
majke Božje u hram 21. studenoga na spomen, što su Mariju 
njeni roditelji doveli u hram i Bogu je na službu posvetili. Sabor 
(zbor) pr. Bogorodice 26. prosinca t. j. dan po Božiću. Uveden 
je stoga, da mi slaveći rođenoga Spasitelja slavimo i majku 
njegovu. Blagovijest 25. ožujka. Uzeće (uspenije) Marijino 
u nebo 15. kolovoza. 


II. Zapovjedni blagdani svetaca: Sv. Dimitrija 
26. listopada, sv. arkanđel Mihael 8. studenoga, sv. Nikola 
6. prosinca, sv. Stefan 27. prosinca, sv. Vasilj 1. siječnja, 
svetkovina sv. triju svetitelja: Vasilija Vel, Gregorija 
Bogosl. i Ivana Zlatoustoga 30. siječnja, Narođenje 
sv. Ivana Krstitelja 24. lipnja, sv. apostoli Petar i Pavao 
29. lipnja, Usjeknovenije (odsječenje glave sv. Ivana), 29. 
kolovoza. Osim ovih imade nekoliko nepomičnih svetaca, koji 

se gdjegdje slave, gdjegdje ne slave, ili se slave samo u crkvi (in 
choro), a to su: Juraj 23. travnja, sv, Ivan ap. i evanđ. 8. 
svibnja, Ilijin dan 20. srpnja. 

B. Blagdani pomični. 

Uskrs. Uskrs pada u istočnoj crkvi uvijek među 2%. ožuj- 
kom i 25. travnjem (po starom), Sabor nicejski I. (325). ustanovio 
je, da se Uskrs slavi u nedjelju po punom mjesecu proljetne 
jednači. — Kao što svi veći blagđani imadu svoje pretpra- 
zdenstvoipoprazđenstvo, tako to osobito ima Uskrs, 
kojega svetkovanje nije ograničeno samo na jedan đan, već se 
slavi svake nedjelje, a osim toga ima cijeli niz svetkovina, koje 
na ovaj veliki blagdan pripravljaju i koje ga opet završuju. K 
ovim svetkovinama spada: nedjelja Mitara i Fariseja. Ova 
se nedjelja zove također početak Triodija, a to stoga, što se 
od ove nedjelje počinju čini (officia) iz knjige trioda. Zatim ne- 
djelja bludnoga sina, mesopusta, siropusta, pet kori- 
zmenih nedjelja i nedjelja Gvjetnica. Doba dakle od ne- 
djelje Mitara i Fariseja priprava je na Uskrs. — Doba od Uskrsa 
do Uzašašća Isusova na nebo ispunjuje pet nedjelja, koja svaka 
svoje posebno ime imade po štivu evanđelja, tako: nedjelja 
Tomina, Mironosica, raslabljenoga, Samaritanke, i 
nedjelja slijepoga. 

A0. dan po Uskrsu slavi crkva blagdan Uzašašća Isu- 
sova na nebo; 10. dan po tomu Duhove. Ponedjeljak Duhova 
zove se također blagdan presv. Trojstva. 

K pomičnim hlagdanima možemo jošte pribrojiti i prvu ne- 
djelju po Duhovima ili nedjelju svih svetaca. 


8. 10. 0 postu. 


U crkvenoj godini imadu veliku znamenitost i postovi, koje 
je crkva naredila, da njima vjernici čine pokoru za svoje grijehe 
i da se dostojno priprave za velike blagdane. Postovi su dnevni 
i godišnji. 

1. Dnevni su postovi u istočnoj crkvi srijeda i petak. 
Srijeda zato, što je u srijedu Isus bio po Judi prodan, a u petak 
zato, što je u petak umr'o na križu. 

2. Godišnji su postovi ovi: 

Na Uzdignuće križa Gospodnjega 14. rujna, Božićni 
post, koji se počinje 14. studenoga, t. j. na dan SP. Filipa. 

Cvjetko Rubetić: Katolička liturgika. 9 

Getrdesetnica, veliki ili korizmeni post, Petrov post, 
post pred Uzećem Dl. dj. Marije u nebo, i post na dan 
Usjeknovenija glave sv. Ivana 29. kol. 

U istočnoj crkvi ima doba, kada nema posta ni u srijedu 
ni u petak, a to je: od Božića do vigilije Bogojavljenja, od 
nedjelje Mitara i Fariseja do nedjelje bludnoga sina, od Uskrsa 
do Tomine nedjelje i od Duhova do nedjelje svih svetaca. 

Na vjeri u neumrlost duše osniva se običaj u grčko-istočnoj 
crkvi, da su stanoviti dani posvećeni uspomeni pokojnik4. Ti su 
“dani: subota mesopusta, subote 2. 3. i 4. nedjelje velikoga 

posta i subota pred Duhovima. : 


MOLITVE. 


Oče naš. 


Oče naš, koji si na nebesih; sveti se ime tvoje. Dođi kra- 
ljevstvo tvoje. Budi volja tvoja, kako na nebu tako i na zemlji. 
Kruh naš svagdašnji daj nam danas. I otpusti nam duge naše, 
kao što i mi otpuštamo dužnikom našim. I ne uvedi nas u na- 
past, nego izbavi nas oda zla Amen. 


Zdravo Marijo! 


Zdravo, Marijo, milosti puna, Gospodin s tobom, blagoslo- 
vena ti među ženami, i blagosloven plod utrobe tvoje, Isus. Sveta 
Marijo, majko Božja, moli za nas grješnike sada i u čas smrti 
naše. Amen. 


Vjerovanje apostolsko. 


Vjerujem u Boga, Oca svemogućega, Stvoritelja neba i zemlje. 
I u Isusa Krista, Sina njegova jedinoga, Gospodina našega, koji 
je začet po Duhu Svetom, rođen od Marije djevice, mučen pod 
Poncijem Pilatom, raspet, umr'o i pokopan; sašao nad pakao: 
treći dan uskrsnuo od mrtvih; uzašao na nebesa; sjedi o desnu 
Boga, Oca svemogućega; odonud će doći sudit žive i mrtve. 
Vjerujem u Duha Svetoga, svetu crkvu katoličku, općinstvo svetih, 
oproštenje grijeha; uskrsnuće tijela; život vječni. Amen. 


Deset zapovijedi Božjih. 


. Ja sam Gospodin Bog tvoj. Nemaj drugih bogova uz mene. 
. Ne izusti imena Gospodina Boga svoga uzalud. 

. Spomeni se, da svetkuješ dan Gospodnji. 

. Poštuj oea i mater, da dugo živiš i dobro ti bude na zemlji. 
. Ne ubij. 


Oi 0 bo = 


6. Ne sagriješi bludno. 

7. Ne ukradi. 

8. Ne reci lažna svjedočanstva na bližnjega svoga. 
9. Ne poželi žene bližnjega svoga. 

10. Ne poželi nikakve stvari bližnjega svoga. 


Pet zapovijedi crkvenih. 


1. Svetkuj zapovijedane blagdane. 

2. Slušaj pobožno svetu misu u nedjelju i ostale zapovije- 
dane blagdane. 

3. Posti zapovijedane poste, i u određene dane ne mrsi. 

4. Svake se godine najmanje jedan put određenomu za to 
svećeniku ispovjedi, i o Uskrsu pričesti. 

5. Ne svadbuj svečano u zabranjeno vrijeme. 


Sveti sakramenti. 
krst, 
potvrda, 
. presveti oltarski sakramenat, 
. pokora 
zadnja pomast, 
sveti red, 
ženidba. 

Dužnosti kršćanske. 


Prva: Bježi zlo duhovno ili grijeh. 
Druga: Čini dobro, ili: drži zapovijedi Božje, i živi kreposno. 


Čin vjere. 

Vjerujem u te, Bože moj, da si jedan jedini božanstvom, a 
troj u osobama: Otac, Sin i Duh Sveti. Vjerujem, da je druga 
osoba, Sin Božji krepošću Duha Svetoga čovjekom postao, rodio 
se i sve nas olkupio; da će doći suditi žive i mrtve; da će dobre 
naplatiti slavom nebeskom, a grješnike kazniti mukama paklenima. 
Vjerujem dalje sve, što vjeruje i vjerovati uči sveta mati crkva 
rimokatolička. A sve to vjerujem zato, što si to navijestio ti, 
Bože, koji si neizmjerna mudrost i vjekovita istina, koji ne možeš 
prevariti niti prevaren biti, jer sve znaš i vidiš. O Bože, umnoži 
vjeru moju! 

Čin ufanja. 

Ufam se u te, premilostivi Bože moj, da ćeš mi po zaslu- 
gama muke i smrti Isusove i po mojim dobrim djelima, pomoću 
tvojom učinjenih, oprostiti sve grijehe i dati slavu nebesku. A to 
se ufam zato, što ti svemogući Bože, dati možeš, što si obećao, i u 
obećanju svojem stalan si i vjeran. O Bože, objači ufanje moje! 

Čin ljubavi. 

Ljubim te, Bože moj, svim srcem i dušom svojom nada sve, 
i više nego samoga sebe; jer si ti sim po sebi svake ljubavi 
dostojan, i radi tebe ljubim bližnjega svoga kao samoga sebe. O 
Bože, užezi ognjem ljubavi svoje sree moje, ter iz ove goreće 
prama tebi ljubavi jako se kajem, što sam ikada uvrijedio tebe, 
neizmjerno dobro. Mrzim na sve grijehe života svoga i to većma 
nego na ikoje drugo zlo. O da te nijesam nikada uvrijedio ! 
Tvrdo obećajem, da ću se čuvati svakoga grijeha, ter volim umrijeti 
nego ikojim grijehom, osobito smrtnim uvrijediti tebe, najveće 
dobro. A sve ću učinjene grijehe po milosti tvojoj iskreno ispo- 
vjediti i dostojnu za njih pokoru učiniti. Smiluj mi se dakle, 
svemogući Isuse, i budite mi na pomoć milostiva Marijo i sveti 
Josipe! Amen. 


Pozdrav anđelov. 
(Moli u jutro, o podne i u večer, kada zvoni Gospi na pozdrav). 

Anđeo Gospodnji navijestio je Mariji, i ona začela po Duhu 
Svetom. 

Zdravo Marijo! itd. 

Evo službenice Gospodnje, neka mi bude po riječi tvojoj. 
Zdravo Marijo itd. 

I Riječ tijelom postala, i prebivala medju nami. Zdravo 
Marijo itd. 

Moli za nas, sveta Bogorodice. 

Da vrijedni postanemo obećanja Kristovih. 

Pomolimo se! Milost svoju, molimo te, Gospodine, ulij u 
duše naše, da mi, koji smo po anđelovu naviještenju spoznali 
utjelovljenje Krista, Sina tvoga, po muci njegovoj i križu k slavi 
uskrsnuća privedeni budemo. Po istom Kristu Gospodinu našem. 
Amen. 

(Obično se još ovdje dodaje: ,,Oče naš i Zdravo Marijo!“ za duše u čistilištu.) 
Ovjetko Rubetić : Katolička liturgika. 10 

Ispovjedne molitve. 


Ispovijed počinje se ovako: Molim vas, oče duhovni, za sveti 
blagoslov, da mogu pravo i potpuno očitovati svoje grijehe. 

Dobivši blagoslov kaže se dalje: Ja nevoljni grješnik tužim 
se Bogu svemogućemu, blaženoj djevici Mariji, svim svetima i 
vama, oče duhovni, namjesto Boga, da sam od svoje zadnje is- 
povijedi, koju sam (primjerice: o Uskrsu, Božiću, pred dvije tri 
nedjelje itd.) izvršio, često i mnogo sagriješio. Kazavši grijehe 
završuje se ispovijed ovako: 

Za ove i sve ostale grijehe svega života svoga kajem se od 
svega srca, što sam uvrijedio Boga, najveće i najmilije dobro. 
Mrzim na sve svoje grijehe i tvrdo odlučujem, da ću se popraviti 
i da ne ću više griješiti. Molim vas, oče duhovni, naložite m 
spasonosnu pokoru, i odriješite me od grijeha. 


Molitva prije propovijedi. 

Dođi Duše Sveti, treća božanska osobo, duše naše posveti- 
telju i svega dobra udjelitelju! Nadahni pameti naše, i ognjem 
ljubavi svoje užezi srea naša, da sveto evanđelje (i nauk kršćanski) 
uzmožemo dobro razumjeti, zapamtiti, obdržavati i obdržavajući 
duše svoje spasti. Po Kristu Gospodinu našem. Amen. 

